
Sfântul cuvios Ioanichie, schimonahul din Sihăstria Valea Chiliilor 
(26 iulie) 





Unul din cei mai renumiţi sihaştri ce s-a nevoit pe Valea Chiliilor în primele 
decenii ale secolului al XVII-lea, a fost cuviosul schimonah Ioanichie. Se crede că 
era cu metania din Schitul Negru Vodă de alături, unde s-a nevoit la sfârşitul 
secolului al XVI-lea. Acest sfânt a devenit pentru credincioşi, mărturiseşte 
protosinghelul Modest Ghinea, stareţul Mănăstirii Cetăţuia „Negru Vodă”, 
tămăduitor de boli, făcător de minuni, ocrotitor al familiilor şi mijlocitor al celor 
care nu pot avea prunci. În şedinţa de lucru a Sfântului Sinod al Bisericii Ortodoxe 
Române din zilele de 18-19 iunie 2009 s-a aprobat canonizarea cuviosului 
Ioanichie cel nou de la Muscel (Argeş), cu ziua de prăznuire la 26 iulie. 

Evanghelia şi Apostolul zilei 





25..Și mulțimi multe mergeau după EI, din Galileea, din Decapole, din Ierusalim, 
din ludeea şi de dincolo de Iordan. 


1. Văzând mulțimile, lisus S-a suit în munte şi aşezându-se, ucenicii Lui au venit 
la EL. 

2.Și deschizându-şi gura, îi învăţa zicând: 

3.Fericiţi cei săraci cu duhul, că a lor este Împărăţia Cerurilor. 


XP XP PP 0 3 IP IP 3 3 II II II II E E E E XXX 
Ip 0 IP IP 3 5 E II II 2 2 2 2 E E XX 


Ar Dr dr Dr Dr dr Dr dr dr dr dr dr de dr e de dr A de Ar A dr dr 


Dr Ar Ar dr Dr dr dr Dr Dr dr dr dr Dr dr dr Dr De dr dr Dr de dr dr fr A d 


XP PP PP IP IP 3 II II 2 E E E E XX 


4. Fericiţi cei ce plâng, că aceia se vor mângâia. 

5. Fericiţi cei blânzi, că aceia vor moşteni pământul. 

6.Fericiţi cei ce flămânzesc şi însetează de dreptate, că aceia se vor sătura. 

7. Fericiţi cei milostivi, că aceia se vor milui. 

8. Fericiţi cei curaţi cu inima, că aceia vor vedea pe Dumnezeu. 

9. Fericiţi făcătorii de pace, că aceia fiii lui Dumnezeu se vor chema. 

10.Fericiţi cei prigoniţi pentru dreptate, că a lor este Împărăţia Cerurilor. 
11.Fericiţi veţi fi voi când vă vor ocări şi vă vor prigoni şi vor zice tot cuvântul 
rău împotriva voastră, minţind din pricina Mea. 

12. Bucuraţi-vă şi vă veseliţi, că plata voastră multă este în ceruri. 


Apostol 





13. Căci cei ce slujesc bine, rang bun dobândesc şi mult curaj în credinţa cea 
întru Hristos lisus. 

14. Îţi scriu aceasta nădăjduind că voi veni la tine fără întârziere; 

15. Ca să ştii, dacă zăbovesc, cum trebuie să petreci în casa lui Dumnezeu, care 
este Biserica Dumnezeului celui viu, stâlp şi temelie a adevărului. 

16. Şi cu adevărat, mare este taina dreptei credinţe: Dumnezeu S-a arătat în 
trup, S-a îndreptat în Duhul, a fost văzut de îngeri, S-a propovăduit între nea- 
muri, a fost crezut în lume, S-a înălţat întru slavă. 

1. Dar Duhul grăieşte lămurit că, în vremurile cele de apoi, unii se vor depărta 
de la credinţă, luând aminte la duhurile cele înșelătoare şi la învăţăturile 
demonilor, 

2. Prin făţărnicia unor mincinoşi, care Sunt înfieraţi în cugetul lor. 

3. Aceştia opresc de la căsătorie şi de la unele bucate, pe care Dumnezeu le-a 
făcut, spre gustare cu mulțumire, pentru cei credincioşi şi pentru cei ce au 
cunoscut adevărul, 

4. Pentru că orice făptură a lui Dumnezeu este bună şi nimic nu este de lepădat, 
dacă se ia cu mulțumire; 

5. Căci se sfinţeşte prin cuvântul lui Dumnezeu şi prin rugăciune. 

Slujba Sfântului cuvios Ioanichie de la Muscel 





La Vecernia mică 

La: „Doamne, strigat-am”, se pun stihiile pe 4, glasul al 4-lea: 

Podobie: Dat-ai semn... 

Pe tine, cel ce ai luat crucea ostenelilor şi nevoinţelor sihăstreşti, cuvioase loani- 
chie, te lăudăm cu bucurie în ziua trecerii tale în odihna lui Dumnezeu, unde te rogi 
pentru sufletele noastre. 

Inflorit-a, ca şi crinul, peştera în care te-ai sălăşluit din Valea Chiliilor, următor 
fiind, părinte, marilor sihaştri al căror nume numai Dumnezeu îl ştie, căci pe toţi îi 


odihneşte în slava Sa cea negrăită. 


Pe îngerul cel pământesc şi omul cel ceresc, pe iubitorul de Dumnezeu, loani- 
chie, să-l cinstim cu cântări duhovniceşti pentru că, în ceruri, se roagă pentru 

sufletele noastre, iar pe pământ ne-a lăsat comoară duhovnicească, sfintele sale 
moaşte! 


Ca şi Ile de demult, în peşteră ţi-ai petrecut viaţa, înfruntând cu bărbăție ispitele 
războiului nevăzut. Pentru aceasta Hristos, văzând răbdarea ta, cuvioase, te-a în- 
vrednicit să-L vezi, faţă către faţă, în lumina împărăției celei de Sus. 
Slavă Tatălui şi Fiului şi Sfântului Duh. 
Cine poate spune, părinte, care a fost lucrarea ta cea duhovnicească, ascuns fiind 
treizeci de ani în adâncimile peşterii din Valea Chiliilor? Dumnezeu Atotştiitorul a 
numărat mulţimea virtuţilor pe care le-ai împlinit, aşezându-te în odihnă veşnică, în 
ceruri, iar noi, pe pământ, minunându-ne de răbdarea ta, te lăudăm şi cinstim sfin- 
tele tale moaşte. 
Şi acum şi pururea şi în vecii vecilor. Amin. 
Maică prea curată, Născătoare de Dumnezeu, roagă pe Fiul Tău cel prea iubit să ne 
scoată din nevoi şi din necazuri, ca să te lăudăm zicând: Bucură-te, Mireasă, puru- 
rea Fecioară! 

La Stihoavnă 


Se pun stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Arătatu-te-ai vas al Preasfântului Duh, sălaşluindu-te în peşteră întunecoasă, mult 
nevoitorule, Ioanichie, părintele nostru, cuvioase. 


Stih: Scumpă este înaintea Domnului, moartea cuviosului Lui. 


Ca o sămânță purtătoare de rod duhovnicesc s-a pregătit sufletul tău în peşteră, 
care a fost semănată de Hristos în grădina Raiului desfătării. 


Stih: Fericit bărbatul care se teme de Domnul şi doreşte să păzească poruncile Lui. 


Bucură-te, sihăstrie din Valea Chiliilor, care ai odrăslit mlădiţa purtătoare de rodul 
răbdării, cuviosul Ioanichie! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Cetele cele de Sus, Născătoare de Dumnezeu Fecioară, te laudă cu pământenii, 
cântând neîncetat: Bucură-te, Maică nenuntită! 


Troparul: Locuitor în sihăstrie şi înger trupesc, de minuni făcător te-ai arătat, 
purtătorule de Dumnezeu, părintele nostru Ioanichie; cu postul, cu privegherea, cu 
rugăciunea, cereşti daruri luând, vindeci pe cei bolnavi şi sufletele celor ce aleargă 
la tine cu credinţă. Slavă Celui ce ţi-a dat ţie putere, slavă Celui ce te-a încununat 
pe tine, slavă Celui ce lucrează prin tine tuturor tămăduiri! 


La Vecernia mare 


După obişnuitul psalm, se cântă Fericit bărbatul... starea întâi La: „Doamne strigat- 
am”, se pun stihirile pe 8, glasul al 5-lea: 


Podobie: Cuvioase părinte... 


Cuvioase părinte, cel ce ţi-ai curățit sufletul în focul luptelor războiului nevăzut din 
peştera lui Negru Vodă, dumnezeiescul dar te-a purtat pe aripi către unirea cu 
Dumnezeu, pe care L-ai iubit. Pentru aceasta te-ai umplut de frumuseţea cea ne- 
spusă a Împărăției Cerului, luminând sufletele noastre, părinte Ioanichie. (de două 
Ori) 


Cuvioase părinte, sihăstria din Valea Chiliilor s-a umplut de lumină prin vieţuirea 
ta cea după Evanghelia lui Hristos, iar obştea Mănăstirii Cetăţuia Negru Vodă se 
veseleşte cu duhul având ca mărgăritar de mult preţ sfintele tale moaşte purtătoare 
de mireasmă duhovnicească, revărsând tămăduiri celor ce le sărută cu credinţă. De 
aceea, minunate părinte, fă să strălucească lumina ta şi în sufletele noastre, dori- 
toare de mântuire! (de două ori) 


Cuvioase părinte, chipul sihaştrilor şi podoaba Bisericii, în peşteră vieţuind, ai 
văzut întru nevedere pe Cel ce S-a născut în trup în peştera Bethleemului. Întru El 
petrecând pe pământ, te îndulceşti acum în casa pâinii din hrana dată celor aleşi de 
Hristos să locuiască împreună cu EI. Roagă-te, Preasfinte, să se mântuiască sufle- 
tele noastre! (de două ori) 


Cuvioase părinte, dacă ţi-ai păstrat chipul tău nevătămat şi mintea ţi-ai ferit-o de 
patimile cele pierzătoare, ai ajuns la asemănarea cu Hristos, pe care L-ai dorit. Toa- 

te simţirile trupului le-ai înduhovnicit încât, în trup fiind, ai dobândit starea de ne- 
pătimire şi ai gustat din bucuria cea nespusă a Raiului desfătării. Ajută-ne, părinte, 
să ne izbăvim de păcate şi fărădelegi ca să umblăm pe calea pocăinţei! (de două 
Ori) 


Slavă Tatălui şi Fiului şi Sfântului Duh. 


Pe purtătorul de Dumnezeu, cuviosul Ioanichie, cel ce s-a nevoit în ţinutul minunat 
al Muscelului, la pomenirea sa cea de peste an, să-l lăudăm zicând: 

Bucură-te, Sfinte părinte, cel ce ai luat pe umeri Crucea şi ai urmat lui Hristos în 
toată viaţa! 

Bucură-te, înger pământesc şi omule ceresc, ieşit din viţa neamului românesc! 
Bucură-te, crinul bunelor vestiri, oferit Bisericii Ortodoxe din toată lumea! 
Bucură-te, podoaba sihaştrilor şi icoana nevoitorilor! 

Bucură-te, rugătorule, fierbinte pentru sufletele noastre! 


Şi acum şi pururea şi în vecii vecilor. Amin. 


Vohod, Lumină lină... 
Prochimenul zilei 


Paremiile 
Din Înţelepciunea lui Solomon, citire: (V, 16-24; VI, 1-3) 


Drepţii în veac vor fi vii şi întru Domnul este plata lor şi purtarea de grijă pentru 
dânşii este de la Cel preaînalt. Pentru aceea vor lua împărăţia podoabei şi stema 
frumuseţii din mâna Domnului, căci cu dreapta Sa îi va acoperi pe ei şi cu braţul 
Său îi va apăra. Lua-va râvna Lui drept armă şi va într-arma făptura spre biruirea 
vrăjmaşilor; îmbrăca-se-va în platoşa dreptăţii şi-şi va pune drept coif judecata cea 
nefăţarnică; lua-va drept pavăză nebiruită sfinţenia, va ascuţi cumplita mânie ca pe 
o sabie şi lumea va da război împreună cu Dânsul asupra celor fără de minte. 
Merge-vor drept nemeritoare săgețile ca fulgerele, şi ca dintr-un arc bine încordat 
al norilor, la ţintă vor lovi. Şi mânia Lui ca o asvârlitoare de pietre va arunca 
grindină; întărâta-se-va asupra lor apa mării şi râurile îi vor îneca de năpraznă. Sta- 
va împotriva lor duhul puterii şi ca un vifor îi va vântura pe ei; fărădelegea va 
pustii tot pământul şi răutatea va răsturna scaunele celor puternici. Auziţi dar, 
împărați, şi înţelegeţi! Învăţaţi-vă, judecători ai marginilor pământului! Luaţi în 
urechi cei ce stăpâniţi mulțimi şi cei ce vă trufiți cu mulțimile de neamuri! Că de la 
Domnul s-a dat vouă stăpânirea şi puterea de la Cel Preaînalt. 

Din Înţelepciunea lui Solomon, citire: (III, 1-9) 


Sufletele drepţilor sunt în mâna lui Dumnezeu şi nu se va atinge de ele chinul. 
Părutu-s-a în ochii celor nepricepuţi că aceia au murit şi ieşirea lor din această 
lume s-a socotit pedepsire şi la plecarea lor de la noi sfărâmare; iar ei sunt în pace. 
Că de ar fi şi pedepsiţi în faţa oamenilor, nădejdea lor este plină de nemurire. Şi 
puţin fiind pedepsiţi cu mari faceri de bine se vor dărui, că Dumnezeu i-a ispitit pe 
dânşii şi i-a aflat Luişi vrednici. Ca pe aur în topitoare i-a lămurit pe ei şi ca o jertfă 
de ardere de tot i-a primit. Şi în vremea cercetării lor vor străluci şi ca scânteile pe 
paie vor fugi. Judeca-vor neamuri şi vor stăpâni popoare, şi va împărăţi peste 
dânşii Domnul în veci. Cei ce nădăjduiesc spre Dânsul vor înţelege adevărul, şi 
credincioşii în dragoste vor petrece cu Dânsul. Că har şi milă este pentru cuvioşii 
Lui şi cercetare pentru aleşii Lui. 


Din Înţelepciunea lui Solomon, citire: (IV, 7-15) 


Dreptul de va ajunge să se sfârşească, întru odihnă va fi. Că bătrâneţile sunt 
cinstite, nu cele de mulți ani, nici cele ce se măsoară cu numărul anilor. Şi 
căruntețile sunt înţelepciunea oamenilor, şi vârsta bătrâneţilor, viaţa nespurcată. 
Plăcut lui Dumnezeu făcându-se, L-a iubit şi vieţuind printre păcătoşi, s-a mutat. 
Răpitu-s-a ca să nu schimbe răutatea mintea lui, sau viclenia să înşele sufletul lui. 
Că râvna răutăţii întunecă cele bune şi neînfrânarea poftei schimbă mintea celui 
fără de răutate. Sfârşindu-se peste puţin, a împlinit ani îndelungaţi; că plăcut era 
Domnului sufletul lui. Pentru aceasta s-a grăbit a-l scoate pe dânsul din mijlocul 
răutăţii. lar popoarele au văzut şi nu au cunoscut şi nici nu au pus în gând una ca 
aceasta. Că har şi milă este pentru cuvioşii Lui, şi cercetare pentru aleşii Lui. 


La Litie 


Stihira cuviosului, glasul al 2-lea: Pomenirea cuviosului Ioanichie ne revarsă 
astăzi în suflete mireasmă duhovnicească şi bucuria întâlnirii cu Dumnezeu, căci 
minunatul părinte s-a ostenit în toată viaţa sa urmând lui Hristos şi sălăşluind în 
peştera din Valea Chiliilor. Pentru aceea, după îndelungi nevoinţe, a fost aşezat în 
lumina cea necreată a Împărăției Cerurilor, de unde se roagă să primim şi noi milă 
şi har de la Dumnezeu, cel ce este minunat între Sfinţii Săi. 


Slavă Tatălui şi Fiului şi Sfântului Duh. 


Cuvioase părinte loanichie, nu ai dat somn ochilor tăi, nici genelor tale dormitare 
până ce sufletul şi trupul nu ţi le-ai curăţit de patimi şi pe tine însuţi te-ai gătit locaş 

al Duhului. Că venind Hristos împreună cu Tatăl, sălăşluire întru tine s-a făcut şi 
Treimii celei de o Fiinţă slujitor ai ajuns; propovăduitorule de lucruri mari, loani- 
chic, roagă-te pentru sufletele noastre! 


Şi acum şi pururea şi în vecii vecilor. a Născătoarei. 


Fericimu-te, Născătoare de Dumnezeu Fecioară, şi te mărim credincioşii după da- 
torie pe tine, cetatea cea neclintită, zidul cel nesurpat, ocrotitoarea cea tare şi scă- 
parea sufletelor noastre. 


La binecuvântarea pâinilor se cântă Troparul cuviosului de 2 ori şi al Născă- 
toarei, o dată. 


La Stihoavnă 


Bucură-te, cămara cea cu bun miros a pustniceştilor nevoinţe cu adevărat! Că, 
luând Crucea pe umeri, ai urmat lui Hristos, împlinind cu prisosinţă toate poruncile 
Evangheliei, zdrobind sub picioare toată robia vrăjmaşului, minunate părinte 
Ioanichie. Întru evlavie petrecând în sihăstrie, sufletul I-ai ridicat peste plăcerile 
cele trupeşti, arzând de dragostea cea dumnezeiască a Stăpânului Mântuitor. Pentru 
aceasta, la săvârşirea ta din peştera întunecoasă, sufletul tău înaripat cu virtuțile s-a 
înălțat la Ceruri, unde a fost aşezat în lumina cea neapropiată, din care trimite-ne 
nouă pace şi mare milă! 


Stih: Scumpă este înaintea Domnului, moartea cuviosului Lui. 


Bucură-te, cel ce ai fost următor sihaştrilor din Valea Chiliilor a Munţilor Carpaţi, 
părinte Ioanichie, prea lăudate! Că prin nevoinţe şi rugăciune neîncetată ai sugru- 
mat toate ispitele diavoleşti, iar prin statornicie ai supus cugetului toate patimile 
trupului. Drept aceea, minunate părinte, numele tău s-a făcut cunoscut în toate latu- 
rile Ortodoxiei româneşti, iar Dumnezeu a voit să prea mărească, peste veacuri, 
trupul în care ai vieţuit. Cinstind moaştele tale, avem încredințare că, în Ceruri, te 
rogi lui Hristos Dumnezeu să dăruiască sufletelor noastre pace şi mare milă. 


Stih: Fericit bărbatul care se teme de Domnul şi doreşte să păzească poruncile Lui. 


Părinte Ioanichie, sihastru iscusit şi împlinitor al Evangheliei lui Hristos, te-ai fă- 
cut, prin nevoinţe, prieten şi casnic al lui Dumnezeu; dacă te desfătezi în Ceruri de 
bunătățile cele făgăduite celor osârduitori, ajută pe cei ce cinstesc cu dragoste 
sfântă pomenirea ta să se împărtăşească de harul Duhului Sfânt, prin care să se 

ridice deasupra neputinţelor trupeşti şi a patimilor sufleteşti pentru ca să slăvească 
pe Hristos, cel ce trimite pace şi mare milă. 


Slavă Tatălui şi Fiului şi Sfântului Duh. 


Mulţimile călugărilor te cinstim pe tine, îndreptătorule Ioanichie, părintele nostru, 
că prin tine am cunoscut a umbla cu adevărat pe cărarea cea dreaptă. Fericit eşti că 
ai slujit lui Hristos şi ai biruit puterea vrăjmaşului, cel ce eşti cu îngerii împreună 
vorbitor, iar cu drepţii şi Cuvioşii împreună locuitor, cu care roagă-te Domnului să 
se miluiască sufletele noastre! 


Şi acum şi pururea şi în vecii vecilor. a Născătoarei. 

Fecioară nenuntită, care pe Dumnezeu în chip de negrăit L-ai zămislit cu trup, Mai- 
ca Dumnezeului Celui preaînalt, primeşte rugăciunile robilor tăi! Ceea ce eşti cu 
totul fără prihană, care dăruieşti curăţire de păcate, primind acum rugăciunile noa- 


stre, roagă-te să ne mântuim noi toţi! 


Dacă nu se face Litie, urmează: Acum slobozeşte..., şi celelalte, apoi Troparul 
cuviosului, 


Slavă Tatălui şi Fiului şi Sfântului Duh. Și acum şi pururea şi în vecii vecilor. a 
Născătoarei. 


La Utrenie 
La: „Dumnezeu este Domnul... ” se cântă Troparul sfântului (de două ori), 


Slavă Tatălui şi Fiului şi Sfântului Duh. Și acum şi pururea şi în vecii vecilor. a 
Născătoarei. 


După Catisma întâi, se cântă Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciuni, la Tine cădem, cel ce ai înviat din mormânt la Unul 
Dumnezeul nostru. 


Viaţă plină de virtuţi petrecând pe pământ, te-ai făcut locaş al PreaSfântului Duh, 
luminând, cuvioase părinte, plaiurile muscelene şi Biserica dreptmăritoare a nea- 

mului din care ai ieşit. Bucură-te, zicem noi, cei ce te numim prieten şi casnic al lui 
Dumnezeu! 


Slavă Tatălui şi Fiului şi Sfântului Duh. Și acum şi pururea şi în vecii vecilor. a 
Născătoarei. 


Marie, ceea ce eşti cinstit locaş al Stăpânului, ridică-ne pe noi cei căzuţi în pră- 
pastia cumplitei deznădăjduiri, a greşelilor şi a necazurilor, că tu eşti izbăvitoare şi 
ajutătoare a păcătoşilor, ocrotitoare tare şi miluieşti pe robii tăi! 


După Catisma a doua, se cântă Sedealna, glasul al 8-lea: 


Podobia: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, PreaSfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Minunat este Dumnezeu întru Sfinţii Săi, Cel ce a prea slăvit pe schimonahul 
loanichie din ţinuturile Argeşului! Căci acesta s-a ridicat prin nevoinţe şi rugăciune 
la starea bărbatului desăvârşit. La săvârşirea din viaţa aceasta vremel-nică, sufletul 
său l-a aşezat în ceata Cuvioşilor din Raiul desfătării, iar trupul l-a rânduit să fie 
mărgăritar de mult preţ obştei Mănăstirii Cetăţuia, Negru Vodă, unde a vieţuit, ca 
să fie balsam tămăduitor bolilor nevindecate. Pentru aceasta, la pome-nirea sa cea 
de peste an îl lăudăm cu dragoste şi zicem: Sfinte părinte Ioanichie, roagă pe 
Hristos Dumnezeu iertare de păcate să dăruiască celor ce cu dragoste prăznuiesc 
sfântă pomenirea ta! 


Slavă Tatălui şi Fiului şi Sfântului Duh. Și acum şi pururea şi în vecii vecilor. a 
Născătoarei. 


Pe Ceea ce este uşă cerească şi chivot, munte cu totul sfânt, nor strălucitor, pe 
scara Raiului celui cuvântător, mântuirea Evei şi odorul cel mare a toată lumea să o 
lăudăm, că printr-însa s-a săvârşit mântuirea noastră şi iertarea greşelilor celor de 
demult! Pentru aceasta strigăm către dânsa: Roagă pe Fiul tău şi Dumnezeu iertare 
de greşeli să dăruiască celor ce se închină cu credinţă prea Sfintei naşterii tale! 


Urmează Polieleul: Robile Domnului... apoi: 

Mărimurile 


Stih 1: Aşteptând, am aşteptat pe Domnul şi el a căutat spre mine şi a auzit rugă- 
ciunea mea. 


Stihiră: Fericimu-te pe tine, mult nevoitorule, părintele nostru Ioanichie şi cinstim 
trăirea ta după Evanghelia lui Hristos. 


Stihiră: Veniţi, iubitorilor de prăznuire, să lăudăm pe schimonahul Ioanichie din 
peştera Văii Chilulor, pe lauda ținutului Argeşului şi a Mănăstirii Cetăţuia, Negru 
Vodă! 


2. Genunchii mei au slăbit de post şi trupul meu s-a istovit din lipsa untului de 
lemn. 

3. După cuvintele gurii Tale, m-am ferit de cărările împilărilor. 

4. Întors-ai plângerea mea întru bucurie, luat-ai necazul de la mine şi m-ai încins 
cu veselie. 

5. Să ştiţi că Domnul şi-a cunoscut sluga Sa cea credincoasă. 

6. Lăudaţi pe Domnul toţi Cuvioşii Lui! Slăviţi cu laude Sfinţenia Lui! 


Slavă Tatălui şi Fiului şi Sfântului Duh. 


Slavă Ţie, Treime Sfântă: Părinte, Cuvinte şi Duhule Sfinte! Slavă Ţie, Dumne- 
zeule! 


Şi acum şi pururea şi în vecii vecilor. a Născătoarei. 


Bucură-te, ceea ce eşti cu dar dăruită, Marie, Domnul este cu tine şi prin tine cu 
noi! 


Aliluia. (de trei ori) 
După Polieleu se cântă Sedealna, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Răsărind peste veacuri ca un luceafăr din peştera unde ai adormit întru Domnul, 
spre a risipi norii întunericului ce se abat peste ţinuturile româneşti, ieşit-ai, 
părinte, să te arăţi ca lumină aprinsă din Lumina lui Hristos. 

Slavă Tatălui şi Fiului şi Sfântului Duh. Și acum şi pururea şi în vecii vecilor. a 
Născătoarei. 


Cu venirea PreaSfântului Duh, pe Cel ce pe scaun este şezător cu Tatăl şi de o Fiin- 
ță, prin glasul îngerului, L-ai zămislit, curată, de Dumnezeu Născătoare, ceea ce 
eşti chemarea la viaţă a lui Adam. 


Se cântă Antifonul întâi al glasului al 4-lea: Din tinereţile melc... 


Prochimen, glasul al 4-lea: Scumpă este înaintea Domnului, moartea cuviosului 
Lui. 


Stih: Ce voi răsplăti Domnului pentru toate câte mi-a dat mie? 
Toată suflarea... 
Evanghelia de la Matei 


(vezi ..... în săptămâna a 4-a după Rusalii) 


Zis-a Domnul ucenicilor Săi: 

27.Toate Mi-au fost date de către Tatăl Meu şi nimeni nu cunoaşte pe Fiul, decât 
numai Tatăl, nici pe Tatăl nu-L cunoaşte nimeni, decât numai Fiul şi cel căruia 
va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 
29.Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh. 


Pentru rugăciunile schimonahului Tău, Ioanichie, Milostive, curăţeşte mulțimea 
greşelilor noastre! 


Şi acum şi pururea şi în vecii vecilor. a Născătoarei. 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre! 


Stih: Miluieşte-mă Dumnezeule după mare mila ta şi după mulțimea îndu- 
rărilor Tale curăţeşte fărădelegea mea. 


Stihira idiomelică, glasul al 6-lea: Cuvioase părinte, în tot pământul Ţării Româ- 
neşti a ieşit vestea faptelor tale, pentru aceasta în Ceruri ai aflat plata ostenelilor, 
taberele demonilor ai pierdut, cetele îngerilor ai ajuns, a căror viaţă fără prihană ai 
urmat. Îndrăznire având către Dumnezeu, cere pace sufletelor noastre! 


Canoanele 

Se pun două canoane: Canonul Născătoarei de Dumnezeu, pe 6 şi Canonul 
cuviosului Ioanichie, pe 8. 


Canonul Născătoarei de Dumnezeu 
Cântarea întâi 


Irmos: Ca pe uscat umblând Israel cu urme prin adânc, pe prigonitorul Faraon 
văzându-l înecat a strigat: lui Dumnezeu cântare de biruinţă să-l cântăm! 


Bucură-te, tăria cea prea lăudată a părinților! Bucură-te, lauda cea prea mărită a 
neamului nostru! Bucură-te, izvorul mântuirii care izvorăşti mila celor ce cu cre- 
dinţă te laudă pe tine, singură prea lăudată! 


Primeşte laudă din buzele cele întinate, Ceea ce eşti mult lăudată şi prea mărită! Că 
tu eşti buna podoabă şi mântuirea lumii, care ocroteşti pe toţi cei ce cu cucernicie 
te cântă pe tine. 


Bucură-te, cortule de lumină purtător, făclie, biserică, masă şi munte sfânt! Bucură- 
te, palatul măririi, dumnezeiscule locaş al lui Dumnezeu! Bucură-te, zidul cel 
nesurpat al celor ce te lăudăm pe tine! 


Ceea ce eşti nădejdea şi ocrotitoarea celor fără de nădejde, ajutătoarea cea neîn- 
fruntată a tuturor, deschide-mi uşile cele cereşti şi adu-mă la Fiul tău, Stăpână, pe 
mine, robul tău! 

A Cuviosului, glasul al 8-lea 


Cântarea întâi 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Veniţi, toţi iubitorii de Hristos, să prăznuim pe unul din sihaştrii ținuturilor mus- 
celene, pe Ioanichie sihastrul, cel ce s-a nevoit în peştera din Valea Chiliilor! 


Bucuraţi-vă, toți fiii Bisericii neamului românesc, căci loanichie din Mănăstirea 
Cetăţuia Negru Vodă a fost prea slăvit de Dumnezeu şi aşezat în Împărăţia Sa cea 
veşnică! 

Slavă Tatălui şi Fiului şi Sfântului Duh. 


PreaSfântă Treime, Dumnezeul nostru, pentru rugăciunile alesului Tău, Ioanichie, 
miluieşte-ne şi ne mântuieşte pe noi! 


Şi acum şi pururea şi în vecii vecilor. a Născătoarei. 


Indreptându-ne cu învăţăturile cele înțelepte ale Fiului Tău, pe Stăpânia dumne- 
zeiască cea Una şi în trei Străluciri slăvim, şi pe tine, pururea Fecioară, te fericim. 


Catavasie: Deschide-voi gura mea şi se va umplea de Duhul, şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei 
bucurându-mă. 


Canonul Născătoarei de Dumnezeu 
Cântarea a 3-a 


Irmos: Nu este sfânt precum Tu, Doamne Dumnezeul meu, carele ai înălţat fruntea 
credincioşilor Tăi, Bunule, şi ne-ai întărit pe noi pe piatra mărturisirii Tale. 


Pe tine, PreaSfântă, te măresc toate cetele îngerilor, iar noi după datorie neîncetat 
te cântăm şi cu mulțumită te lăudăm: Bucură-te, scăparea şi ajutorul celor ce cu 
credinţă te caută pe tine! 


Cine după vrednicie va lăuda naşterea ta, Născătoare de Dumnezeu Fecioară? Stri- 
ga cu spaimă zidirea, văzând taina cea săvârşită întru tine, că în adevăr n-a născut 
alta, fecioară fiind, afară de tine. 


Dăruieşte milă, celor ce cer de la tine, Fecioară, şi-ţi tinde mâna ta celor ce sunt 
întru nevoi şi ne întâmpină în primejdii, că pe tine te avem toți izbăvire în 
necazuri! 


Lacrimi de pocăință nu am, ca desfrânata de demult, şi în desfrânări viaţa mea 
cheltuind-o, cad la tine rugându-mă cu suspine: Dă-mi, Stăpână, cu rugăciunile 
tale, plâns curăţitor! 

A Cuviosului 


Cântarea a 3-a 

Irmos: Doamne, cel ce ai făcut cele de deasupra Crugului Ceresc şi ai zidit Bise- 
rica, Tu pe mine mă întăreşte întru dragostea Ta, Cel ce eşti marginea doririlor şi 
credincioşilor întărire, unule lubitorule de oameni. 


Având voinţa luminată de Duhul Sfânt şi mintea statornicită în puterea cea de Sus, 
ai ajuns la nepătimire şi la desluşirea tainelor lui Dumnezeu. 


Năvălirile demonilor din războiul cel nevăzut le-ai surpat cu rugăciunea şi postul, 
care ţi-au devenit aripi ale sufletului atunci când Domnul te-a chemat la Ceruri. 


Slavă Tatălui şi Fiului şi Sfântului Duh. 


Purtătorule de Dumnezeu, Ioanichie, ai strălucit mai mult decât toți sihaștrii tim- 
pului tău, de aceea Dumnezeu, cel în Treime lăudat, te-a prea mărit. 


Şi acum şi pururea şi în vecii vecilor. a Născătoarei. 


Pe tine noi toţi te-am agonisit scăpare şi zid al nostru creştinesc şi pe tine te mărim 
neîncetat, Maică prea curată! 


Sedealna, glasul al 5-lea: 

Podobie: Pe Cuvântul cel împreună... 

Crucea Domnului ridicând, înțelepte, lui Hristos I-ai şi urmat fără şovăire. Credin- 
ţa, nădejdea şi dragostea au fost virtuțile pe care le-ai împlinit şi care te-au purtat 


către asemănarea cu Dumnezeu. 


Slavă Tatălui şi Fiului şi Sfântului Duh. Și acum şi pururea şi în vecii vecilor. a 
Născătoarei. 


Luminează, ceea ce eşti bună, cu lumina ta sufletul meu cel întunecat şi alungă-i 
împietrirea, învăţându-mă să fac voia Fiului tău, ca să aflu iertare de greşelile mele 
cele multe, Preacurată, şi să scap de focul cel nestins cu rugăciunile tale! 


Canonul Născătoarei de Dumnezeu 


Cântarea a 4-a 

Irmos: Hristos este puterea mea, Dumnezeu şi Domnul - cântă cinstita Biserică cu 
dumnezeiască cuviinţă, strigând din cuget curat, întru Domnul prăznuind. 


Tu eşti slujirea lumii, Născătoare de Dumnezeu curată, şi mântuirea tuturor, ca 
ceea ce ai născut pe Dumnezeu. Pentru aceasta cu dragoste te mărim toţi şi te bine- 
cuvântăm. 


Zid de întărire şi nădejde a credincioşilor şi turn de mântuire eşti, pentru aceasta 
surpă, Preacurată, pe vrăjmaşii care se oştesc asupra noastră, că în tine ne-am pus 
toată nădejdile! 


Având nădejdea ta cea nebiruită, Preacinstită, surpăm semețiile vrăjmaşilor prin 
credinţa cea întru tine, că acum ne întărim cu chemarea ta. 


Vezi-mi necazul meu, Preacurată, vezi suspinul meu, vezi-mi mâhnirea şi arată 
întru mine harul tău cel mult, umplând de veselie sufletul meu cel smerit! 


A Cuviosului 
Cântarea a 4-a 


Irmos: Auzit-am, Dumnezeule, auzul Tău şi m-am temut; înţeles-am lucrurile 'Ta- 
le, grăia proorocul şi am proslăvit puterea Ta. 


Aşa precum Hristos, la plinirea vremii, a coborât în peştera din Bethleem ca să se 
nască, tot aşa şi tu, Sfinte loanichie, ai coborât în peşteră ca să te înalţi întru Cel pe 
care L-ai iubit şi a cărui Cruce ai luat. 


Cu totul te-ai sfințit lui Dumnezeu, minunate părinte, prin EI trăind şi pentru EI 
murind, având nădejde că vei învia împreună cu EI în slava cea negrăită a Impă- 
răției celei de Sus. 


Slavă Tatălui şi Fiului şi Sfântului Duh. 

Ştiindu-L pe Dumnezeu că este Făcător a toate câte sunt, Ocârmuitor cu totul înţe- 
lept şi cu adevărat de viaţă Dătător, cuvioase Ioanichie, în toată viaţa ai cântat: Sla- 
vă Ție, Treime Sfântă, miluieşte făptura ta cea căzută pentru numele Tău Celui 


Sfânt! 


Şi acum şi pururea şi în vecii vecilor. a Născătoarei. 

Pe Dumnezeu, cel ce S-a întrupat din tine, care neschimbat a rămas precum a fost 
şi de o Fiinţă fiind cu Tatăl şi cu Duhul Sfânt, roagă-L. Ceea ce L-ai născut, să ne 
dăruiască iertare de greşeli şi mântuire sufletelor noastre! 


Canonul Născătoarei de Dumnezeu 
Cântarea a 5-a 


Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste mă rog luminează-le, ca să Te vadă, Cuvântule al lui Dumnezeu, pe 
Tine, adevăratul Dumnezeu, cel ce ne chemi din negura greşelilor! 


Bucură-te, zidul credincioşilor şi mijlocitoarea cea tare, Preacurată! Bucură-te, 
munte sfânt, Prealăudată! Bucură-te, scară însuflețită, Stăpână! Bucură-te, bucuria 
şi ajutorul tuturor celor fără ajutor, şi acoperământul celor ce cu tot sufletul aleargă 
la tine! 


Ceata proorocilor, strigând cu mare glas, a propovăduit înfricoşătoarea taină a 
Naşterii tale, că tu singură ai născut fără stricăciune pe Dumnezeul tuturor, carele 
după Naştere te-a păstrat Fecioară, precum te-a păzit şi mai înainte de Naştere. 


Cine va putea, curată, să spună taina ta cea mai presus de minte? Că pe Dumnezeu 
ai născut şi, ca pe un prunc, pe Acesta L-ai alăptat. Pentru aceea toate neamurile te 
fericesc, precum mai înainte ai zis, Fecioară şi cu dragoste cântăm pe Cel ce te-a 
prea mărit pe tine. 


Darurile tale cele de Dumnezeu dăruite, ca ceea ce eşti milostivă şi iubitoare de 
bine, le reverşi oamenilor totdeauna, Născătoare de Dumnezeu, Maică nenuntită. 
Tu izbăveşti pe toţi din chinuri cu rugăciunile tale, de aceea să nu treci cu vederea 
pe cei ce aleargă la acoperământul tău cel tare. 

A Cuviosului 


Cântarea a 5-a 


Irmos: Mânecând strigăm Ție, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 

Precum cerbul care caută să se adape din izvoarele răcoroase ale munților, aşa şi 
tu, părinte, în toată viaţa ai dorit să nu te depărtezi de izvorul cel pururea curgător 
al învățăturilor lui Hristos. 


Precum Ilie oarecând a stat în peşteră pentru a se pregăti să se întâlnească cu 
Dumnezeu în Horeb, aşa şi tu, cuvioase Ioanichie, tot în peşteră te-ai pregătit să te 
întâlneşti cu Hristos, faţă către faţă, în Impărăţia lui Dumnezeu. 


Slavă Tatălui şi Fiului şi Sfântului Duh. 
După îndelungi osteneli şi chinuri, când Dumnezeu a voit, te-a mutat din viaţa 
aceasta la cea veşnică, unde Hristos s-a recunoscut în chipul tău şi-n faptele pe care 
le-ai făcut spre slava Sa. 
Şi acum şi pururea şi în vecii vecilor. a Născătoarei. 
Cei ce te avem pe tine zid şi cu apărarea ta suntem înconjurați, care ne lăudăm cu 
dumnezeiasca ta mărire, pe tine te fericim, că tu, PreaSfântă, izvorăşti sufletelor 
noastre bucurie negrăită. 

Canonul Născătoarei de Dumnezeu 


Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viaţa mea, Mult-Milostive! 


La tine cad, prea curată Născătoare de Dumnezeu. Cere prin rugăciunile tale de la 
Fiul tău şi Domnul, Dăruitorul a toată bunătatea, să-mi dea şi mie iertare greşelilor! 


Intru adâncul viforului celui cumplit al mării, care mă învăluie, m-am aruncat prin 
nemăsuratele şi grelele mele păcate; potoleşte-mi furtuna şi dăruieşte-mi alinarea, 
ceea ce eşti cu totul neîntinată! 


Ceea ce eşti Stăpâna tuturor ziditorilor, ca una ce pe Dumnezeu mai presus de fire 
L-ai născut, curăţeşte-mi rănile greşelilor, Precurată, şi vieţii celei veşnice învre- 
dniceşte-mă! 

Tu eşti mângâierea şi scăparea robilor tăi, Preacurată. Pentru aceasta fă cerere de 
rugăciune neîncetată către Dumnezeu pentru cei ce cu credinţă şi cu dragoste te 
roagă pe tine! 


A Cuviosului 
Cântarea a 6-a 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Ca o comoară ascunsă în pământ au rămas multe veacuri Sfintele tale moaşte, în 
peştera în care te-ai nevoit până ce Dumnezeu a voit să le arate poporului celui 
bine credincios spre întărirea lui întru credinţă. 


Mare bucurie au avut cei care au fost rânduiți, prin purtarea de grijă a lui 
Dumnezeu, să scoată din peşteră prea curatele tale moaşte, Sfinte Ioanichie. Tot 
astfel au dat slavă lui Dumnezeu pentru darul primit, iar noi îți mulţumim pentru 
binefacerile pe care le primim, prin tine, de la Hristos. 


Slavă Tatălui şi Fiului şi Sfântului Duh. 

Înalţă şi mintea noastră, a robilor Tăi, Dumnezeule, cel ce eşti închinat în trei Ipos- 
tasuri, aşa cum ai înălţat-o pe cea a smeritului tău slujitor, Ioanichie schimonahul 
din peştera Văii Chiliuilor! 


Şi acum şi pururea şi în vecii vecilor. a Născătoarei. 


Primit-a Fiul lui Dumnezeu, ca un iubitor de oameni să Se întrupeze din tine, prea 
curată Fecioară, şi părtaşi ai măririi celei dumnezeieşti i-a făcut pe oameni. 


Condacul cuviosului, glasul al 8-lea: 


Podobie: Apărătoarei Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ţie: Bucură-te 
Mireasă, pururea Fecioară! 

Ca o floare de primăvară s-a deschis peştera din Valea Chiluilor ca să dea rodul 
înmiresmat al moaştelor tale, Sfinte cuvioase Ioanichie. Pentru aceea muţumim lui 
Dumnezeu pentru darul dobândit, iar ție îţi cântăm: Bucură-te, părinte cuvioase, 
podoaba sihaştrilor şi tămăduitorul bolnavilor! 


Icosul: Muţime de candele stau aprinse în locaşul care adăposteşte moaştele tale, 
Sfinte Ioanichie, ca să lumineze pe cei ce vin cu credinţă în Mănăstirea Cetăţuia, 
Negru Vodă. La lumina lor, mulţime de călugări şi credincioşi evlavioşi îţi cântă 
unele ca acestea: 

Bucură-te, cuvioase prea slăvit de Dumnezeu în Ceruri şi cinstit pe pământ de toți 
românii! 

Bucură-te, candelă aprinsă din lumina Duhului Sfânt! 

Bucură-te, că sporeşti untdelemnul faptelor bune călugărilor râvnitori! 

Bucură-te, părinte loanichie, podoaba sihaştrilor şi tămăduitorul bolnavilor! 


Sinaxar 


Întru această zi, 26 iulie, se face pomenirea Sfântului cuvios Ioanichie, schimo- 
nahul din Sihăstria Valea Chiliilor, Mănăstirea Cetăţuia Negru Vodă 


Acest plăcut al lui Dumnezeu, cuviosul Ioanichie, s-a născut din părinți evlavioşi, 
trăitori în ţinutul Muscelului. Din fragedă tinereţe, ascultând chemarea Mântui- 
torului Hristos, s-a retras în Mănăstirea Cetăţuia, Negru-Vodă, de pe valea Dâm- 
boviţei, unde a primit chipul îngeresc al călugăriei. Aici, fericitul a deprins rân- 
duielile vieţii ascetice de la părinţii îmbunătăţiți ai chinoviei şi de la sihaştrii care 
locuiau, în vremea aceea, în jurul Sfintei mănăstirii. Numărul mare de pustnici din 
ținutul muscelean a dat numele locului acestuia de Valea Chiliilor. 


În scurt timp plăcutul lui Dumnezeu Ioanichie, după ce a deprins felul de viaţă al 
călugărilor iscusiţi, luând binecuvântare de la stareţul său, s-a retras într-una din 
peşterile Muntelui, unde s-a nevoit aproape 30 de ani. 


Nevoinţele sale, posturile, privegherile şi lipsurile de tot felul l-au apropiat pe cu- 
viosul de Dumnezeu, fără ca să ştie cineva ostenelile sale. 


Peştera în care s-a retras era departe de lume într-un loc sihăstresc şi cu greu de 
ajuns. Numai o dată pe săptămână un ucenic al sfântului venea să-i aducă pâine şi 
apă, iar Duminica stareţul mănăstirii, după Sfânta Liturghie, venea şi-l împărtăşea 
cu Sfintele Taine, spre marea bucurie şi mângâiere a fericitului. 

Petrecând astfel cuviosul multă vreme în rugăciune şi aspră nevoinţă, Dumnezeu 1- 
a descoperit cele ascunse ale tainelor Sale, care l-au întărit în răbdare şi 1-a învred- 
nicit de darul Sfântului Duh. 


Dar, după ce a dus viaţă îngerească, spre sfârşitul vieţii, Sfântul Ioanichie, cu- 
noscându-şi dinainte trecerea în patria cerească, şi-a săpat singur mormântul în 
peştera sa, însemnând în piatră anul trecerii sale la cele veşnice. Deci, aşezându-se 
în mormânt, în ziua de 26 iulie 1638, a adormit întru Domnul, fiind acoperit de 
pânza unui păianjen, ţesută deasupra trupului său. Aşa l-a prea mărit Dumnezeu pe 
plăcutul său, păstrându-i Sfintele osemintele mulţi ani în tăcerea peşterii din munte. 


Insă, cum iubitorul de oameni Dumnezeu doreşte ca sfinţii săi să reverse asupra 
poporului credincios râuri de daruri, a descoperit şi sfintele sale moaşte păstrate în 
chip minunat. 


Într-una din zile cuviosul Pimen Bărbieru, stareţul Mănăstirii Cetăţuia, Negru- 
Vodă, coborând în peştera unde sihăstrise cu mulți ani înainte schimonahul loani- 
chie, a descoperit sub pânza păianjenului Sfintele moaşte ale fericitului bine 
mirositoare, pe care le-a scos cu grijă şi cu multă evlavie şi le-a aşezat în biserica 
mănăstirii, spre sfințirea monahilor şi bucuria credincioşilor. 


Mulţi s-au folosit de acest dar duhovnicesc descoperit în peştera din Valea Chi- 
liilor. Bolnavii se vindecau, cei cuprinşi de disperare îşi redobândeau nădejdea, 
săracii plecau îndestulaţi sperând la timpuri mai bune. 


Dar potrivnicul diavol, care aduce neorânduială, a făcut să se stingă din nou 
această flacără a bucuriei aprinsă în Mănăstirea Negru-Vodă. Căci nu mult după 
această dată mare necaz s-a abătut asupra poporul nostru prin venirea la cârma lui a 
oamenilor străini de duhul credinţei în Dumnezeu. Deci aceşti necredincioşi au 
poruncit să se ascundă în pământ aceste odoare scumpe ale Duhului Sfânt. Astfel, 
părinţii din mănăstire, cu mare durere şi mâhnire, au aşezat moaştele Sfântului într- 
un sicriu, pe care l-au îngropat în cimitirul mănăstirii. 


Anii au trecut, însă evlavia faţă de cuviosul Ioanichie schivnicul s-a păstrat ne- 
atinsă printre credincioşii din aceste ţinuturi. Deci, Dumnezeu prea milostivul, 
izbăvind ţara şi Biserica de tirania celor răi, a făcut să se deschidă multe mănăstiri 
închise, care şi-au reluat viaţa călugărească. Printre acestea se numără şi Mănă- 
stirea Cetăţuia, Negru Vodă. 

Pentru aceasta, părinții mănăstirii îndemnați de evlavia faţă de cuviosul, împreună 
cu ierarhul lor au scos la iveală Sfintele moaşte din ascunzătoarea în care fuseseră 
ținute şi le-au reaşezat spre închinare în biserica mare a mănăstirii. 


Astfel a vrut Milostivul Dumnezeu să reaşeze lumina cuviosului în sfeşnicul bise- 
ricii, la vederea tuturor, învrednicindu-l totodată de mai multe daruri. Din sfintele 
sale moaşte se revarsă până astăzi râuri de vindecări peste cei ce cu credinţă vin şi 
se ating de ele şi le sărută cu dragoste. 


Cu ale lui sfinte rugăciuni, Doamne, lisuse Hristoase, Fiul lui Dumnezeu, milu- 
ieşte-ne pe noi, Amin! 


Canonul Născătoarei de Dumnezeu 
Cântarea a 7-a 
Irmos: Dătător de rouă a făcut îngerul cuptorul cuvioşilor tineri, iar pe haldei 
arzându-i porunca lui Dumnezeu, pe chinuitorul l-a plecat şi a strigat: Binecuvântat 
eşti, Dumnezeul părinților noştri! 
Maică Fecioară, să nu încetezi a ruga pe Domnul, ca să ne izbăvească pe noi din 
primejdii şi din necazuri, Stăpână, ca să cântăm cu sârguință: Binecuvântat este 


prea curată, Rodul pântecelui tău! 


Maică Fecioară, Stăpână, mai sfântă te-ai arătat decât toate puterile cereşti, şi decât 
heruvimii şi serafimii, ca ceea ce ai născut pe Hristos, Stăpânul zidirii. 


Și ai născut şi eşti Fecioară şi după Naştere ai rămas curată ca şi mai înainte de 
Naştere, Născătoare de Dumnezeu, nearzându-se pântecele tău. Pentru aceea cu 


credință, după Dumnezeu, pe tine te mărim, prea curată! 


Mă înfricoşează şi mă tulbură valurile greşelilor mele, dar tu, PreaSfântă, ceea ce 
eşti bună, dăruieşte-mi milostivire în ceasul încercării, mântuire cerându-mi. 


A Cuviosului 
Cântarea a 7-a 


Irmos: Tinerii evrei în cuptor au călcat văpaia cu îndrăzneală şi focul în rouă l-au 
schimbat, strigând: Binecuvântat eşti Doamne, Dumnezeule, în veci! 

Deşi ai trăit în Sihăstria Munţilor Carpaţi, departe de lume, totuşi pilda vieţii tale a 
luminat minţile celor ce cântă cu fierbinte credinţă şi dragoste: Binecuvântat eşti, 
Dumnezeul părinţilor noştri! 


Umplutu-s-a de lumină mănăstirea care adăposteşte sfintele tale moaşte şi întăreşte 
duhovniceşte obştea care cântă cu credință: Binecuvântat eşti, Dumnezeul părin- 
ților noştri! 


Slavă Tatălui şi Fiului şi Sfântului Duh. 


Dacă Bunul Dumnezeu, cel în Treime lăudat, a voit să scoată din străfundul pă- 
mântului sfintele tale oseminte, poporul a cântat din adâncul inimii: Dumnezeul 
părinților noştri, bine eşti cuvântat! 


Şi acum şi pururea şi în vecii vecilor. a Născătoarei. 


Cuvântule, cel ce eşti după Fiinţă nevăzut şi atotlucrător, Te-ai arătat oamenilor 
Om din curata Maica Ta, Născătoarea de Dumnezeu, chemând pe om la împărtă- 
şirea dumnezeirii Tale. 


Canonul Născătoarei de Dumnezeu 
Cântarea a 8-a 


Irmos: Din văpaie, cuvioşilor rouă ai izvorât şi jertfa dreptului cu apă o ai ars, că 
toate le faci, Hristoase, cu singură voirea. Pe Tine Te prea înălțăm întru toţi vecii! 


Tu eşti scăparea noastră şi mângâierea tuturor, Fecioară prea curată. Că, iată, 
Domnul tuturor născându-Se din pântecele tău, te păzeşte Fecioară şi după Naştere, 
pe carele bine-L cuvântăm cu buze nevrednice şi-L prea înălțăm întru toţi vecii! 


Pleacă-te, ceea ce eşti gata fierbinte sprijinitoare a credincioşilor şi scăparea mea şi 
primeşte rugăciunile inimii mele făcute cu durere, şi mă scapă de împătimirea do- 
bitocească, de relele deprinderi şi plâns de bucurie dă sufletului meu celui 
întunecat! 


Când gândesc la relele cele făcute de mine şi la Judecata cea groaznică, mă înfri- 
coşez, Fecioară, şi mă tem. Dar tu, ca o iubitoare de oameni mai înainte de sfârşit 
fă-mi milostiv pe Judecătorul, că tu eşti întemeierea celor căzuţi, nădejdea şi folo- 
sitoarea celor deznădăjduiţi. 

Roagă, Curată, pe Fiul tău şi Dumnezeu să ne fie nouă milostiv şi lesne împăcat şi 
cu rugăciunile tale păzeşte-ne de toată nălucirea cea potrivnică şi să se surpe 
degrabă semeţia vrăjmaşilor, ca să te lăudăm pe tine, ceea ce eşti cu har dăruită. 


A Cuviosului 
Cântarea a 8-a 


Irmos: Pe Impăratul Ceresc să-L lăudăm noi credincioşii şi să | ne închinăm 
cântându-l şi Prea înălțându-L întru toţi vecii. 


Ioanichie, prea lăudate, podoaba cea sfântă a argeşenilor şi muscelenilor, ocroteşte 
ținutul în care te-ai nevoit întru Domnul şi învaţă toată suflarea să cânte: Preoţi 
lăudaţi, popoare prea înălţaţi pe Hristos întru toţi vecii! 


Ridicat fiind de pe pământ la starea bărbatului desăvârşit, ai lăsat moştenire prin 
darul lui Dumnezeu sfintele tale moaşte din care izvorăsc tămăduiri celor ce cântă: 
Preoţi lăudaţi, popoare prea înălţaţi pe Hristos întru toţi vecii! 
Binecuvântăm pe Tatăl, pe Fiul şi pe Sfântul Duh, Domnul. 
Treime nedespărţită, Unime neamestecată, izbăveşte-ne de patimile cele de multe 
feluri şi ne ridică din nevoi şi din necazuri pentru rugăciunile plăcutului tău 
prieten şi casnic, loanichie cel minunat! 
Şi acum şi pururea şi în vecii vecilor. a Născătoarei. 
Ca una ce eşti mai înaltă decât toate făpturile, de Dumnezeu Născătoare, roagă-te 
Fiului tău şi Dumnezeului nostru să ne mântuim din toate chinurile, noi, cei ce te 
cinstim pe tine cu adevărată dragoste! 

Canonul Născătoarei de Dumnezeu 
Cântarea a 9-a 
Irmos: Pe Dumnezeu a-L vedea nu este cu putință oamenilor, spre care nu cutează 


a căuta cetele îngereşti; iar prin tine, Preacurată, S-a arătat oamenilor Cuvântul 
întrupat, pe carele mărindu-L cu oştile cereşti, pe tine te fericim. 

Să nu ne uiţi pe noi robii tăi, Maică Fecioară neispitită de nuntă, cei ce năzuim la 
Biserica ta! Că tu singură eşti nădejdea creştinilor, întărirea tuturor celor ce aleargă 
la tine, Curată. Ascultă şi împlineşte rugăciunile noastre, Stăpână! 


Bucură-te, zidul cel nesurpat, bucură-te, acoperământul lumii, bucură-te, Biserică, 
bucură-te, făclie, bucură-te, scaun al lui Dumnezeu! Bucură-te, bucuria şi ajută- 
toarea tuturor, ceea ce eşti de-a pururea armă de mântuire nebiruită asupra vrăj- 
maşilor celor nevăzuţ! 


Avându-te pe tine, Curată, părtinitoare, acoperământ şi nădejde, zid de scăpare, 
curăţire şi dezlegare de cele rele, ne mântuim de ispite şi de primejdii, de boli şi de 
patimi; pentru aceea neîncetat lăudăm puterile tale. 


Tu eşti mărirea îngerilor, oglinda proorocilor, lauda patriarhilor şi a apostolilor; tu, 
podoaba mucenicilor lui Hristos, sfinţenia pustnicilor şi a drepţilor şi înnoirea a 
toată lumea. 


A Cuviosului 
Cântarea a 9-a 
Irmos: Cu adevărat te mărturisim pe tine Născătoare de Dumnezeu noi cei mân- 
tuiţi prin tine, Fecioară curată, împreună cu Cetele cele fără de trup, mărindu-te pe 
tine. 
Cel ce eşti pururea rugător pentru neamul românesc, Sfinte cuvioase Ioanichie, 
fă să sporească credinţa fiilor Bisericii noastre dreptmăritoare şi revarsă pace 


din pacea lui Hristos în ţara în care te-ai născut! 


Izbăveşte de necazuri şi tămăduieşte bolile tuturor celor ce se închină cu credință 
Sfintelor tale moaşte, cuvioase părinte Ioanichie! 


Slavă Tatălui şi Fiului şi Sfântului Duh. 

Înalţă mintea noastră şi gândul către tine, Dumnezeule, luminează-ne cu strălucirile 
cele prea curate, Părinte şi Cuvântule şi Mângâietorule, aşa cum ai înălțat şi ai lu- 
minat pe cel de un neam cu noi şi de o credinţă, cuviosul Ioanichie mult ne- 


voitorul! 


Şi acum şi pururea şi în vecii vecilor. a Născătoarei. 

De bucurie şi veselie umple-mă, Fecioară, ca una ce ai primit pricina bucuriei, că 
tu ai izvorât tuturor bucuria. 


Luminânda 


Intru lumina Duhului ai trăit faptele credinţei în adâncul peşterii până ce ai ajuns la 
Impărăția lui Hristos. Trimite-ne, părinte, şi nouă, celor din întunericul necuno- 
ştiinţei, raze de lumină care să ne arate lumina lui Hristos! 


Slavă Tatălui şi Fiului şi Sfântului Duh. Și acum şi pururea şi în vecii vecilor. a 
Născătoarei. 


Strălucita minune a Naşterii tale cea mai presus de minte spăimântează tot gândul, 
al celor pământeşti şi al îngerilor, că, Fecioară fiind, ai născut şi Fecioară ai rămas 
ca şi mai înainte de Naştere. O, înfricoşătoare taină! O, naştere minunată! O, prea 
curată Maică, pururea Fecioară! 


La Laude 
Stihirile pe 4, glasul al 6-lea: 


Cine poate spune, părinte, care a fost lucrarea ta cea duhovnicească, ascuns fiind 
trei sute de ani în adâncimile peşterii din Valea Chiliilor? Dumnezeu, Atotştiitorul, 
a numărat mulţimea virtuţilor pe care le-ai împlinit, aşezându-te în odihnă veşnică, 
în Ceruri, iar noi, pe pământ, minunându-ne de răbdarea ta, te lăudăm şi cinstim 
sfintele tale moaşte. 


Alte stihiri, glasul al 4-lea: 

Podobie: Dat-ai semn 

Pe tine, cel ce ai luat Crucea ostenelilor şi nevoinţelor pustietăţii, cuvioase loani- 
chie, te lăudăm cu bucurie în ziua trecerii tale în odihna lui Dumnezeu, unde te rogi 
pentru sufletele noastre. 

Înflorit-a ca şi crinul peştera în care te-ai sălăşluit din Valea Chilulor, următor 


fiind, părinte, marilor sihaştri al căror nume numai Dumnezeu îl ştie, căci îi odih- 
neşte în slava Sa cea negrăită. 

Pe îngerul cel pământesc şi omul cel ceresc, pe iubitorul de Dumnezeu, Ioanichie, 
să-l cinstim cu cântări duhovniceşti pentru că, în Ceruri, se roagă pentru sufletele 
noastre, iar pe pământ, ne-a lăsat comoară duhovnicească sfintele sale moaşte. 
Ca şi Ilie de demult în peşteră ţi-ai petrecut viaţa înfruntând cu bărbăţie ispitele 
războiului nevăzut. Pentru aceasta, Hristos văzând răbdarea ta, cuvioase, te-a în- 
vrednicit să-L vezi faţă către faţă în lumina Impărăţiei celei de Sus. 
Slavă Tatălui şi Fiului şi Sfântului Duh. 
Cuvioase părinte, glasul Evangheliei Domnului ascultând, lumea ai părăsit: bogăţia 
şi slava întru nimic nu le-ai socotit. Pentru acesta ai strigat tuturor: iubiți pe 
Dumnezeu şi veţi avea dar veşnic! Nimic să nu cinstiți mai mult decât dragostea 
Lui ca să aflați odihnă împreună cu toți Sfinţii când va veni întru slava Sa! Pentru 
ale cărui rugăciuni, Hristoase, păzeşte şi mântuieşte sufletele noastre! 
Şi acum şi pururea şi în vecii vecilor. a Născătoarei. 
Fericimu-te pe tine... Doxologia mare Şi celelalte, după rânduială. 

La Sfânta Liturghie 
Fericirile pe 8: 4 de la Cântarea a 3-a şi 4 de la Cântarea a 6-a 
Prochimen, glas 7: Drepţii să se bucure de izbânda lor... 


Stih: Cântaţi Domnului cântare nouă! Cântaţi laudele în adunarea credincioşilor! 


Apostolul: Din Epistola către Galateni (V, 22-VI, 2): Fraţilor, roada Duhului... 
(caută la sâmbăta din săptămâna a 27-a după Rusalii) 


Aliluia, glasul 1: Fericit bărbatul care se teme de Domnul. 
Stih: De la răsăritul soarelui până la apus lăudat este numele Domnului. 


Evanghelia de la Matei (XI, 27-30) - Zis-a Domnul ucenicilor Săi: Toate-Mi sunt 
date de către Tatăl Meu... (caută joi în săptămâna a 4-a după Rusalii). 


Chinonicul: Intru pomenire veşnică va fi dreptul, de auzul rău nu se va teme. 

„Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR 5 e 


Troparul Sfântului cuvios Ioanichie de la Muscel, glasul 1: Locuitor în sihăstrie şi 
înger trupesc, de minuni făcător te-ai arătat, purtătorule de Dumnezeu, părintele 
nostru Ioanichie; cu postul, cu privegherea, cu rugăciunea, cereşti daruri luând, 
vindeci pe cei bolnavi şi sufletele celor ce aleargă la tine cu credinţă. Slavă Celui 
ce ţi-a dat ţie putere, slavă Celui ce te-a încununat pe tine, slavă Celui ce lucrează 
prin tine tuturor tămăduiri! 


Condacul 1 

Pe tine, alesule între sihaştrii musceleni, cuvioase Ioanichie, mult nevoitorule, cu 
cântări de laudă te cinstim! Cel ce ţi-ai petrecut viaţa în rugăciuni, privegheri şi 
osteneli duhovniceşti, fiind plăcut lui Dumnezeu, ai primit de la Dânsul cununa 
bucuriei, aşezându-te în raiul desfătării şi având îndrăzneală către Dumnezeu, roa- 
gă-te să ne izbăvească din nevoi şi din necazuri pe noi, cei ce-ţi cântăm: Bucură- 
te, cuvioase Ioanichie, bucuria sihaştrilor! 


Icosul 1 

Din tinereţe, fericite părinte, ai luat Crucea şi ai urmat lui Hristos, părăsind ispitele 
şi necazurile acestei lumi trecătoare. Prin puterea Duhului Sfânt, care ţi-a luminat 
viaţa, ai ajuns la starea bărbatului desăvârşit, supunând sufletului osârduitor toate 


Ar Dr De De Dr de De Dr Dr De De e Dr Dr Dr De de De e de dr fr A A 


Xp E PP IP IP IP 3 3 II II II 2 2 DE E E E E XX 


Te De de De Dr De De De De De De Ar Dr de De De Dr De Dr Dr de de De dr dr d 


simţămintele trupului neputincios. Cunoscându-ţi, părinte, nevoinţele tale, cu sme- 
renie îţi cântăm: 

Bucură-te, sihastru iscusit din ţinuturile muscelene; 

Bucură-te, cel ce toată viaţa ai fost adumbrit de Duhul Sfânt; 
Bucură-te, floare înmiresmată răsădită în Valea Chiliilor; 

Bucură-te, următor al marilor sihaştri argeşeni; 

Bucură-te, cel pe care Dumnezeu l-a făcut cunoscut credincioşilor; 
Bucură-te, cel ce te-ai adăpat din izvoarele Scripturilor; 

Bucură-te, iubitor de linişte şi sihăstric; 

Bucură-te, că Hristos te-a chemat să-l slujeşti; 

Bucură-te, că pururea ai ascultat de cuvintele Lui; 

Bucură-te, următor al marilor sihaștri înduhovniciţi; 

Bucură-te, bucuria nevoitorilor şi podoaba Bisericii; 

Bucură-te, cel ce ai umplut Munţii Carpaţi de mireasma rugăciunilor; 
Bucură-te, cuvioase Ioanichie, bucuria sihaştrilor! 


Condacul al 2-lea 

După ce mulți ani ai petrecut în ascultare şi răbdare în obştea Mănăstirii Cetăţuia, 
Negru-Vodă, asemenea cerbului care doreşte apele răcoroase ale munţilor, aşa şi 
tu, părinte Ioanichie, ai dorit să te îndulceşti de viaţa pustnicilor, care este minu- 
nată şi plăcută lui Dumnezeu. Drept aceea, te-ai retras într-o peşteră a Munţilor Ce- 
tățuia, unde timp de treizeci de ani ai cântat lui Dumnezeu: Aliluia! 


Icosul al 2-lea 

Ştiind, Sfinte părinte, că viaţa pustnicilor fericită este, te-ai într-aripat cu dumne- 
zeiescul dor, care ţi-a dat nădejdea îndulcirii din veşnicele bunătăţi ale Împărăției 
Cerurilor. Avându-te model de viaţă îmbunătățită, mulţi s-au folosit duhovniceşte, 
cântând: 

Bucură-te, că inima ţi-a fost luminată de Duhul Sfânt; 

Bucură-te, locuitor al sihăstriei şi înger în trup; 

Bucură-te, cel ce ai biruit păcatul cu postul şi rugăciunea; 

Bucură-te, minte veghetoare şi ochi lăuntric neadormit; 

Bucură-te, cel ce ai desluşit tainele înfrânăriu; 

Bucură-te, iubitor de linişte şi pace duhovnicească; 

Bucură-te, viteaz luptător în războiul cel nevăzut; 

Bucură-te, biruitor al păcatului şi ispitelor diavoleşti; 

Bucură-te, izgonitorul duhurilor necurate; 

Bucură-te, că ai ajuns la starea de nepătimire; 

Bucură-te, cel ce ai văzut pe Dumnezeu întru nevedere; 

Bucură-te, floare deschisă în aşteptarea rodului; 

Bucură-te, cuvioase Ioanichie, bucuria sihaştrilor! 


Condacul al 3-lea 

Prin viaţă sihăstrească, cuvioase loanichie, ţi-ai luminat cugetul şi inima de porni- 
rile fireşti ale patimilor. Hristos, prin puterea Duhului Sfânt, te-a întărit să dobân- 
deşti roadele curăţiei, ca să lauzi pe Domnul, cântând: Aliluia! 


Icosul al 3-lea 

Umplut fiind de dragostea cea negrăită a lui Dumnezeu, te-ai retras din zarva lumii 
acesteia în peştera din Valea Chiluilor, Cetăţuia Negru-Vodă, cuvioase părinte 
Ioanichie, ca să petreci după poruncile Evangheliei. Întunericul peşterii s-a pre- 
făcut în lumină taborică, rugăciunea ta neîncetată făcând prezentă slava Preasfintei 
Treimi. Minunându-ne de dumnezeiasca ta petrecere, îți cântăm unele ca acestea: 
Bucură-te, că întru credinţă ostenindu-te, ai simţit slava lui Dumnezeu; 

Bucură-te, că având nădejde în puterea Lui, ţi-ai sporit răbdarea în nevoinţe; 
Bucură-te, că de dragostea lui Hristos te-ai înflăcărat; 

Bucură-te, că patimile şi rănile Lui le-ai trăit; 

Bucură-te, că voinţa ta a fost absorbită de voinţa Lui; 

Bucură-te, cel ce te-ai dăruit total lui Dumnezeu; 

Bucură-te, că traiul tău a fost luminat de viaţa lui lisus; 

Bucură-te, că Duhul Sfânt a umbrit sufletul tău; 

Bucură-te, că nici un gând viclean n-ai lăsat să pătrundă în fiinţa ta; 

Bucură-te, cel ce, în trup fiind, ai gustat din slava cea negrăită a Raiului; 

Bucură-te, că lacrimile pocăinţei ţi-au purificat sufletul; 

Bucură-te, că îngerii ţi-au fost slujitori şi apărători; 

Bucură-te, cuvioase Ioanichie, bucuria sihaştrilor! 


Condacul al 4-lea 

Asemenea marelui profet Ilie, cel ce s-a nevoit în peştera din Horeb şi a vorbit cu 
Dumnezeu, aşa şi tu, părinte loanichie, ai stat în peştera muntelui ca să ai pe Hri- 
stos totdeauna în preajma ta. Întru EI ai biruit toate uneltirile vrăjmaşului, pentru că 
EI ţi-a fost întărirea, El mângâierea, viaţa, şi numai Lui ai cântat: Aliluia! 


Icosul al 4-lea 

Puterea Celui de Sus te-a umbrit, Sfinte Ioanichie, pentru că, plin de Duhul Sfânt, 
ai împlinit cu osârdie poruncile Evangheliei lui Hristos. Drept urmare, sihăstria 
musceleană, unde ai vieţuit, s-a umplut de crini duhovniceşti a căror mireasmă s-a 
simţit peste veacuri de către cei ce iubesc podoaba casei lui Dumnezeu, cântându- 
ți: 


Bucură-te, cel care ai făcut să rodească pustia cu flori bine mirositoare; 

Bucură-te, căpetenia sihaştrilor musceleni; 

Bucură-te, cel ce ai udat cu lacrimi florile duhovniceşti ale virtuţilor; 
Bucură-te, trandafir ale cărui petale se scaldă în lumina necreată; 
Bucură-te, minte văzătoare a tainelor dumnezeiești; 

Bucură-te, că viaţa ţi-a fost ca o Sfântă Liturghie; 

Bucură-te, cel ce ai umplut cerul de rugăciuni şi cântări duhovniceşti; 
Bucură-te, cel ce ţi-ai împodobit fiinţa cu raze strălucitoare; 
Bucură-te, cel care ţi-ai unit rugăciunile cu nevoinţele trupeşti; 
Bucură-te, cel ce ai lăsat pe Dumnezeu să pătrundă în sufletul tău; 
Bucură-te, că Sihăstria din Valea Chiliilor s-a prefăcut în Rai duhovnicesc; 
Bucură-te, mare pustnic înaripat cu virtuțile îngereşti; 

Bucură-te, cuvioase Ioanichie, bucuria sihaştrilor! 


Condacul al 5-lea 

Numai Dumnezeu ştie mulţimea ostenelilor şi faptelor tale, minunate părinte loa- 
nichie pentru că, retrăgându-te în peştera munţilor, viaţa ta ascunsă de privirile 
oamenilor a văzut-o doar Mântuitorul Hristos, în numele căruia ai pustnicit, cân- 
tând: Aliluia! 


Icosul al 5-lea 

„Amintiţi-vă de înaintaşii noştri cum şi-au sfârşit viaţa şi urmaţi-le credinţa”, ne 
învaţă marele între apostoli Pavel, chemând neamurile la urmarea şi trăirea în 
Hristos. Pentru că poporul nostru a fost chemat dintru început la lumina lui Hristos, 
avem atâta nor de mărturii de viaţă curată, pe cei ce au urmat Mântuitorului, între 
care loanichie schimonahul din Valea Chiliilor, căruia îi cântăm: 

Bucură-te, părinte loanichie, următor al părinţilor celor de demult; 

Bucură-te, cel ce ai avut credinţa şi râvna Sfântului apostol Andrei, cel întâi che- 
mat; 

Bucură-te, cel ce te-ai înarmat cu răbdarea mucenicilor trăitori în zorii creştinis- 
mului românesc; 

Bucură-te, următor lui Hristos, asemenea Sfântului loan Casian; 

Bucură-te, cel ce ai umplut curgerea timpului mântuirii, aşa cum s-a socotit de 
Sfântul cuvios Dionisie cel smerit; 

Bucură-te, cel ce te-ai împărtăşit de viaţa curată a marilor isihaşti ai neamului ro- 
mânesc; 

Bucură-te, aşezat sub ascultarea Sfinţilor ierarhi ai Bisericii Românești; 

Bucură-te, că te-ai îndulcit din învăţăturile Sfântului voievod Neagoe Basarab; 
Bucură-te, cel ce ai întărit pe Sfinţii cuvioşi care au trăit în veacurile de după mu- 
tarea ta; 

Bucură-te, că ai făcut să rodească sămânţa isihasmului românesc; 

Bucură-te, cel ce ai fost pildă monahilor iscusiţi; 
Bucură-te, credincioşilor sprijin şi al nostru părinte mult folositor; 
Bucură-te, cuvioase Ioanichie, bucuria sihaştrilor! 


Condacul al 6-lea 

Acolo unde se întăreşte cetatea, şi lupta vrăjmaşului se înmulţeşte, ne învaţă dum- 
nezeiescul stihuitor al psalmilor, David împăratul. Cunoscând aceasta, ţi-ai întărit 
cetatea sufletului cu postul şi rugăciunea, ca să poţi birui lupta diavolului, care n-a 
curmat statornicia ta în lucrarea virtuţilor şi s-a îndepărtat, lăsându-te să cânţi lui 
Dumnezeu: Aliluia ! 


Icosul al 6-lea 

„Dacă este vreun îndemn în Hristos, dacă este vreo mângâiere a dragostei, dacă 
este vreo împărtăşire a Duhului, dacă este vreo milostivire şi îndurare, faceţi-mi 
bucuria deplină, ca să gândiţi la fel, având aceeaşi iubire, aceleaşi simţiri, aceeaşi 
cugetare”, zicea apostolul neamurilor celor doritori de viaţă curată. Acestea toate 
urmându-le şi lăsându-le ca testament, Sfinte Ioanichie, întăreşti pe cei ce-ţi cântă: 
Bucură-te, cel care ai purtat Crucea lui Hristos cu multă râvnă; 

Bucură-te, că te-ai mângâiat din rostirea cu dragoste a numelui lui Hristos; 
Bucură-te, cel ce ai întreţinut lumina credinţei cu rugăciunea; 

Bucură-te, că te-ai împărtăşit din roadele Duhului Sfânt; 

Bucură-te, că ai simţit milostivirea şi îndurarea lui Dumnezeu; 

Bucură-te, minte plină de smerita cugetare şi bucurie cerească; 

Bucură-te, că n-ai lăsat slava deşartă să intre în inima ta; 

Bucură-te, că te-ai îngropat cu Hristos ca să înviezi împreună cu EI; 

Bucură-te, cel ce ai mărturisit pe Hristos nu prin cuvânt, ci prin trăire; 

Bucură-te, că Mântuitorul S-a recunoscut în lucrarea ta; 

Bucură-te, cel care ai purtat în trupul tău rănile lui Hristos; 

Bucură-te, cel ce cu ochiul lăuntric ai văzut Împărăţia cea de Sus; 

Bucură-te, cuvioase Ioanichie, bucuria sihaştrilor! 


Condacul al 7-lea 

Nici frigul, nici foamea, nici setea, nici orice altă nevoinţă nu te-a despărțit, fericite 
părinte Ioanichie, de dragostea Celui ce „la plinirea vremii””, chip de rob luând, a 
coborât în peştera Bethleemului să Se nască, să crească şi să ne mântuiască. Țin- 
tuind gândul în smerenia lui Hristos, ai coborât în peştera din Muntele Cetăţuiei, 
unde treizeci de ani ai cântat lui Dumnezeu: Aliluia! 


Icosul al 7-lea 

Atotţiitorule, Doamne, cel ce cunoşti mulțimile stelelor şi la toate nume le dai, Tu 
singur ştii pe fiecare dintre cei ce bine Ți-au plăcut dintre neamurile pământului. 
Când a fost bunăvoința Ta, din mulţimea sihaştrilor români ai ales să faci cunoscut 
lumii pe minunatul între cuvioşi loanichie, sihastrul din Valea Chiliilor, căruia aju- 
tă-ne să-i cântăm unele ca acestea: 

Bucură-te, cel ce te-ai făcut prinos şi jertfă lui Dumnezeu; 

Bucură-te, că ai trăit scăldat în iubirea Lui; 

Bucură-te, că ai mulţumit lui Hristos, cel ce te-a acoperit cu harul Său; 

Bucură-te, cel ce de bunăvoie ai luat crucea ostenelilor; 

Bucură-te, cel ce ţi-ai silit firea, înduhovnicindu-ţi simțămintele trupului; 
Bucură-te, că Dumnezeu ţi-a dat harul după măsura dragostei de Hristos; 
Bucură-te, cel ce ai coborât în peşteră ca să te înalți prin harul Lui; 

Bucură-te, că Hristos pe unii i-a făcut apostoli, pe alţii dascăli sau învăţători, iar pe 
tine ascet desăvârşit; 

Bucură-te, că ai ajuns la înălţimea cunoştinţelor, întru legătura păcii cu Hristos; 
Bucură-te, că urmând adevărului, ai crescut întru iubirea lui Dumnezeu; 

Bucură-te, al PreaSfintei Treimi slăvitor; 

Bucură-te, cetăţean al Raiului şi stea luminoasă a Bisericii; 

Bucură-te, cuvioase Ioanichie, bucuria sihaştrilor! 


Condacul al 8-lea 

După lungi ani de nevoinţe, când Dumnezeu a binevoit, ţi-a dat semn că vei fi mu- 
tat din viaţa aceasta vremelnică la cea nepieritoare. Cunoscându-ţi ziua sfârşitului, 
ţi-ai încrustat pe piatra pe care ai adormit anul chemării tale la cele de Sus, cân- 
tând: Aliluia! 


Icosul al 8-lea 

De la mutarea ta la ceruri, Sfinte părinte, necunoscut a rămas numele şi trupul tău, 
până ce Dumnezeu a socotit să te prea slăvească în ochii şi în inima oamenilor. Din 
rânduiala Celui Preaînalt, prin smeritul stareţ Pimen, s-au aflat moaştele tale bine 
mirositoare în peştera în care ai adormit. Mare minune! Epitaful care acoperea 
sfintele tale oseminte era ţesut din pânza unui păianjen, iar cel ce a fost rânduit să 
te ridice s-a mirat, zicând: 

Bucură-te, sfinte, trecut la Domnul în liniştea unei peşteri; 

Bucură-te, că firea necuvântătoare ţi-a slujit la adormirea ta; 

Bucură-te, că sufletul tău a fost aşezat în ceata Cuvioşilor; 

Bucură-te, cel ce te bucuri cu soboarele de îngeri; 

Bucură-te, că pământul nu te-a socotit străin Cerului; 

Bucură-te, trup de slavă inundat de Sfântul Duh; 

Bucură-te, că, din rânduială dumnezeiască, numele şi faptele tale s-au cunoscut; 

Bucură-te, că Dumnezeu te-a prea slăvit când întunericul cădea peste poporul din 
care ai răsărit; 

Bucură-te, că minunată a fost descoperirea Sfintelor tale moaşte; 

Bucură-te, că mare mirare au avut cei ce te-au descoperit; 

Bucură-te, că Dumnezeu se prea slăveşte prin Sfintele tale moaşte; 

Bucură-te, mărgăritar de mult preţ al Mănăstirii Cetăţuia Negru-Vodă; 

Bucură-te, cuvioase Ioanichie, bucuria sihaştrilor! 


Condacul al 9-lea 

Dacă Sfintele tale moaşte au fost scoase şi aşezate spre închinarea credincioşilor, 
mulți din cei ce le-au sărutat cu credinţă s-au vindecat de boli şi neputinţe, dând 
laudă lui Dumnezeu, cel ce Se prea măreşte întru sfinţii Săi, cântând: Aliluia! 


Icosul al 9-lea 

Nu după multă vreme, întunericul s-a abătut asupra ţării în care se prea slăvea nu- 
mele lui Dumnezeu în Treime lăudat. De aceea, Sfintele tale moaşte, ca un măr- 
găritar preţios, au fost ascunse din nou în pământ, unde au şezut până când Dumne- 
zeu iarăşi a rânduit aflarea lor. Mintea nu poate spune planul providenţei Tale, 
Doamne, pentru noi, de aceea cântăm: 

Bucură-te, că Dumnezeu a avut pentru tine minunată rânduială; 

Bucură-te, că prin harul Sfântului Duh ai lucrat minuni în mijlocul oamenilor; 
Bucură-te, cel ce te prea slăveşti cu ajutorul lui Dumnezeu; 

Bucură-te, că te-ai împăcat cu Dumnezeu, trăind moartea Fiului Său; 

Bucură-te, cel ce prin providenţă te dăruieşti celor plini de credinţă; 

Bucură-te, că mulţumim lui Dumnezeu pentru rânduiala Sa; 

Bucură-te, cel care te-ai supus voinţei Lui; 

Bucură-te, fiu al Celui Preaînalt şi împreună moştenitor cu Hristos; 

Bucură-te, că toată făptura suspină şi aşteaptă mântuirea de la Dumnezeu; 
Bucură-te, că nu ai fost supus stricăciunii, ci îndumnezeirii; 

Bucură-te, că Dumnezeu toate le lucrează spre binele celor ce-L iubesc; 

Bucură-te, cel ce ai fost chemat să fii cinstit de mulțimea credincioşilor; 

Bucură-te, cuvioase Ioanichie, bucuria sihaştrilor! 


Condacul al 10-lea 

Veniţi, adunarea evlavioasă a dreptcredincioşilor români, pe cuviosul Ioanichie 
sihastrul să-l lăudăm, că acesta cu adevărat mai presus de om s-a arătat, pentru că 
trup materialnic având, viaţa celor fără de trup a râvnit, pe care dobândind-o, a cân- 
tat lui Dumnezeu: Aliluia! 


Icosul al 10-lea 

Toate cetele sihaştrilor, călugărilor şi bunilor credincioşi cu bucurie să încununăm 
pe iubitorul de Hristos, Ioanichie din Valea Chilulor, proslăvit de Dumnezeu în ce- 
ruri, căruia să-i cântăm cu dragoste: 

Ortodoxă; 

Bucură-te, lumină aprinsă din lumina lui Hristos; 

Bucură-te, ştiutorul neştiutelor taine ale lui Dumnezeu; 

Bucură-te, chipul sihaştrilor şi al călugărilor iscusiţi; 

Bucură-te, pildă de nevoinţă şi asceză pentru Hristos; 

Bucură-te, sămânță din care a răsărit rod dumnezeiesc; 

Bucură-te, piatră duhovnicească pusă la temelia Bisericii; 

Bucură-te, rod al rugăciunii şi al trezviei,; 

Bucură-te, arbore purtător de fructul mântuirii; 

Bucură-te, văzătorul nevăzutelor vedenii; 

Bucură-te, crin bine mirositor răsădit în grădina Raiului; 

Bucură-te, prea frumos giuvaier în vistieria Împărăției; 

Bucură-te, cuvioase Ioanichie, bucuria sihaştrilor! 


Condacul al 11-lea 

În cămara aleşilor Tăi, Doamne, ai aşezat pe marele între sihaştrii neamului româ- 
nesc, cuviosul Ioanichie, cel mult nevoitor. Căci acesta a ştiut pe pământ să prea 
mărească numele Tău prin viaţă curată, iar în Ceruri Te laudă neîncetat, împreună 
cu îngerii, cântând: Aliluia! 


Icosul al 11-lea 

Dacă Sfintele tale moaşte au fost din nou scoase de sub obroc şi aşezate ca lumina 
în sfeşnic, în Mănăstirea Cetăţuia Negru-Vodă, în care oarecând ai vieţuit, acestea 
s-au dovedit făcătoare de minuni pentru cei ce se închină cu credinţă şi cântă unele 
ca acestea: 

Bucură-te, ajutătorul celor din primejdii şi necazuri; 

Bucură-te, părinte bun, ocrotitor orfanilor şi oropsiţilor; 

Bucură-te, doctorul bolnavilor şi balsamul suferinzilor; 

Bucură-te, nădejdea celor fără de nădejde; 

Bucură-te, hrănitorul celor ce vin în casa pâinii; 

Bucură-te, slujitorul celor neputincioşi; 

Bucură-te, ocrotitorul văduvelor şi al lipsiţilor; 

Bucură-te, bogăţia neîmpuţinată a săracilor; 

Bucură-te, folositorul tuturor învăţăceilor; 

Bucură-te, purtătorul greutăților celor slăbănogi; 

Bucură-te, ajutorul celor fără de ajutor; 

Bucură-te, aducătorul de belşug în vremea secetei; 
Bucură-te, cuvioase Ioanichie, bucuria sihaştrilor! 


Condacul al 12-lea 

Preasfântă Treime, Dumnezeul nostru, primeşte rugăciunile prea iubitului Tău 
slujitor Ioanichie, fiul Bisericii Tale dreptmăritoare, şi ajută-ne să stăm bine, să 
Stăm cu frică, să luăm aminte, ca să cântăm: Aliluia! 


Icosul al 12-lea 

Lăudăm nevoinţele tale, cuvioase părinte, cinstim Sfintele tale moaşte, prea mărim 
răbdarea ta pentru Hristos, cântăm cu bucurie încununarea ta în ceruri şi cu osârdie 
ne rugăm ţie să aperi de necazuri ţara în care ai trăit, iar pe binecredinciosul tău 
popor să-l ocroteşti de rătăciri şi de duhurile lumii deşarte, ca să îţi cântăm: 
Bucură-te, fiu al Bisericii Ortodoxe dreptmăritoare; 

Bucură-te, tezaurul de mult preţ al Mănăstirii Cetăţuia Negru-Vodă; 

Bucură-te, lumină veşnic aprinsă în Episcopia Argeşului şi Muscelului; 

Bucură-te, ocrotitorul drept-credincioşilor creştini musceleni; 

Bucură-te, cel ce reverşi mireasma Duhului Sfânt în Valea Dâmboviţei; 

Bucură-te, cel ce asculți rugăciunile celor evlavioşi; 

Bucură-te, cel ce aduci ploi mănoase pământurilor româneşti; 

Bucură-te, păzitorul Grădinii Maicii Domnului; 

Bucură-te, stejar la a cărui umbră se adăpostesc credincioşii; 

Bucură-te, călăuza celor rătăciţi pe cărările acestei lumi; 

Bucură-te, sprijinul celor ce vor să se mântuiască; 

Bucură-te, veghetor în vremea sfârşitului nostru; 

Bucură-te, cuvioase Ioanichie, bucuria sihaştrilor! 


Condacul al 13-lea (de trei ori) 

O, întru tot lăudate părinte Ioanichie, omul rugăciunii, podoaba sihaştrilor şi a 
Bisericii dreptmăritoare, nevoitorul din peştera Muntelui Cetăţuia, lumina cea ne- 
stinsă a argeşenilor şi muscelenilor, cel ce după îndelungi osteneli ai primit moş- 
tenirea veşnicelor bunătăţi ale Cerului, primeşte această smerită cântare de laudă şi 
prin rugăciunile tale către Dumnezeu, uşurează-ne necazurile şi supărările, alină-ne 
suferinţele sufleteşti şi trupeşti şi fii ajutătorul nostru în ziua Judecăţii, ca împreună 
cu tine să Îi cântăm lui Dumnezeu: Aliluia! 


Apoi se zice iarăşi: 


Icosul 1 

Din tinereţe, fericite părinte, ai luat Crucea şi ai urmat lui Hristos, părăsind ispitele 
şi necazurile acestei lumi trecătoare. Prin puterea Duhului Sfânt, care ţi-a luminat 
viaţa, ai ajuns la starea bărbatului desăvârşit, supunând sufletului osârduitor toate 
simțămintele trupului neputincios. Cunoscându-ţi, părinte, nevoinţele tale, cu sme- 
renie îţi cântăm: 

Bucură-te, sihastru iscusit din ţinuturile muscelene; 

Bucură-te, cel ce toată viaţa ai fost adumbrit de Duhul Sfânt; 

Bucură-te, floare înmiresmată răsădită în Valea Chiliilor; 

Bucură-te, următor al marilor sihaştri argeşeni; 

Bucură-te, cel pe care Dumnezeu l-a făcut cunoscut credincioşilor; 

Bucură-te, cel ce te-ai adăpat din izvoarele Scripturilor; 

Bucură-te, iubitor de linişte şi sihăstric; 

Bucură-te, că Hristos te-a chemat să-l slujeşti; 

Bucură-te, că pururea ai ascultat de cuvintele Lui; 

Bucură-te, următor al marilor sihaștri înduhovniciţi; 

Bucură-te, bucuria nevoitorilor şi podoaba Bisericii; 

Bucură-te, cel ce ai umplut Munţii Carpaţi de mireasma rugăciunilor; 

Bucură-te, cuvioase Ioanichie, bucuria sihaştrilor! 


Condacul 1 

Pe tine, alesule între sihaştrii musceleni, cuvioase Ioanichie, mult nevoitorule, cu 
cântări de laudă te cinstim! Cel ce ţi-ai petrecut viaţa în rugăciuni, privegheri şi 
osteneli duhovniceşti, fiind plăcut lui Dumnezeu, ai primit de la Dânsul cununa bu- 
curiei, aşezându-te în raiul desfătării şi având îndrăzneală către Dumnezeu, roagă- 
te să ne izbăvească din nevoi şi din necazuri pe noi, cei ce-ţi cântăm: Bucură-te, 
cuvioase Ioanichie, bucuria sihaştrilor! 


Și apoi se face Otpustul: Doamne, lisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfântului cuvios Ioanichie cel nou, de la 
Muscel şi ale tuturor Sfinţilor, miluieşte-ne şi ne mântuieşte pe noi. Amin! 


Sursa: 
http://acvila30.ro/26-iulie-sf-cuvios-ioanichie-de-la-muscel-viata-slujba-acatistul/ 





https://ziarullumina.ro/teologie-si-spiritualitate/rugaciuni/acatistul-sfantului-cuvios- 
ioanichie-de-la-muscel-26-iulie-155853.html 

Rugăciune către Sfântul cuvios Ioanichie cel nou de la Muscel (Argeş) 





Sfinte al lui Dumnezeu, loanichie, ne rugăm ţie ca cel ce eşti mijlocitor înaintea 
Tatălui Ceresc, să ne întăreşti în dreapta credință, să fim plini de dragoste faţă de 
aproapele, să avem în casele noastre binecuvântarea lui Dumnezeu, spor în cele ale 
noastre, pace şi înțelegere. Ţie ne rugăm ca fiii noștri să fie înţelepţi, cu dragoste 
față de părinţi, ascultători şi sprijin în bătrânețele noastre. 


Tu, cel ce ai fost sfătuitor al domnitorilor Ţării Românești, să ne dai sfat şi ajutor 
în vreme de ispită, de necaz și boală. 


Așa cum pe alţtii i-ai tămăduit, cu harul ce-l ai de la Dumnezeu, așa tămăduieşte- 
ne şi pe noi de neputinţe. 


In vreme de primejdie ne întăreşte şi ne apără. 


Tu, cel ce ai cinstit pe Maica Domnului, apără dimpreună cu Dânsa şi casele, fami- 
luile, rudeniile, prietenii şi cunoscuţii noştri. 


Minunile tale să le arăţi şi peste noi aşa cum ai făcut de veacuri cu cei ce s-au rugat 
ție. Ne încredem în ajutorul tău și-ți cerem să fii mijlocitor înaintea lui Dumnezeu 

pentru ca cererile noastre să-şi afle răspunsul. Sfinte Ioanichie, roagă-te pentru noi. 
Amin! 

Imnografie 


LOA HICHIţ 





Troparul Sfântului cuvios Ioanichie de la Muscel, glasul 1: Locuitor în sihăstrie şi 
înger trupesc, de minuni făcător te-ai arătat, purtătorule de Dumnezeu, părintele 
nostru Ioanichie; cu postul, cu privegherea, cu rugăciunea, cereşti daruri luând, 
vindeci pe cei bolnavi şi sufletele celor ce aleargă la tine cu credinţă. Slavă Celui 
ce ţi-a dat ţie putere, slavă Celui ce te-a încununat pe tine, slavă Celui ce lucrează 
prin tine tuturor tămăduiri! 


(Video) Troparul Sfântului cuvios Ioanichie cel nou de la Muscel - Interpret: Oulia 
Simeria: 
https://doxologia.ro/tropare/video-sfantul-cuvios-ioanichie-cel-nou-de-la-muscel-tropar 





SR o 2 


Cine poate spune, părinte, care a fost lucrarea ta cea duhovnicească, ascuns fiind 
treizeci de ani în adâncimile peşterii din Valea Chiliilor? Dumnezeu Atotştiutorul a 
numărat mulţimea virtuţilor pe care le-a împlinit, aşezându-te în odihnă veşnică, în 
ceruri, iar noi, pe pământ, minunându-ne de răbdarea ta, te lăudăm şi cinstim sfin- 
tele tale moaşte. (din Vecernia mică) 


Pomenirea cuviosului loanichie ne revarsă astăzi în suflete mireasmă duhovni- 
cească şi bucuria întâlnirii cu Dumnezeu, căci minunatul părinte s-a ostenit în toată 
viaţa sa urmând lui Hristos şi sălăşluind în peştera din Valea Chiluilor. Pentru 

aceea, după îndelungi nevoinţe, a fost aşezat în lumina cea necreată a Împărăției 
Cerurilor, de unde se roagă să primim şi noi milă şi har de la Dumnezeu, cel ce este 
minunat întru Sfinţii Săi. (din Stihirile de la Litie) 


Bucură-te, sihăstrie din Valea Chiluilor, care ai odrăslit mlădiţa cea purtătoare de 
rodul răbdării, cuviosul loanichie! (dintre Stihirile de la Vecernia mică) 


Sinaxar - Sfântul cuvios Ioanichie cel nou de la Muscel - 26 iulie 


SFÂNTUL CUVIOS 
IOANICHIE CEL NOU 


26 IULIE 





https://www.trinitas.tv/sfantul-cuvios-ioanichie-cel-nou-de-la-muscel-26-iulie/ 





Sinaxar. 26 iulie: Sfântul cuvios Ioanichie cel nou de la Muscel (Universul 
credinţei, TVR): 

26 iulie este ziua în care este prăznuit Sfântul cuvios Ioanichie cel nou de la 
Muscel. Un sihastru care s-a nevoit pe meleagurile argeşene în primele decenii ale 
secolului al 17-lea. 


Mai multe despre acest sfânt al cărui trup s-a păstrat întreg, canonizat de Biserica 
Ortodoxă Română acum 10 ani, vom afla de la Starețul mănăstirii Negru Vodă 
(Argeș), părintele Serafim. 


Moderator Rafael Udrişte 
Imaginea pr. Ciprian Necula/ Cristian Gheorghe (Trinitas Tv) 


https://www.youtube.com/watch?v=UTBr_jUNfjk 

Patericul românesc - Cuviosul Ioanichie schimonahul de la Sihăstria Valea 
Chiliilor - Muscel (3 1638) 





Pe Valea Dâmboviţei, între Târgovişte şi Câmpulung, se află un deal înalt numit 
„Dealul Cetăţuia" sau „Dealul lui Negru Vodă". Prima aşezare monahală cunoscută 
pe această colină datează de la începutul secolului al XIV-lea, când domnul Țării 
Româneşti întemeiază un schit cunoscut până azi cu numele de „Schitul Negru 
Vodă" (Cetăţuia). 


Pe versantul abrupt al dealului, în partea de sud-est, ca şi pe valea pârâului 
Cetăţuia, a existat una din cele mai vechi vetre isihaste româneşti, între secolele al 
XIII-lea şi al XVIII-lea, aici s-au nevoit mulţi sihaştri cu viaţă sfântă, ale căror 
nume nu se mai cunosc. Valea aceasta se numeşte de sute de ani „Valea Chiliilor”, 
din cauza numărului mare de sihaştri trăitori aici. 


XP PP PP IP IP 3 E II II E II 2 E E E E XX 
Xp PP PP IP IP 5 E II II II 2 2 E E E E E PX XX 


Ar De Dr de dr De Dr dr dr dr De dr dr dr dr dr dr Dr de dr dr Ar A A 


Die De de De Dr De De De De De Dr Dr Dr de De De dr De Dr Dr de de de dr dr d 


Xp XP XP IP IP IE DE 0 E 30 E 3 2 2 2 2 E 30 30 IE IE 2 XX 


Unul din cei mai renumiţi Ssihaştri ce s-a nevoit pe Valea Chiliilor în primele 
decenii ale secolului al XVII-lea, a fost cuviosul schimonah Ioanichie. Se crede 
că era cu metania din Schitul Negru Vodă de alături, unde s-a nevoit la sfârşitul 
secolului al XVI-lea. Apoi, râvnind fericitei vieţi pustniceşti şi arzând pentru 
dragostea lui Hristos, s-a închis de bună voie într-o peşteră săpată în peretele 
muntelui şi acolo s-a nevoit, neştiut de oameni, mai mult de 30 de ani. Numai 
ucenicul său îi aducea pâine şi apă o dată pe săptămână, pe care o cobora până la 
gura peşterii cu o frânghie, din cauza locului foarte abrupt. Sfintele Taine 1 le 
aducea din timp în timp egumenul schitului. 


Cum s-a nevoit acolo schimonahul Ioanichie, câte ispite a răbdat şi la ce măsură 
duhovnicească a ajuns, singur Dumnezeu ştie. Însă, după o nevoinţă atât de aspră, 
cuviosul acesta, ajungând la măsura sfinţeniei şi cunoscându-şi dinainte sfârşitul, 
şi-a săpat singur mormântul în fundul peşterii. Apoi, culcându-se în mormânt, şi-a 
dat sufletul în mâinile Domnului. 


Cu trecerea anilor, numele cuviosului Ioanichie s-a uitat, iar peştera lui s-a părăsit 
din cauza muntelui abrupt. 


În primele decenii ale secolului XX, coborându-se egumenul schitului cu o 
frânghie în peşteră, a descoperit osemintele întregi ale acestui mare sihastru, 
aşezate cu bunăcuviinţă în fundul peşterii. Erau galbene, binemirositoare şi aco- 
perite cu o pânză de păianjen. Deasupra mormântului erau săpate în piatră aceste 
cuvinte: „loanichie schimonah, 1638". 


Preacuvioase părinte loanichie, roagă-te lui Dumnezeu pentru noi! 


(Sursa: Patericul românesc-Arhimandrit Ioanichie Bălan, Ed. Mănăstirea 
Sihăstria 2005, p. 196, Cuviosul Ioanichie schimonahul.) 

Sfântul cuvios Ioanichie de la Muscel - Sfinte moaște şi canonizarea 

1. Viaţa sihăstrească pe Valea Chiliilor. 
Când citim în Scripturile bătrâne că: „al Domnului este pământul şi plinirea lui!” 
(Psalmul 23, 1), inima ne tresaltă de bucurie şi sufletul înalță mărire lui Dumnezeu 
Atoatecreatorul. 


Pe întinsul Pământului, pe văi, câmpii, dealuri şi munţi, zidirea lui Dumnezeu, 
făptura mâinilor Sale, omul, a umplut văzduhul cu bucuria lui de a fi, în frumuseţea 
lumii văzute. 


Din plămada mâinilor Sale, Dumnezeu a ridicat eroii credinţei, nădejdii şi 
dragostei, sihaştrii şi eroii pe drumul desăvârşirii, răsăriţi şi la noi, de la picioarele 
munţilor până-n creştetul lor, mângâiaţi de lumina şi căldura soarelui. 


Coloana vertebrală a României, Carpaţii, plini de peşteri, ape, flori şi cânt de 
păsări, cu ponoare şi poieni pline de ghiocei, narcise şi brazi, candelabre atârnate 
de tăria cerurilor, iubitorii de Dumnezeu, monahii şi monahiile, preoţii şi arhiereii 
şi-au cuprins fiinţa întru mărirea lui Dumnezeu, cea neveştejită de trecerea tim- 
pului, întru sfântă sihăstrie şi veghere neadormită. 


De mii de ani, spaţiile româneşti au cântat imaginea lui Dumnezeu în culori şi 
lumini neapuse. Templul cel măreț, îndreptat cu fruntea spre soare, Carpaţii 
româneşti, şi-au deschis ferestrele de veghe, rugăciune şi virtuţi. 


Prin Carpaţii Moldovei, în Ceahlăul cel sihăstresc, dacă ne gândim doar la sihaştrii 
nevoitori din secolele XVI-XVII, vom aminti pe: 

Melania şi Sofia schimonahiile, 

Cuvioşii Vucol, Ghedeon şi Gherman; 

Cuviosul Lazăr sihastrul din Sihăstria Putnei, 

Silvestru, Chiriac, lov şi Agaton, sihaştrii din chinovia Tazlău, 
Chiriac, celebru nevoitor din munţii Bisericani, 

Partenie şi Pavel, ctitorii Sihăstriei nemţene, 

Varlaam, mitropolitul sfânt, de curând canonizat, 

Epifanie şi Daniil de la Voroneţ, 

Atanasie Crimca, mitropolitul Moldovei şi Sucevei, 

episcopul Efrem al Rădăuţilor, 

Pangratie arhimandritul de la Suceviţa, 

Dosoftei dascălul de la Schitul Zosima-Secul Neamţului; 
Cuvioşii Evloghie, Pimen, Misail, Vasile şi Paisie, 

Partenie şi Rafael, din Sihăstria Agapiei Vechi; 

Y Filotei dascălul de la Mănăstirea Putna, 
Y Isaia pustnicul de la Mănăstirea Moldoviţa şi 
Y Ioan arhiepiscopul de la Râşca. 


O parte din sihaştrii menţionaţi au fost şi vor fi canonizaţi, la propunerea Părintelui 
Patriarh Daniel şi cu aprobarea Sfântului Sinod. 


În Carpaţii Țării Româneşti şi ai Ardealului, în aceeaşi vreme, s-au nevoit: 
Y Meletie şi Neofit, sihaştrii din peşterile Mănăstirii Stânişoara, 
Y Daniil şi Misail, ctitorii Mănăstirii Turnu; 
Y Sfinţii ierarhi Sava şi lorest mărturisitorul, 
Y Iosif de la Partoş şi 
Y loan Valahul. 


O, Doamne, şi câţi sihaştrii sfinţi n-or mai fi pe acest sfânt pământ românesc, pe 
care noi nu-i ştim dar pe care Dumnezeu îi va scoate la lumină atunci când va 
crede EL. 


În Țara Câmpulungului Muscel, se află o sihăstrie unică în felul ei, numită Valea 
Chiliilor, în vechea aşezare dacică denumită Cetăţeni, de la care şi-a luat numirea 
şi Mănăstirea Cetăţuia Negru Vodă. 


În tradiţia locului se spune că, pe culmea abruptă de piatră ce se înalţă între râul 
Dâmboviţa şi pârâul Cetăţuia, a existat o cetate de rezistență încă de pe timpul 
stăpânirii romane. Această cetate ar fi fost loc de refugiu şi pentru legendarul domn 
al Ţării Româneşti, Negru Vodă, care îşi avea aici şi o peşteră de taină, numită 
până astăzi „Peştera lui Negru Vodă”. De la această cetate şi-au luat numele, atât 
muntele, pârâul şi Schitul Cetăţuia de deasupra, cât şi satele dimprejur. Valea 
stâncoasă a pârâului Cetăţuia este bogată în peşteri, unele naturale, altele săpate cu 
dalta de mâna sihaştrilor. Aici s-au nevoit, mai ales în secolele XIV-XVIII, 
numeroşi călugări, adevăraţi eremiţi de aceeaşi faimă şi înălțime duhovnicească 
precum cei din Dobrogea, Munţii Buzăului, Vrancei, Moldovei, Bucovinei şi Tran- 
silvaniei. 


Aşezarea isihastă de pe Valea Chiliilor este considerată cea mai aspră sihăstrie din 
Țara Românească. Ea pare să fi luat fiinţă încă dinainte de secolul XIII, prin câţiva 
sihaştri nevoitori în peşterile din partea locului. Aici se nevoiau sihaştri foarte 
sporiţi în post şi rugăciune, care puteau birui cu uşurinţă ispitele diavolului. Cei 
mai înduhovniciţi ostenitori între ei se închideau de bunăvoie în peşteri şi se 
nevoiau acolo până la moarte. Sfânta Împărtășanie le-o ducea egumenul Schitului 

Cetăţuia, iar cele strict necesare vieţii le aduceau ucenicii lor. Sihaştrii care aveau 
peşteri pe panta greu accesibilă a muntelui primeau hrana cu ajutorul unei funii, 
asemenea sihaştrilor de la Athos şi Meteora. Alţii aveau în faţa peşterii o piatră sau 
o mică fereastră unde i se lăsa hrana: pesmețţi de pâine, sare şi apă. 


Mulţi dintre aceşti sihaştri se nevoiau în chilii zidite din lespezi de piatră sau din 
bârne de lemn. Ei aveau ucenici şi câte o mică grădină de legume pe care o 
cultivau. Aceştia duceau o nevoinţă mai uşoară. Ziua se rugau şi lucrau în tăcere la 
chilii. Seara mâncau pesmeţi de pâine şi legume, iar noaptea urcau pe vârful 
muntelui Cetăţuia cu felinare în mâini şi ascultau Slujba Utreniei. În duminici se 
împărtăşeau cu Trupul şi Sângele lui Hristos, iar în zorii zilei coborau la chilii. De 
la aceste numeroase chilii de sihaştri îşi trage numele şi Sihăstria de pe Valea 
Chiliilor. 


Prima biserică făcută de sihaştri pe muntele Cetăţuia avea hramul Soborul Sfinților 
Îngeri, un hram simbolic, foarte adecvat sihaştrilor de aici, care căutau să imite 
viaţa cea netrupească a îngerilor. În tradiţie se spune că sihaştrii din preajma 
muntelui Cetăţuia au înălțat încă două biserici. Una cu hramul Sfântul Teodor 
Tiron şi Sfântul arhidiacon Ștefan, rămasă mai târziu ca biserică de mir în satul 
Cetăţenii din Deal. Alta, cu hramul Intrarea în Biserică a Maicii Domnului, rămasă 
ca parohie pentru satul Cetăţenii din Vale. 


Între anii 1673-1677, Neagoe Săcuianu, mare vornic, a rectitorit biserica de pe 
munte, biserică existentă până astăzi, ce se află într-o peşteră naturală, de unde 
izvorăşte şi un mic izvor considerat miraculos. Sute de ani călugării de aici duceau 
de mâncare sihaştrilor eremiţi de pe Valea Chiliilor, cale de unul până la doi 
kilometri. 


In această renumită vatră isihastă s-au nevoit mulți cuvioşi sihaştri timp de şapte 
secole, dintre care unii au ajuns la măsura desăvârşitei sfinţenii. Ultimii sihaştri 
nevoitori s-au săvârşit în Valea Chiliilor o dată cu începerea secolului al XX-lea. 


Astăzi se mai văd câteva peşteri încă în bună stare şi urme de chilii, greu accesibile 
şi ascunse de ochii iscoditori ai lumii. 


2. Descoperirea moaştelor cuviosului Ioanichie schimonahul 
Cu adâncă mângâiere duhovnicească, citim în Sfintele Scripturi că: „Sufletele 


drepţilor sunt în mâna lui Dumnezeu şi nu se va atinge de ele chinul ... Ca pe aur 
în topitoare i-a lămurit pe ei şi ca o ardere de tot i-a primit ... Că har şi milă este 

pentru cuvioşii Lui şi cercetare pentru aleşii Lui.” (Înţelepciunea lui Solomon III, 
1-9). 


Dar, Dumnezeu, nu numai de sufletul drepţilor are grijă, ci şi de trupurile lor, care 
„ca pe aur în topitoare i-a lămurit pe ei şi ca o jertfă de ardere de tot i-a primit”, 
descoperind la vreme potrivită moaştele lor ascunse de ochii lumii. 


Aşadar, din îndemn dumnezeiesc, în anul 1944, Pimen Bărbieru, egumenul 
Schitului Cetăţuia, dimpreună cu monahul Isidor, au descoperit o peşteră săpată 
în peretele muntelui, aproape de bisericuţa din peşteră, în care se aflau, pe un 
pat de piatră, moaştele unui cuvios sihastru. Ele erau acoperite de o pânză fină 
fesută de păianjeni, iar deasupra, pe perete, era scris în piatră: „Schimonahul 
Ioanichie + 1638”. Osemintele cuviosului erau galbene, binemirositoare, 
nemişcate de mâna omului, aşezate într-o scobitură de piatră în formă de sicriu. 





Din mărturiile evlavioşilor creştini, transmise prin viu grai, osemintele marelui 
sihastru loanichie au fost duse în biserica schitului şi aşezate la loc de cinstire, 
unde se află până în ziua de astăzi. 


Vieţuitorii Mănăstirii Cetăţuia Negru Vădă, stareţul Modest, creştinii evlavioşi şi 
clericii mireni, dau mărturii despre minunile pe care le săvârşeşte schimonahul 
Ioanichie. 


3. Osteneli ale cuviosului Ioanichie schimonahul 


Cuviosul schimonah Ioanichie a sihăstrit la începutul secolului al XVII-lea într-o 
peşteră din „Valea Chiliilor”, ajungând un mare călugăr isihast. Era cu metania din 
Schitul Cetăţuia Negru Vodă, unde s-a nevoit la sfârşitul secolului al XVI-lea. 
Apoi, râvnind fericita viaţă pustnicească şi arzând pentru dragostea lui Hristos, s-a 
coborât de bună voie într-o peşteră săpată în peretele muntelui şi acolo s-a nevoit 
neştiut de oameni mai mult de 30 de ani. Numai ucenicul său îi aducea pâine şi 
uneori apă, pe care le cobora până la gura peşterii cu o frânghie din cauza locului 
foarte abrupt. Sfintele Taine i le aducea din când în când egumenul schitului. 


Cum s-a nevoit acolo Schimonahul Ioanichie, câte ispite a răbdat, singur Dumne- 
zeu ştie! Insă, după o nevoinţă atât de aspră, cuviosul Ioanichie, ajungând la 
măsura sfinţeniei şi cunoscându-şi dinainte sfârşitul, şi-a pregătit singur mormântul 

săpându-şi patul de piatră ce-l avea în peşteră. Apoi culcându-se şi-a dat sufletul în 
mâinile Domnului. 


4. Minuni ale cuviosului Ioanichie schimonahul şi mărturia poporului 
drepteredincios. 


Chiar dacă uneori uitarea se aşterne asupra vieţii omeneşti precum întunecimea 
nopții fără lună asupra firii, potrivit cuvântului Sfintei Scripturi: „Drepţii în veac 
vor fi vii şi întru Domnul este plata lor şi purtarea de grijă pentru dânşii este de la 
Cel Prea Înalt” (Înţelepciunea lui Solomon V, 16). 


Dacă nu era voia lui Dumnezeu, Duhul Sfânt nu-l îndemna pe egumenul Pimen 
Bărbieru să descopere peştera din peretele abrupt al muntelui din Valea Chilulor şi 
moaştele schimonahului Ioanichie, care au rezistat timpului 370 de ani! 


SR 5 e 


Astfel, dorindu-se a se face o raclă ce să adăpostească moaştele sale şi spunându-se 
unei persoane din Braşov despre această dorinţă, acesta a zis: „Dar, oare, e sfânt?” 
Răspunsul vieţuitorilor din Cetăţuia a fost: „[i se va face cunoscut”. 


Seara, respectiva persoană a sunat zicând că a fost abordată de o altă persoană, ce 
i-a oferit fără nici o plată material lemnos din stejar vechi de peste 25 de ani. Şi 
astfel s-a făcut racla cuviosului prin arătare duhovnicească. 

O altă familie din Baia Mare a dorit să picteze icoana Părintelui Ioanichie 
schimonahul, dar şi-a exprimat şi dorinţa de a fi mijlocitor cuviosul înaintea lui 
Dumnezeu ca să fie binecuvântaţi cu naştere de prunci. Cererea lor a fost ascultată, 
iar acum se bucură de pruncii care le vor fi sprijin la bătrâneţile lor. 


Se aie 2 
Multe sunt facerile de bine ale cuviosului, mulți tineri şi-au pus nădejdea în solirile 
fericitului Ioanichie; unii şi-au ales calea de a sluji lui Dumnezeu şi nu uită în 
rugăciuni a cere pe mai departe mijlocirile cuviosului. 


Viaţa pământească a schimonahului loanichie din Sihăstria Cetăţuii Negru Vodă, a 
fost binecuvântată de harul lui Dumnezeu. 

Domnitorul Țării Româneşti, Mihai Viteazul, s-a bucurat de ajutorul lui Dumnezeu 
şi prin rugăciunile marelui isihast loanichie, de la care s-a împărtăşit de sfat 
duhovnicesc, ei trăind şi având cam aceeaşi vârstă pământească. 


Neîndoielnic, trebuie să subliniem că şi Matei Basarab, voievodul Ţării Româneşti, 
s-a bucurat de rugăciunile aceluiaşi Sfânt cuvios Ioanichie şi a altor călugări 
isihaşti care împodobesc de-a pururi pământul românesc. 


În Mănăstirea Cetăţuia Negru Vodă ard peste 200 de candele. Ele reprezintă 
ofranda de mulţumire a creştinilor care şi-au pus nădejdea în Maica Domnului şi în 
mijlocirile sihastrului nevoitor loanichie, dovadă că cererile lor au fost auzite. 


Prin rugăciunile prea cuviosului Părinte Ioanichie, cerem de la Părintele Luminilor 
sprijin în nevoi, sănătate şi mântuire sufletelor noastre. Amin! 

Deci, petrecând cuviosul multă vreme în rugăciune şi aspră nevoință, Dumnezeu 1- 
a descoperit multe din tainele Sale, care l-au întărit să rabde toate ispitele 
războiului nevăzut. Cunoscându-și dinainte sfârşitul, minunatul părinte Ioanichie 
şi-a săpat singur mormântul în peştera sa, încrustându-și în dreptul capului anul 
trecerii la cele veşnice - 1638. Aşezându-se în mormânt, în ziua de 26 iulie, a 
adormit întru Domnul. 


Firea necuvântătoare 1-a slujit, căci un păianjen 1-a ţesut deasupra trupului o pânză, 
ca un epitaf. Aşa, osemintele Sfântului, au rămas mulţi ani. Din rânduiala dumne- 
zeiască, moaştele lui s-au aflat după sfârşitul celui de al doilea război mondial, în 
anul 1944. 


lată cum: Cuviosul Paisie, stareţul Mănăstirii Cetăţuia, Negru-Vodă, a coborât în 
peştera unde sihăstrise cu mulţi ani înainte schimonahul Ioanichie. Și, o minune, 
pânza păianjenului acoperea încă osemintele bine mirositoare ale cuviosului! Le-a 
scos cu grijă şi cu multă evlavie şi le-a aşezat în biserica mănăstirii, spre lauda 
monahilor şi bucuria credincioșilor. 


Mulţi s-au folosit de minunatul odor descoperit în peştera din Valea Chiliilor. 
sărăciei, sperând în timpuri mai prielnice. Dar potrivnicul diavol, care aduce 
neorânduiala, a făcut să se stingă din nou această flacără a bucuriei aprinsă în 
Mănăstirea Negru-Vodă. 


După terminarea războiului alt mare necaz s-a abătut peste poporul român. Dincolo 
de stricăciunile provocate de război, a venit o rânduire politico-socială străină de 
duhul credinţei în Dumnezeu, comunismul. Reprezentanţii braţului secular au dat 
dispoziție să fie îngropate moaştele Sfântului în pământ. Cu mare mâhnire, 
monahii s-au despărțit de preţiosul odor și au aşezat moaştele Sfântului într-un 
sicriu, pe care l-au îngropat în cimitirul mănăstirii. 


In anul 1981, Părintele Ioanichie Bălan, din Mănăstirea Sihăstria-Neamţ, con- 
semnează, pe scurt, în Patericul Românesc, viaţa cuviosului din Valea Chiliilor. 


Anii au trecut, însă amintirea cuviosului s-a păstrat în ținutul Muscelului. 
Dumnezeu a binevoit să se risipească orânduirea atee din România, Biserica 
recăpătând libertatea de a-şi manifesta misiunea în rândul credincioşilor. Multe 
mănăstiri închise de regimul comunist şi-au reluat viaţa liturgică şi duhovnicească. 
Între acestea a fost şi Mănăstirea Cetăţuia, Negru Vodă, unde starețul mănăstirii, 

împreună cu tot soborul a descoperit moaștele Sfântului cuvios Ioanichie schi- 
monahul şi le-a reașezat spre închinare credincioşilor în Biserica mare a mănăstirii. 


Astăzi ne putem închina la acest odor din Valea Chilulor, din care ies mulțime de 
minuni, unele consemnate de vieţuitorii mănăstirii, dând slavă lui Dumnezeu 
pentru toate. 

Tomosul de canonizare a Sfântului cuvios Ioanichie, schimonahul din 
Sihăstria Valea Chiliilor 





Prea iubitului cler, cinului monahal şi drepteredincioşilor creştini din cuprinsul 
Patriarhiei Române, har, milă şi pace de la Dumnezeu, iar de la noi, patriarhiceşti 
binecuvântări. 


Cuviincios şi drept lucru este a cinsti pomenirea celor ce s-au săvârşit întru 
sfinţenie, care au câştigat de la Dumnezeu îndrăznire datorită vieţii lor plină de 
evlavie şi de fapte bune. Pe aceştia, Tatăl Cel din ceruri, i-a pătruns cu lumina 
harului Duhului Sfânt şi prin Fiul Său Cel Unul Sfânt i-a aşezat în ceata sfinţilor. 
Despre ei Mântuitorul nostru lisus Hristos ne spune că întrucât au ascultat 
Cuvântul Său, s-au făcut „prietenii Lui" (loan 15, 14). Pe aceştia Biserica noastră îi 
cinsteşte cu laude şi cântări, împreună cu proorocul de Dumnezeu insuflat David, 
care zice: „Eu am cinstit foarte pe prietenii Tăi, Dumnezeule şi foarte s-a întărit 
stăpânirea lor" (Psalmul 138, 17). 


Printre aceşti slujitori aleşi ai lui Dumnezeu se numără şi Sfântul cuvios Ioanichie, 
schimonahul din Sihăstria Valea Chiliilor. Acest fericit, cunoscut de toţi cre- 
dincioşii ca mare nevoitor şi iubitor de Dumnezeu, după ce s-a dăruit cu totul vieţii 
pustniceşti şi a ajuns la desăvârşire, a primit de la Duhul Sfânt darul călăuzirii 
sufletelor pe calea mântuirii. Fiind lucrător încercat al rugăciunii neîncetate, 
cuviosul a fost cinstit în timpul vieţii pământeşti de toţi credincioşii şi numărat 

împreună cu marii isihaşti ai monahismului românesc, numiţi şi sihaştri. După 
trecerea sa la cele veşnice, Dumnezeu a proslăvit trupul său cu nestricăciunea şi cu 
facerea de minuni. Astfel, el a rămas în memoria vie a Bisericii, în evlavia 
ierarhilor, preoților, călugărilor şi mirenilor, ca pildă de iubire jertfelnică, de 
înfrânare, de smerenie şi de iscusită povăţuire duhovnicească. 


Smerenia noastră, la propunerea Sinodului Mitropoliei Munteniei şi Dobrogei, 
împreună cu toți membrii Sfântului Sinod al Bisericii Ortodoxe Române, privind la 
vieţuirea plăcută lui Dumnezeu a acestui fericit Părinte care a sfinţit şi împodobit 
pământul Ţării Româneşti, luând aminte la râvna lui vrednică de laudă pentru 
rugăciune şi căutând folosul duhovnicesc al poporului dreptmăritor ce poartă 
numele lui Hristos, urmând Tradiţiei Sfinte a Bisericii Ortodoxe şi chemând în 
ajutor harul Preasfintei, celei de o ființă şi de viaţă făcătoarei şi nedespărțitei 
Treimi, hotărâm ca, de acum înainte şi în veci, Sfântul cuvios loanichie, schi- 
monahul din Sihăstria Valea Chiliilor, cu zi de prăznuire pe 26 iulie, să fie numărat 
între Sfinţii Bisericii şi să fie pomenit şi cinstit cu cântări de laudă în ziua lui de 
prăznuire. Poruncim de asemenea, în Duhul Sfânt, ca viaţa, slujba şi icoana lui să 
fie primite cu evlavie de preoţii, monahii şi credincioşii Bisericii noastre. 


Spre deplină statornicire a celor pe care le-am hotărât în chip sinodal şi canonic, 
întărim cu semnăturile noastre acest Tomos Sinodal de canonizare a Sfântului 
cuvios Ioanichie, aducându-l la cunoştinţă clerului şi tuturor drepteredincioşilor din 
cuprinsul Patriarhiei Române. 


Dat în Bucureşti, anul mântuirii 2009, luna iunie, ziua nouăsprezece 
Preşedintele Sfântului Sinod, 
+ DANIEL 


patriarhul Bisericii Ortodoxe Române 


Membrii Sfântului Sinod al Bisericii Ortodoxe Române 

Credincioşii din oraşul Câmpulung Muscel au participat la sărbătoarea Sfântului 
cuvios loanichie cel nou de la Muscel, începută joi 25 iulie, ora 10.00, când au fost 
aduse moaştele Sfintei muceniţe Filofteia de la Curtea de Argeş spre închinare în 
biserica Mănăstirii Negru Vodă. 


În aceeaşi zi, de la ora 18.00, moaştele Sfintei muceniţe Filofteia de la Curtea de 
Argeş, împreună cu moaştele Sfântului cuvios loanichie cel nou de la Muscel, au 
fost purtate în procesiune de la biserica Mănăstirii Negru Vodă până în Piaţa 
Primăriei, unde au fost săvârşite acatistele celor doi sfinţi, iar apoi s-a citit 
Tomosul de canonizare al Sfântului cuvios loanichie cel nou şi Hotărârea 
chiriarhală ca Sfintele moaşte să rămână spre cinstire în biserica Mănăstirii Negru 
Vodă. 


Mijlocitor al celor care nu pot avea prunci 
Sfântul cuvios Ioanichie cel nou de la Muscel este un renumit schimonah din Valea 
Chiliilor, din Munţii Făgăraş, care a pustnicit în primele decenii ale secolului al 
XVII-lea, iar metanie avea la Mănăstirea Cetăţuia „Negru Vodă”. 
Timp de 30 de ani s-a nevoit într-o peşteră pe care a săpat-o singur într-un perete 


abrupt al muntelui. O singură dată pe săptămână un ucenic îi aducea Sfântului 
cuvios o pâine şi puţină apă, pe care le cobora până la gura peşterii cu o frânghie. 

Din timp în timp, egumenul Mănăstirii „Negru Vodă” îi trimitea, pe aceeaşi cale, 
Sfintele Taine. Pentru multa sa nevoinţă şi rugăciune, Dumnezeu l-a învrednicit să- 
şi cunoască timpul mutării la Domnul, timp pe care l-a săpat în piatra de deasupra 
mormântului, „loanichie schimonah, 1638”. 


Până în 1990, odoarele sfinte au fost păstrate în biserica rupestră a Mănăstirii 
Cetăţuia şi de atunci numeroşi credincioşi se duceau să se roage Sfântului cuvios 
Ioanichie cel nou de la Muscel. 


Acest sfânt a devenit pentru credincioşi, mărturiseşte protosinghelul Modest 
Ghinea, stareţul Mănăstirii Cetăţuia „Negru Vodă”, tămăduitor de boli, făcător de 
minuni, ocrotitor al familiilor şi mijlocitor al celor care nu pot avea prunci. 


Acest cuvios plăcut lui Dumnezeu s-a născut din părinţi evlavioşi, trăitori în ţinutul 
Muscelului. Din fragedă tinereţe, ascultând chemarea lui Hristos, s-a despărțit de 
toate plăcerile şi ispitele lumii deşarte şi s-a retras în Mănăstirea Cetăţuia, Negru- 
Vodă, de pe valea Dâmboviţei, unde s-a călugărit şi a deprins, de la părinții 
îmbunătățiți ai aşezământului, primele reguli ale vieţii ascetice. A cunoscut pe 
mulți dintre sihastrii care locuiau în vremea aceea în jurul mănăstirii. Datorită 
numărului mare de pustnici, una din văile ce înconjoară mănăstirea, era numită, 
Valea Chiliilor aşa cum şi astăzi păstrează această denumire. 


A fost un sfătuitor al voievodului Mihai Viteazul care după bătălia de la Călugăreni 
a poposit 3 luni în Cetăţuia lui Negru Vodă. 


Minunatul loanichie, după ce a deprins modul de viaţă al călugărilor iscusiţi, luând 
binecuvântare, s-a retras într-una din peșterile Muntelui Negru-Vodă, unde s-a 
nevoit aproape 40 de ani. 


În timpul nevoinţei sale în peştera de lângă mănăstirea actuală, era căutat pentru 
sfat de voievodul Matei Basarab, de boierii şi de curtenii acestuia. 


Petrecând multă vreme în rugăciune şi aspră nevoinţă, Dumnezeu i-a descoperit 
multe din tainele Sale, care l-au întărit să rabde toate ispitele războiului nevăzut. 


Cunoscându-şi dinainte sfârşitul, minunatul părinte loanichie,şi-a încrustat anul 
trecerii la cele veşnice 1638 pe peretele peşterii sale, apoi culcându-se pe patul de 
piatră şi-a dat sufletul în mâinile Domnului. 

Un murmur de rugăciune a umplut muntele, în ziua de 26 iulie 1638, când cuviosul 
a adormit întru Domnul. Acest murmur se aude şi azi de cei ce urcă spre biserica 
Cetăţuii. Firea necuvântătoare i-a slujit, căci un păianjen i-a ţesut deasupra trupului 
o pânză, ca un epitaf. Aşa, moaştele sfântului, au rămas mulţi ani. 


Din rânduială dumnezeiască, moaştele lui s-au aflat în anul 1944 de către 
egumenul schitului Pimen Bărbieru şi de monahul Isidor, care observând grota 
suspendată pe munte, s-au coborât pe o frânghie şi astfel au descoperit pe cuviosul. 


In timpul comunismului s-a dat dispoziție să fie îngropate moaştele sfântului în 
cimitirul mănăstirii. 


După 1990 Biserica recăpătând libertatea de a-şi manifesta misiunea în rândul 
credincioşilor, stareţul reînfiinţatei mănăstiri Cetăţuia Negru Vodă, împreună cu tot 
soborul, au redescoperit moaştele Sfântului cuvios Ioanichie schimonahul şi le-a 
reaşezat spre închinarea credincioşilor în biserica mare a mănăstirii. Astăzi ne 
putem închina la acest odor din Valea Chiliilor, din care ies mulţime de minuni, 
unele consemnate de vieţuitori mănăstirii, dând slavă lui Dumnezeu pentru toate. 


În şedinţa de lucru a Sfântului Sinod al Bisericii Ortodoxe Române din zilele de 
18-19 iunie 2009 s-a aprobat canonizarea cuviosului Ioanichie cel nou de la 
Muscel (Argeş), cu ziua de prăznuire la 26 iulie. 


Sfântul cuvios loanichie este considerat un sfânt ocrotitor al familiilor şi un 
mijlocitor al acelora ce vor a avea copil. 


Din multele minuni săvârşite de Sfântul cuviosul Ioanichie amintim de tămăduirea 
minunată a unui copil bolnav de leucemie, a unor suferinzi de cancer, deschiderea 
graiului unor copii, redarea liniştii şi alungarea vrajbei din casele acelora ce 
ajunseseră la divorţ, precum şi mijlocirea în rugăciune a celor ce mult şi-au dorit a 
avea prunci însă chiar medicii au fost neputincioşi la cererea lor, dar să nu se uite 
că: „ceia ce este cu neputinţă la oameni, este cu putinţă la Dumnezeu”. 

Sfântul Ioanichie cel nou de la Muscel (Argeş) - drumul spre sfinţenie 





Unul dintre cei mai renumiţi sihaştri care s-au nevoit pe Valea Chiliilor în primele 
decenii ale secolul al XVII-lea, Sfântul Ioanichie cel nou a râvnit la viaţa 
pustnicească după ce s-a nevoit mai întâi la Schitul Negru Vodă, din apropiere. 


Inchizându-se de bunăvoie într-o peşteră săpată în munte şi nevoindu-se mai bine 
de 30 de ani, știut doar de ucenicul lui care îi aducea apă şi pâine din când în când, 
era împărtăşit de egumenul schitului. 


După o aspră nevoinţă, cunoscând faptul că avea să moară, şi-a săpat singur 
mormântul în faţa peşterii şi, culcându-se acolo, şi-a dat sufletul în mâinile 


Domnului. 


Osemintele întregi au fost descoperite în secolul XX, fiind binemirositoare. 

Sinaxar argeşean - Sfântul cuvios Ioanichie cel nou de la Muscel 





Din 20 ianuarie 2013, moaştele Sfântului cuvios Ioanichie cel nou de la Muscel au 
fost mutate de la Mănăstirea Cetăţuia Negru Vodă la Mănăstirea Negru Vodă din 
municipiul Câmpulung Muscel, însă fragmente din sfintele sale moaşte au rămas 
spre închinare şi la Mănăstirea Cetăţuia Negru Vodă. 


XR 3 


Sfântul cuvios Ioanichie cel Nou de la Muscel este un renumit schimonah din 
Valea Chiliilor, din Munţii Făgăraș, care a pustnicit în primele decenii ale secolului 
al XVII-lea, iar metanie avea la Mănăstirea Cetăţuia „Negru Vodă”. 


Timp de 30 de ani s-a nevoit într-o peşteră pe care a săpat-o singur într-un perete 
abrupt al muntelui. O singură dată pe săptămână un ucenic îi aducea sfântului 
cuvios o pâine şi puţină apă, pe care le cobora până la gura peşterii cu o frânghie. 
x A 

Din timp în timp, egumenul Mănăstirii „Negru Vodă” îi trimitea, pe aceeaşi cale, 
Sfintele Taine. 

Pentru multa sa nevoință şi rugăciune, Dumnezeu l-a învrednicit să-şi cunoască 
timpul mutării la Domnul, timp pe care l-a săpat în piatra de deasupra mor- 
mântului, „loanichie schimonah, 1638”. 

Timp de câteva veacuri, sfintele sale moaște au rămas în peșteră neștiute de 
oameni, fiind totuşi bine păstrate datorită unei pânze ţesute ca un epitaf de un 
păianjen. 


Moaştele sfântului au rămas neatinse până în 1944, când arhimandritul Pimen, de 
la Mănăstirea „Negru Vodă”, s-a coborât cu o frânghie în peşteră şi a descoperit pe 
un pat de piatră osemintele întregi, galbene şi bine mirositoare ale marelui sihastru 
din Valea Chiliilor. 


Până în 1990, odoarele sfinte au fost păstrate în biserica rupestră a Mănăstirii 
Cetăţuia şi de atunci numeroşi credincioşi se duceau să se roage Sfântului cuvios 
Ioanichie cel nou de la Muscel. Acest sfânt argeşean este considerat tămăduitor de 
boli, făcător de minuni, ocrotitor al familiilor şi mijlocitor al celor care nu pot avea 
prunci. 

Arhid. Ştefan Sfarghie - Sinaxar - Sfântul cuvios Ioanichie cel nou de la 
Muscel 

Sfântul cuvios Ioanichie s-a născut din părinţi evlavioşi în părțile Muscelului şi din 
fragedă tinereţe, ascultând chemarea lui Hristos, s-a retras în Mănăstirea Cetăţuia 
Negru-Vodă, de pe Valea Dâmboviţei, unde s-a călugărit. 


După ce a deprins vieţuirea călugărilor iscusiţi, luând binecuvântare, s-a retras într- 
una din peşterile Muntelui Negru-Vodă, unde s-a nevoit aproape 50 de ani. 


O dată pe săptămână, un ucenic al cuviosului venea să-i aducă pâine şi apă, iar sta- 
rețul mănăstirii venea duminica, după Sfânta Liturghie şi-l spovedea, apoi îl 
împărtăşea. 


Cunoscându-şi dinainte sfârşitul, Sfântul Ioanichie şi-a săpat singur mormântul în 
peştera sa, încrustându-şi în dreptul capului anul trecerii sale la cele veşnice - 1638. 
Și aşezându-se în mormânt, a adormit întru Domnul la 26 iulie, iar un păianjen i-a 
țesut deasupra trupului o pânză ca un epitaf. 


Din rânduiala dumnezeiască, moaştele sale au fost aflate după cel de-al doilea răz- 
boi mondial, în anul 1944 şi aşezate în biserica mănăstirii. 


În timpul regimului comunist au fost îngropate în pământ, dar după 1989, când 
Biserica şi-a recăpătat libertatea, au fost din nou aşezate în sfântul locaş de rugă- 
ciune al mănăstirii. 

Iulian Dumitraşcu - Calendar Ortodox - Sfântul cuvios Ioanichie cel nou de la 
Muscel; Sfânta cuvioasă muceniţă Paraschevi din Roma; Sfântul sfinţit 
mucenic Ermolae şi cei împreună cu dânsul, Ermip şi Ermocrat 





1. Sfântul cuvios Ioanichie cel nou de la Muscel - Acest cuvios plăcut lui 
Dumnezeu s-a născut din părinți evlavioşi, trăitori în ţinutul Muscelului. Din 
fragedă tinereţe, ascultând chemarea lui Hristos, s-a despărțit de toate plăcerile şi 
ispitele lumii deşarte şi s-a retras în Mănăstirea Cetăţuia Negru-Vodă, de pe valea 
Dâmboviţei, unde s-a călugărit şi a deprins, de la părinţi îmbunătățiţi, rânduiala 
vieţii monahale. 


A cunoscut pe mulți dintre sihaştrii care locuiau în vremea aceea în preajma 
mănăstirii, datorită cărora ţinutul muscelean a fost numit Valea Chiliilor. 


Minunatul loanichie, după ce a deprins vieţuirea călugărilor iscusiţi, luând bine- 
cuvântare, s-a retras într-una din peşterile Muntelui Negru-Vodă, unde după ce a 
primit marea schimă monahală, s-a nevoit mai mult de 30 de ani. 


Ostenelile sale, lipsurile, lucrarea sa lăuntrică, rugăciunea neîncetată şi cercetarea 
harului dumnezeiesc pe care le-a trăit cuviosul, erau ascunse oamenilor, întrucât 
peştera în care s-a retras el se afla într-un loc greu de ajuns, iar sihastrul nu căuta 
slava lumii, ci mergea pe calea smereniei, care este temelia sporirii duhovniceşti. 

O dată pe săptămână un ucenic al cuviosului venea să-i aducă pâine şi apă, pe care 
le cobora până la gura peşterii cu o frânghie, din pricina locului foarte abrupt. 


Duminica, după Sfânta Liturghie, cuviosul îl primea pe stareţul mănăstirii, care îl 
mărturisea şi îl împărtăşea cu Sfintele Taine. 


Astfel vieţuind cuviosul schimonah Ioanichie în rugăciune şi aspră nevoinţă, 
Dumnezeu i-a făcut cunoscute descoperiri cereşti, care l-au întărit să rabde toate 
ispitele războiului nevăzut, şi i-a dăruit harismele povăţuirii sufletelor şi înainte- 
vederii, precum şi darul vindecării bolnavilor prin rugăciune. Monahii şi mirenii 
cereau rugăciunile cuviosului şi primeau împlinirea cererilor, dar acesta nu se 
cobora din peşteră, pentru a se feri de laudele oamenilor. 


Tradiţia locului spune că înşişi bine credincioşii domnitori Mihai Viteazul (1593- 
1600) şi Matei Basarab (1632-1654) au cerut rugăciunile Sfântului pustnic în vre- 
me de cumpănă, ştiindu-l fierbinte rugător către Dumnezeu pentru ţară şi neam. 


Cunoscându-şi dinainte sfârşitul, minunatul Părinte Ioanichie şi-a săpat singur 
mormântul în peştera sa, încrustându-şi în dreptul capului anul trecerii la cele 
veşnice - 1638. Aşezându-se în mormânt, a adormit întru Domnul. Firea necu- 
vântătoare i-a slujit, pentru că un păianjen i-a ţesut deasupra trupului o pânză, ca 
un epitaf. Aşa au rămas osemintele Sfântului vreme de 300 de ani. 


Din rânduială dumnezeiască, moaştele lui au fost aflate în anul 1944. Ieromonahul 
Pimen, stareţul Mănăstirii Cetăţuia Negru-Vodă, a coborât în peştera unde 
sihăstrise cu mulți ani înainte Schimonahul Ioanichie şi a văzut cum pânza de 
păianjen acoperea osemintele bine mirositoare ale cuviosului. Le-a scos cu multă 
evlavie şi le-a aşezat în biserica mănăstirii, spre întărirea monahilor şi bucuria 
credincioşilor. Mulţi au primit folos de la minunatul odor descoperit în peştera din 
Valea Chilulor. 


Bolnavii se vindecau, cei aflaţi în necazuri primeau sprijin şi nădejde. Dar, odată 
cu venirea cârmuirii ateiste în România, s-a dat poruncă să fie închisă mănăstirea, 
iar moaştele Sfântului să fie îngropate în pământ. Cu mare mâhnire, monahii au 
aşezat moaştele Sfântului într-un sicriu, pe care l-au îngropat în cimitirul 
mănăstirii. 


După anul 1989, când Biserica şi-a recăpătat libertatea, Mănăstirea Cetăţuia Negru 
Vodă şi-a reluat viaţa duhovnicească, iar moaştele cuviosului au fost din nou 
aşezate în biserica mare a mănăstirii. 

Cercetând credinţa ortodoxă, viaţa de aspră nevoinţă şi minunile Schimonahului 
loanichie, precum şi cinstirea de care se bucură în rândul credincioşilor, Sfântul 
Sinod al Bisericii Ortodoxe Române a hotărât înscrierea lui în rândul Sfinților 
români, cu zi de pomenire la 26 iulie. 


Pentru ale lui sfinte rugăciuni, Doamne, lisuse Hristoase, Dumnezeul nostru, mi- 
luieşte-ne pe noi. Amin. 


2. Sfânta muceniţă Paraschevi s-a născut pe vremea împăratului Adrian (117-138) 
într-un sat care se afla în hotarele Romei celei vechi, din părinţi creştini cu numele 
Agaton şi Politia. Aceştia păzeau fără preget poruncile Domnului, dar nu aveau 
copii. Pentru aceasta se rugau cu stăruință lui Dumnezeu ca să le dăruiască şi lor 
rod pântecelui. 





Ascultându-le rugămintea, milostivul Dumnezeu le-a dăruit o fiică, născută în ziua 
a şasea a săptămânii, adică vineri, şi au numit-o Paraschevi, fiindcă în limba greacă 
„vineri” se zice „paraschevi”. Din fragedă pruncie mama sa a învăţat-o toate 

tainele credinţei creştine, iar copila se îndeletnicea necontenit cu rugăciunea şi cu 
citirea sfintelor cărți. 


După ce părinţii ei au răposat, ea a împărțit săracilor toate averile şi a mers la o 
mănăstire, luând chipul monahicesc. Acolo a vieţuit în ascultare, rugăciune şi 
nevoinţă, dobândind mare har de la Dumnezeu, pentru care a primit binecuvântarea 
de a ieşi la propovăduirea numelui lui Hristos, şi pe mulţi păgâni i-a adus la Sfân- 
tul Botez. Dar cuvântul cel cu putere şi minunile ei au atras invidia iudeilor. 


In acea vreme împărăţea la Roma, Antonin Piul (138-161) la care iudeii s-au dus şi 
au pârât-o, zicând: „O oarecare femeie, cu numele Paraschevi, propovăduieşte pe 
lisus, fiul Mariei, pe care părinţii noştri L-au pironit pe cruce”. 


Auzind acestea, împăratul a poruncit să o aducă înaintea lui. Văzând priceperea şi 
frumuseţea ei, Antonin s-a mirat şi i-a zis: „Dacă te vei pleca mie şi vei aduce 
jertfă dumnezeilor noştri, te voi face moştenitoare a multe daruri, iar dacă nu te vei 
pleca, la multe chinuri te voi da”. 


Sfânta, vorbind cu glas tare, i-a răspuns: „Să nu-mi fie mie a mă lepăda de numele 
lui Hristos, Dumnezeul meu. lar zeii, care n-au făcut cerul şi pământul, să piară”. 


Împăratul, aprinzându-se de mânie, a poruncit să i se pună pe cap un coif de fier 
înroşit în foc. Sfânta, însă, a fost păzită cu dumnezeiască rouă şi a scăpat nevă- 
tămată. Văzând o minune ca aceasta, mulţi ostaşi, care erau de faţă, au crezut în 
Domnul în acel ceas. 


După aceasta, a poruncit împăratul să o arunce într-un cazan cu smoală şi unt- 
delemn în clocot. Prin puterea lui Dumnezeu, sfânta se arăta ca şi cum se răcorea, 
ceea ce l-a făcut pe împărat să o roage să-i arunce în față smoală şi ulei, să vadă 
dacă sunt sau nu fierbinți. Atunci sfânta i-a aruncat în faţă, iar împăratul şi-a 
pierdut îndată vederea. Dar, înfricoşat, a cerut sfintei să-i redea lumina ochilor. 
Atunci muceniţa s-a rugat şi i-a redat vederea împăratului, care, crezând în Hristos, 
a eliberat-o. 


După aceea, sfânta a mers într-o cetate al cărui dregător se numea Asclipie şi care a 
întemnițat-o pentru propovăduirea sa. A chinuit-o îndelung, dar Mântuitorul a 
cercetat-o în temniţă şi i-a vindecat rănile. A doua zi a fost dusă în templul lui 
Apolo, dar sfânta, rugându-se, a făcut să cadă la pământ statuile idolilor. 

Atunci a fost osândită să fie aruncată într-o groapă adâncă de lângă cetatea lor, în 
care îți avea sălaş un balaur înfricoşător. Sfânta însă a ucis balaurul cu semnul 
Sfintei Cruci, apoi, aducând la credință pe dregătorul Asclipie şi pe mulţi din 
cetate, a mers în alte locuri la propovăduire. 


În cele din urmă a ajuns la cetatea Tempi, din Grecia, unde era dregător un anume 
Tarasie. Acesta, aflând că sfânta este în cetate, a chemat-o înaintea scaunului său 
de judecată şi a întrebat-o despre credinţa sa, iar ea a răspuns că este creştină şi a 
mărturisit că Hristos este Dumnezeul adevărat. 


Atunci dregătorul a poruncit să fie adus un cazan de aramă plin cu untdelemn, 
smoală şi plumb, să se aprindă foc sub el, iar sfânta să fie aruncată în el. Dar, 
venind un înger al lui Dumnezeu, a stins focul şi a răcorit cazanul, iar sfânta a 
rămas nevătămată. Văzând această minune, dregătorul a supus-o la mai multe 
chinuri, însă sfânta a rămas neatinsă şi nici credinţa ei cea tare n-au putut să o 
clintească. Mai pe urmă 1-a tăiat capul cu sabia, iar sufletul ei s-a înălțat la 
veşnicele lăcașuri, în anul 140. 


Moaştele ei s-au arătat izvor de multe tămăduiri şi minuni pentru toți cei ce vin la 
ele cu credinţă, fiind mai ales cunoscute pentru darul de a vindeca bolile ochilor. 


Unele părţi din sfintele ei moaşte se află şi în ţara noastră, la Mănăstirea Antim din 
Bucureşti, precum şi în alte biserici şi mănăstiri. 


Pentru rugăciunile Sfintei muceniţe Paraschevi, Hristoase Dumnezeule, miluieşte- 
ne pe noi. Amin. 


3. Tot astăzi, Biserica Ortodoxă sărbătoreşte pe Sfântul sfințit mucenic Ermolae și 
cei împreună cu dânsul, Ermip şi Ermocrat 


Acești sfinți erau preoţi din clerul Bisericii Nicomidiei, rămași dintre sfinții două- 
zeci de mii ce au fost arşi acolo de tiranul Maximian (284-305) în anul 303 (28 
decembrie), fiind ascunși într-o cămară. 


Dar fiind prins tânărul Pantoleon (nimeni altul decât marele mucenic Pantelimon, 
prăznuit la 27 iulie) şi neștiind să mintă, a spus că de preotul Ermolae era învăţat în 
cele creştineşti şi a fost botezat. 


ȘI îndată au trimis de l-au adus pe Ermolae la Maximian, și cu el au adus slujitorii 
şi pe însoțitorii lui, Ermip şi Ermocrat. 

Stând sfinţii la întrebare, şi propovăduind cu îndrăzneală că Domnul lisus Hristos 
este Dumnezeu adevărat, li s-au tăiat capetele, în anul 305 de la Hristos. 

Sfântul cuvios Ioanichie cel nou de la Muscel, România (26 iulie) 





Viaţa Sfântului Ioanichie este învăluită în taină, căci ştim puţine despre dânsul. 
Acesta s-a născut din părinţi evlavioşi din ţinutul Muscelului. Din fragedă vârstă, 
îmbrățişă viaţa monahală în Mănăstirea Cetăţuia Negru-Vodă unde deprinse 
rânduielile vieţii ascetice de la părinţii îmbunătăţiţi ai chinoviei şi de la sihaştrii 
care se nevoiau în număr mare prin împrejurimi. După o vreme, râvnind fericita 
viaţă pustnicească şi arzând pentru dragostea lui Hristos, s-a coborât de bună voie 
într-o peşteră săpată în peretele muntelui şi acolo s-a nevoit neştiut de oameni mai 
bine de 30 de ani. 


Nevoinţele sale, rugăciunea pentru întreaga lume, posturile, privegherile, lacrimile 
şi lipsurile de tot felul sunt acoperite de taină. Numai ucenicul său îi aducea pâine 
şi apă, o singură dată pe săptămână, pe care le cobora până la gura peşterii cu o 
frânghie, din cauza locului foarte abrupt. Din timp în timp, egumenul Mănăstirii 
Negru Vodă îi trimitea, pe aceeaşi cale, Sfintele Taine. 


După o nevoinţă atât de aspră, acest mare sihastru al pământului nostru românesc, 
ajungând la măsura sfinţeniei şi cunoscându-şi dinainte sfârşitul, şi-a săpat singur 
mormântul, în fundul peşterii. Apoi s-a culcat în acel pat de piatră şi şi-a dat 
sufletul în mâinile Domnului în anul 1638. 


Ar Dr De De Dr de De Dr De De De e Dr De Dr De De De e de dr fr A A 


Xp e PP IP IP 5 E II II II 2 E E E E XXX 


De De de De Ar De De De De De De Dr Dr De De De dr De Dr Dr de de de dr dr d 


Xp XP XP IP IP ID e 30 E 3 2 2 2 2 E 30 30 IE IE 2 E 2 E XX 


La începutul veacului al XX-lea, arhimandritul Pimen, de la Mănăstirea „Negru 
Vodă” , hotărî să-şi petreacă Postul mare în aceeaşi peşteră, unde cobori agăţat pe 
frânghii. Copleşit de emoție, monahul descoperi în adăpostul de piatră osemintele 
întregi galbene, bine mirositoare şi acoperite cu o pânză de păianjen, ale marelui 
sihastru, întinse pe acelaşi pat de stâncă, ca în urmă cu câteva veacuri. Deasupra, 
pe peretele peşterii, erau cioplite în piatră un nume şi un an: „Ioanichie schimonah 
1638”. Părinţii mănăstirii le luară cu evlavie şi le aşezară în biserică, spre sfinţirea 
monahilor şi bucuria credincioşilor, iar de atunci darurile izvorâte de la moaştele 
Sfântului Ioanichie nu au mai contenit. 

Moaştele Sfântului loanichie cel nou de la Muscel, România 


Proslăvirea sa cu sfinții se săvârşi de către Biserica Ortodoxă Română în anul 
2009. 


SR 5 2 


Cine poate spune, Părinte, care a fost lucrarea ta cea duhovnicească, ascuns fiind 
treizeci de ani în adâncimile peşterii din Valea Chiliilor? Dumnezeu Atotştiutorul a 
numărat mulţimea virtuţilor pe care le-a împlinit, aşezându-te în odihnă veşnică, în 
ceruri, iar noi, pe pământ, minunându-ne de răbdarea ta, te lăudăm şi cinstim 
sfintele tale moaşte. (din Vecernia mică) 


Pomenirea cuviosului loanichie ne revarsă astăzi în suflete mireasmă duhov- 
nicească şi bucuria întâlnirii cu Dumnezeu, căci minunatul părinte s-a ostenit în 
toată viaţa sa urmând lui Hristos şi sălăşluind în peştera din Valea Chiliilor. Pentru 

aceea, după îndelungi nevoinţe, a fost aşezat în lumina cea necreată a Împărăției 
Cerurilor, de unde se roagă să primim şi noi milă şi har de la Dumnezeu, Cel ce 
este minunat întru Sfinţii Săi. (ditren Stihirile de la Litie) 


Bucură-te, sihăstrie din Valea Chiluilor, care ai odrăslit mlădiţa cea purtătoare de 
rodul răbdării, cuviosul loanichie! (dintre Stihirile de la Vecernia mică) 

Mănăstirea Cetăţuia Negru Vodă 


Sursa: 
https://sfintisiicoane.wordpress.com/2011/07/26/sfantul-cuvios-ioanichie-cel-noude-la- 





muscel-romania-26-iulie/ 

Andreea Nică - Mănăstirea Cetăţuia, locul de nevoinţă al cuviosului Ioanichie 
cel nou 





23 mai, 2021 


Pe Valea Dâmboviţei, în satul Cetăţeni, la o distanță de 22 km de municipiul Câm- 
pulung, pe o stâncă înaltă, la 881 de metri altitudine, străjuiește văile muscelene 
Mănăstirea Cetăţuia - Negru Vodă, cea de-a treia biserică rupestră din judeţul 
Argeş (celelalte biserici rupestre sunt Corbii de Piatră şi Nămăieşti). Supranumită 
şi Meteora României, Cetăţuia transformă agitația omului modern în pacea isiha- 
știlor din filele Patericului. 


Urcuşul duhovnicesc din Postul mare a început anul acesta pentru mine departe de 
oameni și mai aproape de cer, la Mănăstirea Cetăţuia - Negru Vodă din Câmpulung 
Muscel. Poteca spre schit şerpuieşte printre stâncile abrupte brăzdate de fagii proa- 
spăt înmuguriți. Vuietul vântului şi susurul pârâului te cheamă la o profundă 
contemplaţie interioară. Din loc în loc ești întâmpinat de câte o cruce aşezată în 
amintirea Drumului Crucii parcurs de Mântuitorul înainte de Răstignire. Pe măsură 
ce urci, în unde răsună printre copaci sunetul grav al clopotului. E vremea Sfintei 
Liturghii. Brusc, în tot desişul răsună „Sfinte Dumnezeule” şi îndată te pomeneşti 
la poarta mănăstirii. Umbra pădurii e absorbită de panorama superbă de pe pisc. 
Mănăstirea încununează stâncile și pare a ţine în braţe toate satele care se văd în 
vale. 

Drumul istovitor, cele 12 cruci şi mănăstirea care este ținta finală a pelerinului 
reprezintă o deosebită metaforă pentru ascensiunea omului prin viaţa aceasta, plină 
de încercări şi nevoinţe, cu puţine momente de adevărat răgaz, la finalul căreia îşi 
va întâlni pacea şi răsplata definitivă. 


Cetăţuia se distinge atât prin aşezare, cât şi prin istoria locului şi însemnătatea ei 
religioasă. Locul a figurat printre străvechile temple dacice, transformate de-a lun- 
gul timpului într-un așezământ creştin ce a adăpostit mari trăitori, printre care și 
Sfântul cuvios Ioanichie cel nou de la Muscel, la care însuşi voievodul Mihai 
Viteazul venea să ceară sfat, conform tradiţiei locale. Vom parcurge împreună firul 
istoriei acestei vetre monahale, care de-a lungul secolelor s-a metamorfozat, de la 
un sanctuar dacic la un schit creștin în proximitatea secolului al XIII-lea, pentru ca 
în anul 1992 să devină mănăstire. 


Biserica are hramurile „Adormirea Maicii Domnului” şi „Izvorul Tămăduirii”, iar 
mănăstirea îmbracă adevărurile istorice cu legendele şi tradiția locală, fiind o 
adevărată vatră de spiritualitate creştină. De-a lungul timpului, aceasta a cunoscut 
perioade de înflorire şi pustiire, însă, prin mila lui Dumnezeu, a renăscut mereu. 
Vieţuirea monahilor de la Cetăţuia este printre cele mai aspre, neavând sursă de 
apă, drum de acces cu maşina şi nici posibilitatea de a creşte animale sau a cultiva 
pământul, mănăstirea aflându-se pe stâncă. Cu toate acestea, puţinii monahi de 
acolo trăiesc într-o pace tainică, în rugăciune neîncetată, căci sihaştrii care s-au 
nevoit aici au lăsat ca legământ aşa: „Şi legământ va fi, de rânduiala se va ţine, ni- 
mic nu va lipsi!”. 


Emil Apostol, fiu duhovnicesc al mănăstirii, care a cercetat izvoarele istorice cău- 
tând date despre aşezământ pentru lucrarea sa de licenţă, ne oferă detalii surprin- 
zătoare cu privire la originile şi vechimea acesteia. 


„Documentele arată că în secolul IV înainte de Hristos, unde este acum bisericuţa 
din piatră, se găsea un templu păgân al zeiței Bendis, din mitologia dacilor. In 
templu se aduceau ca jertfă miere, lapte, vin şi pâine. 


Se observă legătura dintre simbolistica dacică şi cea creştină, iar peştera mănăstirii 
este dovadă pentru trecerea foarte fină dintre lumi şi credințe: de la pâinile din 
ritualurile geto-dacice, aduse jertfă zeității de către marii preoți, la cele cinci 
prescuri folosite pentru Sfânta Euharistie, precum şi Agneţul şi vinul.” 


Sfântul apostol Andrei şi creştinii din regiunea Muscelului 

Legenda spune că prin acest loc a trecut chiar Sfântul apostol Andrei, care găsind 
un mare preot al dacilor, l-ar fi creștinat, acela devenind primul episcop al cetăţii, 
iar prin acel episcop s-a răspândit credinţa în acea zonă. 


O altă legătură tainică între Sfântul apostol Andrei și Cetăţuia este marcată de 
asprimea postului. Sfântul Andrei fiind mai întâi ucenicul Sfântului loan Bote- 
zătorul, a învăţat de la acesta să postească aspru. La fel ca apostolul creştinător, 
călugării de la Cetăţuia se nevoiesc şi postesc sârguincios. „Pustnicii de pe Valea 
Chiliilor, din zona Cetăţuii, căci şi astăzi există pustnici acolo, au un mod mai 
aspru de a posti, la fel şi viața monahală. Pustnicii creştini de la Cetăţuia se 
asemănau în viețuire celor daci, numiți Kapnobatai (cei care merg deasupra nori- 
lor). Vieţuitorii de la mănăstire sunt peste nori, deoarece atunci când norii coboară 
peste munte, mănăstirea rămâne deasupra lor, ca o punte între lumi, astfel că mona- 
hii văd şi lumea de jos, dar şi cerul cu strălucirea sa. Pustnicii creştini au învăţat 
asprimea postului de la Sfântul Andrei şi aceasta a fost continuată de toți cei care 
se nevoiesc acolo.” 


Contrar credinței locale, cum că Sfântul apostol Andrei a mers până în dreptul unui 
templu păgân, care se presupunea a fi la Nămăieștii de astăzi, unde ar fi spus 
„Nemo est” (Nu mai este), pentru că nu se mai vedeau aşezări umane de acolo, 
izvoarele istorice arată că singurul templu păgân funcțional în timpul venirii Sfân- 
tului Andrei în zona Munteniei de astăzi era cel de la Cetăţuia. Astfel, întâiul apo- 
stol chemat ne-a lăsat, conform tradiției, prima biserică a creştinătăţii românești. 


Ctitorul mănăstirii, în forma în care aceasta a ajuns la noi, nu se cunoaşte cu exa- 
ctitate, însă istoricul Virgil N. Drăghiceanu afirma că ar fi vorba de voievodul 
Nicolae Alexandru, fiul lui Basarab I, pentru că anume el apare în al treilea strat de 
frescă din naos. Tradiţia locală susţine că primul ctitor ar fi fost chiar Negru Vodă. 
Biserica din peşteră, atribuită lui Negru Vodă, a fost înființată în secolul al XIII- 
lea, odată cu cetatea Câmpulung Muscel, prima capitală a Țării Româneşti. Astfel, 
aflăm că pe aceste meleaguri a existat o cetate de rezistenţă din vremea ocupaţiei 
romane, ea fiind loc de refugiu şi pentru Negru Vodă, de la această cetate derivând 
denumirea muntelui şi a satelor din apropiere. Tot din tradiţia locului aflăm că 
domnitorul a avut aici o peşteră de taină, mică şi greu accesibilă, cunoscută până 
astăzi ca „Peştera lui Negru Vodă”. 


În mănăstire se află două biserici: biserica veche, într-o peşteră naturală, şi biserica 
nouă din lemn, în stil maramureşean. Biserica rupestră este împărţită clasic, în 
Sfântul Altar, naos şi pronaos. Prima atestare documentară a bisericii rupestre 
apare în 1574, din pictura originală a acestui schit distingându-se portretele prin- 

ciare ale lui Nicolae Alexandru Basarab (1353-1364) şi ale voievodului Radu 
Negru. 


De-a lungul vremii, mari personalități au amintit despre aceste locuri, iar printre 
acestea amintim pe savantul şi omul politic persan Fazel ol Lah od-Din (1247- 
1318), care scrie în Djamiot Tevarikh (suma istoriilor) despre luptele tătarilor de pe 
teritoriile româneşti (Valagh); Paul din Alep, dar şi mulţi istorici, arheologi, oame- 
ni de cultură români, precum Nicolae Bălcescu, Al. Odobescu sau Nicolae Iorga, 
care au scris despre acest loc. Voievozii țării veneau să se închine la Cetăţuia sau 
să caute adăpost în faţa pericolelor, de la Nicolae Alexandru Voievod la Vladislav 
Vlaicu, Vlad Ţepeş, Neagoe Basarab, Mihai Viteazul şi Matei Basarab (la 1634), 
până la Brâncoveanu Constantin - martirul -, care a poposit aici în 1690 şi din a 
cărui poruncă s-a pictat cel de al doilea strat în biserica din stâncă. Stolnicul 
Constantin Cantacuzino, în 1675, dar şi primul rege al României, Carol I, au venit 
de asemenea să se bucure de liniştea şi învățătura monahilor. 


Pe vremea când conducătorul statului era „unsul lui Dumnezeu”, acesta nu făcea 
nimic fără sfatul duhovnicului. Tradiţia locală spune că Mihai Viteazul venea la 
Cetăţuia pentru a cere sfatul duhovnicului și prietenului său, Sfântul cuvios 
loanichie cel nou de la Muscel. Conform tradiţiei, cei doi se cunoşteau foarte bine, 
fiind legaţi de o strânsă prietenie. Este cunoscută evlavia deosebită pe care domni- 
torul Mihai Viteazul o avea pentru Sfântul Nicolae, care I-a salvat din multe pri- 
mejdii, încă de pe vremea când era ban al Craiovei şi a fost condamnat la moarte 
de către domnitorul Alexandru cel rău (1592-1593), pentru că îl considera pe 
acesta un competitor la tronul Munteniei. La îndemnul duhovnicului, în semn de 
recunoştinţă pentru această minune, după ce ajunge domnitor, Mihai ctitoreşte 
Mănăstirea „Mihai Vodă”. 


La îndemnul Sfântului cuvios Ioanichie, voievodul poartă moaştele Sfântului 
Nicolae în dreptul inimii în timpul bătăliei de la Călugăreni, din 23 august 1595. 
De asemenea, voievodul se retrăgea uneori la Cetăţuia chiar şi câte şase luni pentru 
reculegere. 


În anul 1599, Măria sa împreună cu soția, doamna Stanca, au dăruit Bisericii 
„Sfântul Gheorghe” moaştele Sfântului ierarh Nicolae, adică mâna dreaptă a sfân- 
tului. Acest odor îl primise de la arhiepiscopul de Bari în semn de preţuire pentru 
lupta de apărare a creştinătăţii împotriva ofensivei otomane din vremea aceea. 


Cuviosul Ioanichie, odorul de mare preţ al aşezământului monahal 

Sfântul cuvios Ioanichie cel nou de la Muscel (pomenirea se face la 26 iulie), ale 
cărui sfinte moaşte au fost descoperite în anul 1944, este pentru toţi creştinii un 
exemplu de smerenie și nevoință, trăind într-o ascultare desăvârşită. Născut din 
părinţi evlavioşi, el s-a călugărit la Mănăstirea Cetăţuia. După moartea voievodului 
Mihai Viteazul, acesta s-a retras într-o peşteră, lângă schit, unde s-a nevoit timp de 
30 de ani. Cunoscându-și dinainte sfârşitul, sfântul şi-a pregătit singur mormântul, 
scriind deasupra anul morții sale - 1638. 


Sfântul a arătat smerenie şi ascultare chiar şi după trecerea la Domnul deoarece, de 
la 1638 până la 1944, sfintele sale moaşte au rămas ascunse în peștera unde a mu- 
rit, fund descoperite prin lucrarea lui Dumnezeu de egumenul Schitului Cetăţuia, 
Pimen Bărbieru, dimpreună cu monahul Isidor. Acestea erau învelite complet în 
pânză de păianjen. 


Odată cu venirea la putere a regimului comunist, sfintele moaște ale părintelui 
Ioanichie puteau fi în pericol, așa că părintele Pimen, pentru a le salva, le-a în- 
gropat într-un loc ascuns. Mănăstirea a fost apoi pustiită de către noul regim, 
rămânând doar câţiva pustnici ascunşi în munţi. Viaţa monahală a fost reluată la 
începutul anilor *90, odată cu venirea părintelui Modest Ghinea, cel care este stareţ 
acum. Acesta aflase de existenţa moaştelor din Patericul românesc redactat de 
părintele Ioanichie Bălan şi a încercat să afle unde sunt. 


Părintele Pimen avea o soră, monahia Doroteea de la Pasărea, căreia i-a încredinţat 
taina locului unde erau ascunse moaștele, în speranța că vor veni vremuri mai 
bune. Maica Doroteea a trăit 101 ani, iar părintele Modest, ştiind legătura ce 
existase între părintele Pimen şi ea, a mers la ea și a aflat că sfintele moaște erau 
îngropate alături de alte două racle, lângă peretele exterior al mănăstirii, unde era 
cimitirul. În acest chip au fost descoperite din nou moaştele Sfântului Ioanichie cel 
nou de la Muscel. 


S-a hotărât ca zi de pomenire a acestui cuvios data de 26 iulie deoarece anume în 
această zi au fost descoperite a doua oară cinstitele sale moaşte, cât şi icoana sa, 
pictată pe o piatră de râu, ascunsă în beciul clopotniţei. Din 2013, racla cu 
cinstitele moaşte ale Sfântului cuvios loanichie a fost mutată la Mănăstirea Negru 
Vodă din oraşul Câmpulung, pentru ca mai mulți pelerini să aibă acces la acestea, 
în vechea mănăstire rămânând numai o părticică, drept amintire a primei case a 
cuviosului. 


In mănăstire nu există sursă de apă, însă de la Izvorul Tămăduirii până la Ador- 
mirea Maicii Domnului are loc o minune. Din biserica de piatră se formează un 

mic izvor cu apă tămăduitoare. Legenda locului ne dezvăluie faptul că aici s-au 
rugat Negru Vodă împreună cu soția sa, iar ca semn divin că au fost ascultați, 
stânca s-a topit chiar sub genunchii lor. 


Emil Apostol ne vorbeşte despre veri-dicitatea puterii miraculoase a apei şi prin 
prisma unei mărturii a unei femei. „O mamă care avea un copil mut şi care nu 
putea să meargă, a auzit de binefacerile de la Cetăţuia şi de izvorul din biserica 
rupestră, a făcut în aşa fel încât să-l ducă pe acesta la izvor. După ce a gustat din 
apă şi au plecat spre casă, pe poteca de la mănăstire, copilul i-a spus femeii: 
«Mamă, lasă-mă Jos, că vreau să merg!» Astfel credinţa în Dumnezeu și evlavia la 
Maica Domnului, prin acea apă, au făcut pe copil să vorbească şi să meargă”. 


Din această apă au gustat toți marii voievozi, iar Constantin Brâncoveanu, care a 
ajutat şi la pictură, venea adesea aici să guste din apa binecuvântată. Unii pelerini 
vin pentru prima dată la Cetăţuia, iar alții consideră mănăstirea ca fiind casa lor, 
totuşi toţi cei care pornesc în urcușul duhovnicesc spre mănăstirea de deasupra 
norilor mărturisesc despre sfințenia locului dobândită de-a lungul miilor de ani de 
rugăciune neîncetată. 

De Întru acest loc, în amul 1945, obatea Cetăuii a nmormântat 
Ar moaștele Cuviosului Ioanichie Sohianoaahul, moaște descoperiie de 
<A protosinghelul Pimea Bărbierul și monahul Isidor, fn amul 1944 - zi de 
2 În anul 1996 - iulie - v neri 26 - sfint le moaşte au fost redescoperite 
şi după canonica cercetare, au fost puse În racla nouă și cinstite de 
Îr către credincioşii ce altnare şi-au aft prin mijlocirea și ruga Cuviosului 
Si s-a pus această placă comemorativă în ziua de arăzanauire a 
Jr Joanichie cel Nov, în anul 2017, de către oi. protoningăe! 
i Florentin - secretar si monahul Andrei 








Dr de dr dr dr dr Ar Ar dr dr dr dr dr dr dr dr dr dr dr dr dr dr dr dr Ar 





de Ar e Dr De De fe e e dr dr De De fe dr Dr Ar De de De De dr dr dr dr A 








ÎN 


A 
d 





fr dr dr dr dr Dr dr Dr Dr Dr Dr dr Dr dr Dr dr dr fr drd 


AA A A 


Dr Ar Ar dr Dr dr dr Dr Dr dr dr dr Dr dr dr Dr De dr dr dr de dr dr fr A d 


Xp XP XP IP 3 3 E 0 E 30 E 3 2 2 2 2 E 30 50 IE IE 2 E 2 E E E XX 


loan Buşagă - Sărbătorirea Sfântului cuvios Ioanichie cel nou de la Muscel 





Arhiepiscopia Argeşului şi Muscelului a fost miercuri, 26 iulie, în zi de sărbătoare, 
întrucât a fost prăznuit unul dintre ocrotitorii eparhiei, şi anume Sfântul cuvios 
Ioanichie cel nou de la Muscel. Astfel, la Mănăstirea Negru Vodă din municipiul 
Câmpulung Muscel, unde se păstrează racla cu moaştele sfântului cuvios, în 
Altarul de vară a fost săvârşită Sfânta Liturghie de către Înaltpreasfinţitul Părinte 
Arhiepiscop Calinic, înconjurat de un numeros sobor de preoţi şi diaconi. 


In cuvântul de învăţătură, chiriarhul arhiepiscopiei a prezentat pe scurt viața şi 
nevoinţele sfântului cuvios, amintind de marea bucurie a muscelenilor de a-l avea 
atât de aproape pe tainicul rugător din Valea Chiluilor. 


În aceeaşi zi, mulţi credincioşi argeşeni şi pelerini din diferite părţi ale ţării au 
participat şi la slujbele oficiate la Mănăstirea Cetăţuia Negru Vodă, aflată pe Valea 
Dâmboviţei, unde sfântul cuvios a sihăstrit într-o peşteră. 


Din 20 ianuarie 2013, moaştele Sfântului cuvios Ioanichie cel nou de la Muscel au 
fost mutate de la Mănăstirea Cetăţuia Negru Vodă la Mănăstirea Negru Vodă din 
municipiul Câmpulung Muscel, însă fragmente din sfintele sale moaşte au rămas 
spre închinare şi la Mănăstirea Cetăţuia Negru Vodă. 

loan Buşagă - Sărbătoare la mănăstirea argeşeană Cetăţuia 





Astăzi este ziua de pomenire a Sfântului cuvios Ioanichie cel nou de la Muscel, 
Argeş. În mod deosebit, acest cuvios este prăznuit la Mănăstirea Cetăţuia, unde se 
păstrează moaştele sfântului. Sfântul loanichie este unul dintre cei mai renumiţi 
sihaştri din secolul al XVII-lea. EI este considerat protector al familiei şi mijlocitor 
pentru părinţii care nu pot avea copil. 


Numeroşi pelerini, fii duhovniceşti ai Mănăstirii Cetăţuia şi preoţi din împrejurimi 
au participat aseară la slujba Privegherii mari, săvârşită cu prilejul prăznuirii 
Sfântului cuvios Ioanichie cel nou de la Muscel, Argeş. 


Astăzi, Sfânta Liturghie este săvârşită de Înalt Preasfinţitul Calinic, arhiepiscopul 
Argeşului şi Muscelului, împreună cu un numeros sobor de preoţi şi diaconi, în 
biserica de lemn a Mănăstirii Cetăţuia. Întrucât s-au finalizat lucrările de pictură la 
lăcaşul de cult, sfințit în anul 2004, astăzi este oficiată şi slujba de sfințire a 
picturii. 


Sfântul Ioanichie, sfătuitor al domnilor români 

Cuviosul Ioanichie cel nou s-a născut din părinți evlavioşi, trăitori în ţinutul 
Muscelului. Din tinereţe, ascultând chemarea lui Hristos, s-a despărțit de toate 
plăcerile şi ispitele lumii deşarte şi s-a retras în Mănăstirea Cetăţuia de pe valea 
Dâmboviţei, unde s-a călugărit şi a deprins de la părinții îmbunătățiți ai 
aşezământului primele reguli ale vieții ascetice. 


Timp de aproape 50 de ani, cuviosul Ioanichie s-a nevoit într-una din peşterile 
Muntelui Negru-Vodă. 


Întrucât peştera în care s-a retras era într-un loc inaccesibil, nimeni nu a putut 
consemna din faptele şi nevoinţele sale. O dată pe săptămână, un ucenic al 
cuviosului venea să-i aducă pâine şi apă. De asemenea, stareţul mănăstirii, 
duminica, după Sfânta Liturghie, îi aducea merinde pentru suflet, Sfintele Taine. 


"Sfântul cuvios Ioanichie cel nou a fost un sfătuitor al voievodului Mihai Viteazul, 
care după bătălia de la Călugăreni a stat în Mănăstirea Cetăţuia trei luni, iar apoi, 
când sfântul se nevoia în peşteră, venea să-i ceară sfat domnitorul Matei Basarab, 
dimpreună cu curtea sa", a precizat părintele stareţ al Mănăstirii Cetăţuia, proto- 
singhelul Modest Marian Ghinea. 


Schimonahul Ioanichie, cunoscându-şi dinainte sfârşitul, şi-a încrustat pe peretele 
peşterii anul trecerii sale la Domnul, 1638. Aşezat pe un pat de piatră, moaştele 
sfântului au rămas neatinse până în 1944 datorită unei pânze de păianjen ţesute 
deasupra trupului, ca un epitaf. 


"În 1638, Sfântul Ioanichie a plecat la Domnul, iar în 1944 părintele Pimen 
Bărbieru, egumenul Schitului Cetăţuia Negru-Vodă, cum era atunci denumită 
mănăstirea, văzând căzute mai multe tufişuri de la gura unei grote s-a coborât în 
peştera respectivă, aflată într-un perete abrupt de 14 metri, iar în jos fiind o 
prăpastie de aproximativ 100 de metri. Intrând în peştera respectivă dimpreună cu 
un alt monah, Isidor, au găsit culcate pe un pat de piatră moaştele cuviosului 
Ioanichie schimonahul. Şi acum se află scrijelite pe un perete cu litere chirilice 
inscripţia: "Ioanichie schimonahul, 1638". 


Moaştele sfântului au fost ţinute în biserica rupestră a Mănăstirii Cetăţuia din 1944 
până în 1948. În acest an, moaştele au fost înmormântate lângă uşa bisericii 
rupestre. În 1996 am primit binecuvântarea ierarhului nostru spre a face un nou 
cimitir şi atunci am redescoperit şi cutia pe care scria: "Sfântul". Întrucât maica 
Doroteia de la Mănăstirea Pasărea, care are acum 103 ani, este sora părintelui 
Pimen Bărbieru, cel care a găsit pe sfântul, am aflat că acolo se află moaştele 


Ar Dr De De De de De dr Dr De De De De Dr Dr De De De e de dr fr Ar A 


Xp XP XP XP 3 Ie A e E 30 IE 3 2 2 2 E E 30 IE IE 3 De DE DP E IE IE E E XX 


De De de De Dr De De De De de De Dr Dr de De De Dr De Dr Dr de de de dr dr d 


XP XP XP IP 3 E 2 E 30 E 3 2 2 2 2 E 30 E IE IE 2 E E XX 


Cuviosului Ioanichie schimonahul"”, a mai spus părintele stareț al Mănăstirii 
Cetăţuia. După anul 1990, moaştele Sfântului cuvios Ioanichie schimonahul au fost 
aşezate în biserica mare a Mănăstirii Cetăţuia. 


Ocrotitor al familiei şi mijlocitor pentru cei care nu pot avea copii 


Sfântul cuvios Ioanichie cel nou este considerat ocrotitor al familiilor şi un mij- 
locitor al acelora care nu pot avea copii. Acest fapt este adeverit cu numeroasele 
minuni săvârşite în urma rugăciunilor către Sfântul Ioanichie cel nou de la Muscel. 


"Vă spun că multe minuni s-au întâmplat de când avem în biserică moaştele 
Sfântului loanichie. Şi înainte de a le descoperi, ştiam de acel legământ al 
sfântului: "De rânduiala se va ţine, aici nimic nu va lipsi”. Şi ne făceam rânduiala 
noastră şi astfel cu ajutorul lui Dumnezeu am primit de fiecare dată ceea ce a fost 
de trebuință pentru mănăstirea noastră. Că Sfântul Ioanichie cel nou este protector 
al familiei, aceasta s-a aflat după redescoperirea moaştelor, când am rugat o familie 
de tineri ca să ne sculpteze o raclă de lemn. Persoanele respective au făcut timp 
îndelungat diverse tratamente pentru a avea copii. Şi vă spun că după ce racla a 
fost sculptată, la nouă luni tânăra respectivă a născut primul copil, iar acum au trei 
copii, cu ajutorul şi mijlocirea Sfântului Ioanichie. 


O altă persoană de la Baia Mare, auzind despre Sfântul Ioanichie, a dorit ca să-i 
picteze o icoană şi la fel i s-a întâmplat acest lucru. Sunt familii care la un moment 
dat au ajuns la o stare de tensiune prea mare şi din această pricină au ajuns să se 
despartă. Prin mijlocirea Sfântului loanichie aceste familii s-au reunit. 


Bucuria noastră cea mai mare o reprezintă şi faptul că mulţi dintre cei care au avut 
copii prin mijlocirea sfântului să ceară să boteze aceşti prunci lângă racla sfântului 
ca fii duhovniceşti ai Sfântului Ioanichie", a mărturisit părintele protosinghel 
Modest Marian Ghinea. 


Sfântul cuvios Ioanichie cel nou de la Muscel Argeş este unul dintre cei mai 
renumiți sihaştri care au trăit şi s-au rugat în Valea Chiliilor, în primele decenii ale 
secolului al XVII-lea. Numele Văii Chiliilor vine de la numărul mare de pustnici 
care au vieţuit în aceste locuri. 


Sfântul cuvios Ioanichie cel nou de la Muscel a fost canonizat în şedinţa de lucru a 
Sfântului Sinod al Bisericii Ortodoxe Române din zilele de 18-19 iunie 2009. 
Atunci s-a aprobat ca ziua de prăznuire a cuviosului Ioanichie cel nou de la Muscel 
să fie la 26 iulie. Proclamarea canonizării Sfântului cuvios loanichie cel nou de la 

Muscel a avut loc pe 26 septembrie 2009, odată cu ridicarea Eparhiei Argeşului şi 
Muscelului la rangul de arhiepiscopie. 


Mănăstirea Cetăţuia este aşezată pe piscul unui munte pe Valea Chilulor, la 25 km 
S-E de Câmpulung, pe drumul care vine dinspre Târgovişte. 

Mănăstirea Cetăţuia se află cocoţată pe un pisc muntos, departe de lumea 
dezlănţuită. Pe Valea Dâmboviţei, între Târgovişte şi Câmpulung, se află un deal 
înalt numit "Dealul Cetăţuia" sau "Dealul lui Negru Vodă”. Pe versantul abrupt al 
dealului, în partea de sud-est, ca şi pe valea pârâului Cetăţuia, a existat una din cele 
mai vechi vetre isihaste româneşti, între secolele XIII şi XVIII, aici s-au nevoit 
mulţi sihaştri cu viaţă sfântă, ale căror nume nu se mai cunosc. 


Această vale, străbătută de apele pârâului Cetăţuia ce se îndreaptă spre contopirea 
cu apele Dâmboviţei, este numită de localnici, Valea Chiliilor. Valea aceasta se 
numeşte de sute de ani "Valea Chiliilor”, din cauza numărului mare de sihaştri 
trăitori aici. Şi astăzi se văd multe urme ale peşterilor sfinţilor sihaştri de odinioară. 


Mănăstirea Cetăţuia Negru Vodă este renumită, atât pentru icoana făcătoare de 
minuni a Maicii Domnului şi de Izvorul vindecător, care picură în altarul bisericii 

doar câteva luni pe an, cât şi pentru moaştele Sfântului cuvios Ioanichie 
schimonahul, ce îşi aşteaptă canonizarea din partea Sfântului Sinod. 


Urmând marilor "sfinți zăvorâţi", care se zideau pe ei înşişi în chilii sau peşteri, 
lăsând doar o mică deschizătură pentru primirea puţinei hrane sau a Sfintei 
Împărtăşanii, au apărut sihaştrii "nebuni pentru Hristos", numiţi de localnici şi 
"chilioţi” - de la cuvântul "chilie". 


Un astfel de sfânt "zăvorât" sau "nebun pentru Hristos", întru nevoinţele sale, a fost 
şi Sfântul cuvios Ioanichie schimonahul, care s-a nevoit pe Valea Chiliilor în 


primele decenii ale secolului al XVII-lea. 


Sfântul loanichie Schimonahul de la Cetăţuia - viaţa sfântului "zăvorât" 





Sfântul cuvios Ioanichie schimonahul este unul din cei mai renumiţi sihaştri ce s-a 
nevoit pe Valea Chiliilor în primele decenii ale secolului al XVII-lea. Se crede că 
acesta era cu metania din Mănăstirea Cetăţuia Negru Vodă de alături, unde s-a 
nevoit la sfârşitul secolului al XVI-lea. 


Râvnind fericitei vieţi pustniceşti şi arzând pentru dragostea lui Hristos, Sfântul 
Ioanichie a trăit în peştera sa mai bine de 30 de ani, vreme în care acesta nu a văzut 
chip de om, numai ucenicul său aducându-i pâine şi apă, o dată pe săptămână. 

gura peşterii, într-un coş legat cu sfoară. Tot prin ucenicul său credincios, 
egumenul de la Mănăstirea Negru Vodă din Câmpulung îi trimitea, din când în 
când, Sfinte Taine spre Impărtăşire. 


Cum s-a nevoit acolo schimonahul loanichie, câte ispite a răbdat şi la ce măsură 
duhovnicească a ajuns, singur Dumnezeu ştie. Sfântul loanichie, în urma marilor 
sale nevoinţe pentru Hristos, şi-a cunoscut dinainte sfârşitul său, astfel încât, şi-a 
săpat singur mormântul în peştera în care a vieţuit. Apoi, culcându-se în mormânt, 
şi-a dat sufletul în mâinile Domnului.. iar peştera a rămas părăsită vreme prea 
îndelungată. 


Cu trecerea anilor, numele Sfântului cuvios Ioanichie s-a uitat, iar peştera lui s-a 
părăsit din cauza muntelui abrupt. În primele decenii ale secolului al XX-lea, 
coborându-se egumenul schitului cu o frânghie în peşteră, a descoperit osemintele 
întregi ale acestui mare sihastru, aşezate cu bunăcuviinţă în fundul peşterii. Erau 
galbene, binemirositoare şi acoperite cu o pânză de păianjen. Deasupra mor- 
mântului erau săpate în piatră aceste cuvinte: "Ioanichie schimonah, 1638". 


Sfântul loanichie Schimonahul de la Cetăţuia - 
Descoperirea Sfintelor moaşte 


Monahul Pimen Barbieru s-a născut în comuna Matca din judeţul Galaţi, într-o 
familie de oameni credincioşi, ca cel mai mare dintre cei 6 copii ai familiei - 6 
băieţi şi o fată. Rămas orfan de tată în urma primului război mondial, în urma 
luptei de la Mărăşeşti, tânărul Pimen va rămâne, în scurt timp, orfan şi de mamă, 
aceasta murind în urma unei grave boli - tifos. În urma morţii şi celui mai mic 
dintre fraţi, la fragedă vârstă de numai 2 ani, cei rămaşi în viaţă ajung în grija 
rudelor acestora. 


Râvnitorul de cele sfinte, Pimen, ia calea mănăstirii. Puțin mai târziu, acestuia îi 
calcă pe urme şi alți doi fraţi ai săi: arhimandritul Nifon, ajuns stareţ la Mănăstirea 
Cernica, şi Maica Doroteea de la Mănăstirea Pasărea. 


Din rânduiala lui Dumnezeu, monahul Pimen ajunge stareţ al Mănăstirii Cetăţuia. 
Pentru evlavia şi smerenia de care va da dovadă, acestuia i se va rândui să trăiască 
o minune. Ca urmare a râvnei spre cele sfinte, înainte de Postul mare, părintele 
Pimen hotărăşte să petreacă cele 40 de zile într-una din peşterile Muntelui Cetăţuia, 
urmând astfel marilor nevoitori de odinioară. 

Tot din rânduiala lui Dumnezeu, care nu lasă necinstiţi şi ascunşi pe sfinții Săi, 
părintele Pimen pătrunde într-o peşteră cu bună mireasmă. Aici se aflau, neatinse 
de stricăciune, plăcute la vedere şi frumos mirositoare, moaştele Sfântului schi- 
monah Ioanichie, adormit în Domnul la anul 1638. 


În interiorul peşterii, pe peretele de piatră, sfântul şi-a cioplit doar numele şi anul 
adormirii sale, spre veşnică pomenire, astfel: "Ioanichie schimonah 1638." 
Moaştele au fost mutate, cu mare evlavie în biserica mănăstirii. Acestea sunt 
singurele moaşte întregi ale unui sfânt cuvios român din secolul al XVII-lea 
păstrate până în zilele noastre. 


Sfântul Ioanichie schimonahul - Sfântul ocrotitor din Carpaţii României 


Prea Sfinţitul Calinic al Argeşului, vorbind despre Sfântul Ioanichie, spune urmă- 
toarele: "Când citim în Scripturile bătrâne că "al Domnului este pământul şi 
plinirea lui!" (Psalmul 23, 1), inima ne tresaltă de bucurie şi sufletul înalță mărire 
lui Dumnezeu Atoatecreatorul. 


Pe întinsul Pământului, văi, câmpii, dealuri şi munţi, zidirea lui Dumnezeu, făptura 
mâinilor Sale, omul, a umplut văzduhul cu bucuria lui de a fi, în frumuseţea lumii 
văzute. Din plămada mâinilor Sale, Dumnezeu a ridicat eroii credinţei, nădejdii şi 
dragostei, sihaştrii şi eroii pe drumul desăvârşirii răsăriți şi la noi, de la picioarele 
munţilor până-n creştetul lor mângâiați de lumina şi căldura soarelui. 


"Coloana vertebrală" a României, Carpaţii, plini de peşteri, ape, flori şi cânt de 
păsări cu ponoare şi poieni pline de ghiocei, narcise şi brazi, candelabre atârnate de 
tăria cerurilor, iubitorii de Dumnezeu, monahii şi monahiile, unii preoţi şi arhierei 
şi-au cuprins ființă întru mărirea lui Dumnezeu, cea neveştejită de trecerea 
timpului, întru sfânta sihăstrie şi veghere neadormită. De mii de ani, Carpaţii şi 
spațiile româneşti au cântat imaginea lui Dumnezeu în culori şi lumini neapuse. 
Templul cel măreț, îndreptat cu fruntea spre soare, Carpaţii româneşti, şi-a deschis 
ferestrele de veghe, rugăciune şi virtuţi. 


Carpaţii Moldovei, Ceahlăul cel sihăstresc, dacă ne gândim doar la sihaştrii 
nevoitori din secolele XVI-XVII, vom aminti pe Melania şi Sofia schimonahiile, 
cuvioşii Vucol, Ghedeon şi Gherman; cuviosul Lazăr sihastrul din Sihăstria Putnei, 
Silvestru, Chiriac, lov şi Agaton, sihaştrii din chinovia Tazlău, Chiriac, celebru 
nevoitor din munţii Bisericani, Partenie şi Pavel, ctitorii Sihăstriei nemţene, 
Varlaam, mitropolitul sfânt, de curând canonizat, Epifanie şi Daniil de la Voroneţ, 
Atanasie Crimca, mitropolitul Moldovei şi Sucevei, episcopul Efrem al Rădăuţilor, 

Pangratie arhimandritul de la Suceviţa, Dosoftei dascălul de la Schitul Zosima 
Secul Neamţului; cuvioşii Evloghie, Pimen, Misail, Vasile şi Paisie, Partenie şi 
Rafael, din Sihăstria Agapiei Vechi; Filotei dascălul de la Mănăstirea Putna, Isaia 
pustnicul de la Mănăstirea Moldoviţa şi loan, arhiepiscopul de la Raşca. O parte 
dintre sihaştrii menţionaţi vor fi canonizaţi anul acesta, la propunerea Părintelui 
Patriarh Daniel şi cu aprobarea Sfântului Sinod. 


În Carpaţii Ţării Româneşti şi ai Ardealului s-au nevoit Meletie şi Neofit, sihaştrii 
din peşterile Mănăstirii Stânişoara, Daniil şi Misail, ctitorii Mănăstirii Turnu; 
Sfinţii ierarhi Sava şi lorest mărturisitorul, losif de la Partoş şi loan Valahul. O, 
Doamne, şi câţi sihaştrii sfinţi n-or mai fi pe acest sfânt pământ românesc pe care 
noi nu-i ştim, dar pe care Dumnezeu îi va scoate la lumină atunci când va crede EI. 


În Ţara Câmpulungului Muscel se află o sihăstrie unică în felul ei, numită Valea 
Chiliilor, în vechea aşezare dacică denumită Cetăţeni, de la care şi-a luat numirea 
şi Mănăstirea Cetăţuia Negru Vodă. 


În acest loc mirific - Valea Chiliilor - în secolele trecute, zeci de sihaştri ridicau 
mărire lui Dumnezeu în postiri şi rugăciuni cu foc dumnezeiesc. În chip cu totul 
minunat, în anul 1944, egumenul Schitului Cetăţuia, Pimen Barbieru, dimpreună 
cu monahul Isidor, din îndemn dumnezeiesc, au descoperit o peşteră săpată în 
peretele muntelui, aproape de bisericuţa din piatră, în care se aflau, pe un pat de 
piatră, moaştele unui sfânt sihastru. Ele erau acoperite de o pânză fină ţesută de 
păianjeni, iar deasupra, pe perete scris în piatră: "Schimonahul loanichie t 1638." 


Din mărturiile de atunci, transmise prin viu grai mai mult, osemintele marelui 
sihastru loanichie au fost duse în biserica schitului şi aşezate la loc de cinstire, 
unde se află până în ziua de astăzi. 


Vieţuitorii Mănăstirii Cetăţuia Negru Vodă, stareţul Modest, creştinii evlavioşi şi 
clericii mireni, dau mărturii despre minunile ce le săvârşeşte schimonahul loa- 
nichie. Cea mai aspră sihăstrie din Țara Românească, Valea Chilulor, este un 
tezaur duhovnicesc unde s-au sihăstrit în post şi rugăciune, în decursul veacurilor, 
mulţime de călugări. 


Până acum, cu voia lui Dumnezeu, s-au descoperit moaştele schimonahului loa- 
nichie, trecut la cele veşnice în anul 1638, după cum s-a citit inscripția săpată în 
piatră, pe peretele din peşteră, poate chiar de mâna sa. 

Aceste semne, de vădită pioşenie, ne îndeamnă să facem demersurile la Sfântul 
Sinod al Bisericii Ortodoxe Române pentru a aproba pregătirea canonizării schi- 
monahului Ioanichie, care s-a nevoit în Valea Chilulor peste 30 de ani. Ne 
bucurăm să reamintim osteneala Părintelui loanichie Bălan, harnicul cercetător 
care a publicat câteva cărţi în care a zidit memoria timpului sihăstresc din Româ- 
nia, cum ar fi: 


"Vetre de sihăstrie românească, Sihaştrii din Dâmboviţa" (Editura IBMBOR, Bu- 
cureşti, 1982); "Sihăstria de pe Valea Chiliilor, Comuna Cetăţeni, secolele XIII- 
XIX"; "Pateric românesc" (Editura Arhiepiscopiei Tomisului şi Dunării de Jos, 
Galaţi, 1990); "Cuviosul Ioanichie Schimonahul - Sihăstria Valea Chiliilor 
Muscel" ($ 1638) şi "Sfinte Moaşte din România" (Editura Mănăstirea Sihăstria, 
2004). 


Osteneala Părintelui Ioanichie Bălan, marele căutător, prin munţi şi vai, de sfinte 
sihaştrii, unde au vieţuit în aspră asceză şi sfinţenie, cu candela aprinsă întru 
priveghere neadormită, îşi găseşte acum mângâiere, întâlnindu-se cu toți Sfinţii 
români, Cuvioşi şi ierarhi, despre care a scris cu credinţă, nădejde şi iubire, aprinse 
de focul Duhului Sfânt. 


Dacă nu era voia lui Dumnezeu, Duhul Sfânt nu-l îndemna pe egumenul Pimen 
Barbieru să descopere peştera din peretele abrupt al muntelui din Valea Chilulor şi 
sfintele moaşte ale schimonahului Ioanichie care au rezistat timpului 370 de ani." 


Sfântul Ioanichie schimonahul de la Cetăţuia - canonizarea 


După descoperirea acestora, rămăşiţele cuviosului Ioanichie au fost aduse din 
peştera în Mănăstirea Cetăţuia şi înhumate cu mare grijă, după o cuvenită slujbă, în 
aşteptarea canonizării ce va urma. 


În anul 1997, la mutarea cimitirului într-o latură a curţii, actuala obşte monahală a 
găsit osemintele în aceeaşi stare plăcut mirositoare. Sfintele Moaşte au fost spălate 
şi unse cu mir, după care au fost reînhumate într-o raclă, aşteptându-se în 
continuare hotărârea Sfântului Sinod. 


Când s-a construit pridvorul cel nou al bisericii, prin daniile cititorilor revistei 
Formula As, părintele stareţ Modest Ghinea a primit binecuvântarea Preasfinţitului 
Calinic Argeşanul de a-l picta pe sfânt pe peretele exterior. Singurul impas a fost 
acela că nu se ştia chipul cuviosului. 

Intr-o noapte, unul dintre fraţi l-a visat pe Sfântul cuvios Ioanichie schimonahul, şi 
trăsăturile chipului său i s-au întipărit în memorie. Astfel, sfântul a fost zugrăvit în 
frescă după arătarea minunată din visul ucenicului. 


Până la canonizarea Sfântului Ioanichie de la Valea Chiliilor - Cetăţuia, sfintele 
sale moaşte s-au aflat păstrate, cu evlavie, într-o sfântă raclă din biserica de la 
Mănăstirea Cetăţuia. 


Sfântul Sinod al Bisericii Ortodoxe Române, a hotărât: "De acum înainte şi în veci, 
Sfântul cuvios Ioanichie, schimonahul din Sihăstria Valea Chiliilor, cu zi de 
prăznuire pe 26 iulie, să fie numărat între Sfinţii Bisericii şi să fie pomenit şi cinstit 
cu cântări de laudă în ziua lui de prăznuire. Poruncim de asemenea, în Duhul Sfânt, 
ca viaţa, slujba şi icoana lui să fie primite cu evlavie de preoţii, monahii şi 
credincioşii Bisericii noastre." 


Preacuvioase părinte Ioanichie, roagă-te lui Dumnezeu pentru noi | 

Teodor Danalache - Mănăstirea Cetăţuia Negru Vodă 





Mănăstirea Cetăţuia Negru-Vodă este o mănăstire ortodoxă cu obşte de călugări 
aflată în comuna Cetăţeni, judeţul Argeş. Mănăstirea este situată la 22 de kilometri 
sud-est de oraşul Câmpulung, pe şoseaua națională Câmpulung-Târgovişte- 
Bucureşti, pe frumoasa vale a Dâmboviţei, între satele Cetăţeni şi Coteneşti. 

Cunoscută inițial sub denumirea de "Schitul Cetăţuia Negru Vodă", mănăstirea este 
construită pe o stâncă înaltă, la altitudinea de 881 de metri, pe malul stâng al răului 
Dâmboviţa, între "Valea lui Coman" şi "Valea Chiliilor”. De la şoseaua principală 
şi până la mănăstire, pe o potecă îngustă, se face însă mai puţin de un ceas. 
Biserică din mănăstire are două hramuri: Adormirea Maicii Domnului, până în 
anul 1918, iar mai apoi şi Izvorul Tămăduirii. 


Mănăstirea Corbii de Piatră, Mănăstirea Nămăieşti şi Mănăstirea Cetăţuia Negru 
Vodă alcătuiesc un triunghi echilateral cu latura de 20 de kilometri. Prima se află 
în comuna Corbi, pe şoseaua Câmpulung-Domneşti, a doua se află la zece kilo- 
metri de Câmpulung Muscel, iar a treia se află pe şoseaua Câmpulung-Târgovişte, 
în comuna Cetăţeni. 


Mănăstirea Cetăţuia Negru Vodă - scurt istoric 





Potrivit tradiției locale, pe culmea abruptă de piatră, care se înalță între răul 
Dâmboviţa şi pârâul Cetăţuia, a existat o cetate de rezistență zidită pe vremea 
ocupaţiei romane. Cetatea ar fi fost loc de refugiu şi pentru domnitorul Negru 

Vodă al Ţării Româneşti, care îşi avea aici şi o peşteră de taină, numită până astăzi 
"Peştera lui Negru Vodă”. De la această cetate şi-ar fi luat numele, atât muntele, 
cât şi satele din apropiere. 


Valea stâncoasă a pârâului Cetăţuia este plină de peşteri, unele naturale, iar altele 
scobite de sihaştrii locului. În aceste peşteri s-au nevoit numeroşi călugări sihaştri, 
mai ales între secolele XIV-XVIII, când aceştia au fost la fel de renumiţi că 
pustnicii din Munţii Buzăului. 


Unul dintre aceşti sihaştrii a fost descoperit în ultimele decenii, într-o peşteră 
suspendată în peretele abrupt al muntelui. Moaştele acestui cuvios, galbene precum 
ceara, frumos mirositoare şi nemişcate de mâna omului, erau aşezate într-o 
scobitură de piatră, în formă de mormânt, iar deasupra, pe perete, era scris în 
piatră: "Ioanichie schimonah 1638." Acestea sunt singurele moaşte întregi ale unui 
cuvios român din secolul al XVII-lea, păstrate până în zilele noastre. 





Ctitorul mănăstirii nu a fost încă stabilit cu certitudine. Se crede, totuşi, că 
principalul ctitor al mănăstirii a fost voievodul Nicolae Alexandru Basarab, fiul lui 
Basarab |. Acesta apare în al treilea strat de frescă, în naos. Cu toate acestea, 
tradiția locală susține că primul ctitor a fost Negru Vodă, urmele paşilor acestuia 
rămânând imprimate în piatra muntelui, alături de ale doamnei sale, Margareta. 

Biserica din peşteră, atribuită voievodului Negru Vodă, a fost construită în secolul 
al XIII-lea, odată cu cetatea Câmpulung Muscel, care a fost prima capitală a Ţării 
Româneşti. 


Schitul Cetăţuia este amintit în timpul lui Mihai Viteazul care, în anul 1595, după 
lupta de la Călugăreni, a trecut prin aceste locuri. 


În primăvara anului 1658, pentru o vreme, domnitorul Constantin Şerban s-a 
refugiat în acest loc retras, din cauza tătarilor. 


În anul 1690, însoţind oastea turco-tătară, spre Ardeal, Sfântul Constantin Brân- 
coveanu se adăposteşte şi el în acest loc, biserica şi chiliile fiind în bună stare la 
acea vreme. Pe atunci, schitul era metoc al Mănăstirii Negru Vodă, din oraşul 
Câmpulung Muscel. 





În anul 1775, amintind de o carte de scutire de taxe mai veche, întocmită de 
Constantin Racoviţă, voievodul Alexandru Ipsilanti scuteşte şi el de taxe pe cei trei 
schimnici de la Cetatea Negru Vodă. 


Tradiția orală consemnează faptul că trei mari sihaştri, care au pustnicit în acest 
loc, au făcut un jurământ pe care l-au lăsat, ca regulă, vieţuitorilor din Mănăstirea 
Cetăţuia. Despre acesta, găsim scris şi în icoana cuviosului loanichie cel nou: "Şi 
legământ va fi, de rânduiala se va ţine, nimic nu va lipsi." 

În timpul răscoalei din 1821, turcii au distrus schitul şi chiliile. Mai târziu, la 
cererea credincioşilor din satul vecin, în data de 19 iunie 1859, Mitropolia 
încuvinţează ca aceştia să repare schitul de pe stâncă. După o vreme, acesta se va 
ruina din nou, ajungând chiar adăpost pentru vite. 


Între anii 1915-1916, schitul lui Negru Vodă este renovat de către preotul econom 
Gheorghe Moisescu, de la Biserica Domnească din Câmpulung, ajutat de 
ieromonahul Agatanghel Andritoiu, de la Peştera Stânişoara, din Argeş şi de 
monahul Nicolae Băcioiu, de la Peştera Ialomicioara. 





După înlăturarea comuniştilor de la putere, Schitul Cetăţuia Negru Vodă începe să 
fie iarăşi îngrijit. Mai târziu, în anul 1992, acesta este ridicat la rangul de 
mănăstire. Începând cu anul 1993, schitul este luat în grijă de Episcopia Argeşului 
şi Muscelului. Din acest an, mănăstirea de pe stâncă a intrat într-o nouă perioadă 
de refacere, atât materiale, cât mai ales duhovnicească. 


După anul 1993, pe stâncile înalte au avut loc următoarele lucrări: construirea unei 
clopotniţe; amenajarea unei bibloteci, cu peste cinci mii de cărți; construirea unei 
magazii pentru materiale; ridicarea unui pridvor, la biserica rupestră; ridicarea unui 
aghiasmatar şi a unui corp de chilii, pentru monahii nevoitori. 


În anul 1997, în mănăstire a fost introdus curentul electric. După aceasta, pe o 
pantă a muntelui, a fost instalat un funicular, atât de necesar transportului de 
alimente şi apă, precum şi a materialelor de construcție. 

Dorind a veni în ajutorul persoanelor devaforizate, Mănăstirea Cetăţuia Negru 
Vodă a înființat un mic schit, închinat Sfântului ierarh Modest, care să înde- 
plinească funcția de azil. 


Începând cu vara anului 2000, monahii din Mănăstirea Cetăţuia Negru Vodă edi- 
tează şi o revistă de spiritualitate, numită "Murmurul Sihaştrilor”. 


Mănăstirea Cetăţuia Negru Vodă - arhitectura locului 


În mănăstire se află două biserici: biserica veche, aflată într-o peşteră naturală, şi 
biserica nouă, zidită din lemn, în stil maramureşan. Biserica rupestră este lungă de 
12 metri, lată de 4 metri şi înaltă de peste 3 metri. Aceasta este împărțită clasic, în 
Sfânt Altar, naos şi pronaos. La intrarea în peşteră, a fost construit un pridvor, din 
lemn. În naos se intră printr-o uşă săpată în peretele despărțitor. Naosul este 
înzestrat cu toate cele necesare serviciului divin, iar clopotniţa este din lemn, fiind 
construită deasupra bisericii din piatră. 





Pe peretele de miazănoapte al pronaosului se află o placă de marmură, cu 
următoarea inscripţie: "Acest sfânt locaş, cu numele Cetăţuia, care de la Negru 
Vodă îşi are începutul, a fost şi în trecut schit de călugări şi pe vremuri grele loc de 
scăpare pentru voievozii ţării, însă, cu trecerea timpului, a căzut în ruine, ajungând 
chiar adăpost vitelor. A fost restaurat şi înfrumusețat, cum se vede, cu cheltuiala şi 
osârdia robului lui Dumnezeu preotul econom Gheorghe Moisescu, paroh al 
bisericii Domnească din Câmpulung, ajutat de ieromonahul Agatanghel Andritoiu, 
de la peştera Stânişoara Argeş, şi fratele monah Nicolae Băcioiu, de la peştera 

Ialomicioara, în anul 1915-1916. S-a sfințit în 22 iulie 1923, spre veşnică 
pomenire." 


Biserica rupestră păstrează trei straturi suprapuse de pictură, constatate de pictorul 
Teodorescu, în anul 1922. Când acesta a înlăturat stratul de pictură făcut în anul 
1859, pe peretele der apus, deasupra uşii de intrare în naos, pe partea stângă, au 
ieşit la lumina chipurile ctitorilor locaşului: Alexandru voievod, Radu Negru 
voievod, jupânul Gheorghe Vineteanu şi stareţul Iosif. Stratul de pictură din anul 
1859 nu arăta decât chipul voievozilor, nu şi pe cel al lui Gheorghe Vineteanu şi al 
stareţului Iosif, care a zugrăvit biserica, în a doua jumătate a secolului al XVIII-lea. 
Cel de-al treilea strat de pictură se presupune că datează din anul 1760, autorul 
fiind anonim. 





În perioada cuprinsă între Izvorul Tămăduirii şi Adormirea Maicii Domnului, în 
biserica din peşteră, în Sfântul Altar, izvorăşte apă dintr-un mic izvor. În spatele 
bisericii rupestre, într-o peşteră săpată în piatră, se află "Peştera Moşului", socotită 
a fi fost chilia stareţului vechiului aşezământ monahal. În partea de miazăzi a 
peşterii se află o clădire etajată, care adăposteşte chiliile şi celelalte încăperi 
trebuincioase vieţii monahale, construită în secolul al XIX-lea. 


Lângă "Peştera Moşului", silueta dălțuită a "Cavalerului trac” stă de veghe la 
capătul cimitirului în care se află câteva cruci, pe care nu stau scrise decât nume, 
fără să se precizeze momentul trecerii la cele veşnice. Celebrul şi misteriosul 
"Cavaler trac" avea un cult răspândit din Carpaţi, până la Marea Mediterană. 

Pe marginea prăpăstioasă a peretelui estic al Cetăţuii se află aşa-zisa "chilie a lui 
Negru Vodă". 


Potrivit legendei, aici îşi depozita Negru Vodă tezaurul, în timpul năvălirilor 
tătarilor. Mai apoi, aici au locuit pustnici, care au cioplit icoane în pereţii de piatră. 
Mai jos de biserica rupestră, cam la o sută de metri, se vede o Cruce mare, cățărată 
pe o stâncă înaltă şi îngustă. Despre aceasta, se crede că a fost aşezată de însuşi 
Negru Vodă. La baza acestei Cruci se află o piatră mare, numită "masa lui Mihai 
Viteazul”. 


Mănăstirea Cetăţuia Negru Voda - date de contact 
Localitatea Cetăţeni, judeţul Argeş, 117240. 

Telefon: 0745.093.294 / 0745.537.816 / 0248.544.000 
E-mail: cetatuiamuscel (Qyahoo.com 

Mirela Șova - Împrietenindu-ne cu Sfântul Ioanichie de la Muscel (26 iulie) 





Asemeni cuviosului Dimitrie cel nou din Bucureşţi, Sfântul Ioanichie cel nou de la 
Muscel (Argeş), s-a nevoit într-o peşteră, timp de aproximativ 40 ani, neştiut în 
nevoinţele sale decât de egumenul care-l binecuvânta şi-l împărtăşea. 


Dorind de mic viaţa călugărească, Ioanichie a ajuns la schitul Negru Vodă, iar după 
o vreme s-a retras în pustnicie. Peştera aleasă era într-un loc atât de abrupt, încât se 
cobora la ea cu o frânghie. Aşa își primea Ioanichie şi mâncarea. 


Se şție că mai mulți domnitori şi demnitari au venit pe Dealul Cetăţuia (Dealul lui 
Negru Vodă), situat între Târgovişte și Câmpulung, să ceară sfat pustnicilor de 
acolo, renumiți pentru viața lor duhovnicească sporită, și în special Sfântului 
Ioanichie. Dintre ei, Mihai Viteazul a poposit trei luni la Cetăţuia. 


Nu se cunosc multe detalii despre viaţa cuviosului, însă ea se înscria în rânduiala 
locului, cu post aspru, priveghere, rugăciune neîntreruptă. 


Mai mult, locul sihăstriei cuprinde urme străvechi, care dovedesc faptul că Dealul 
Cetăţuia fusese prețuit încă din vremea dacilor, pentru poziţia sa strategică (vedere 
splendidă până departe, în ambele părți ale dealului), dar şi ca loc de sihăstrie 
pentru pustnicii lui Zalmoxis. 


Potrivit tradiției, Sfântul apostol Andrei a poposit şi aici, întâlnindu-se cu marele 
Preot dac şi cu alți strămoşi ai noştri însemnați, pe care i-a convertit la creștinism. 

Biserica rupestră - Cetăţuia 


O primă descoperire a Sfintelor moaşte ale cuviosului Ioanichie cel nou a avut loc 
în anul 1944, de către egumenul Pimen, care s-a coborât cu o frânghie în peșteră. 
Moaştele erau galbene, binemirositoare şi acoperite cu o pânză de păianjen. Sfântul 
îşi săpase numele în piatră, precum şi anul trecerii în veșnicie: 1638. 


În perioada comunistă, Sfintele moaşte au fost îngropate în cimitirul mănăstirii, la 
porunca autorităților. O a doua descoperire a lor a avut loc abia după 1990, ele 
fiind aşezate în biserica mănăstirii, spre închinare, dovedindu-se făcătoare de 
minuni în mod special pentru familii (atât cu, cât și fără copii, vindecate ulterior de 
sterilitate). 


Canonizarea Sfântului a avut loc în anul 2009, stabilindu-se ca zi de prăznuire a 
Sfântului data de 26 iulie. 

Site-ul mănăstirii Cetăţuia — Argeș: 
http://www ..manastireacetatuia.ro/ 

Crucea dorințelor 


Ne-am împrietenit cu Sfântul Ioanichie urcând pe Valea Chiliilor, în excursie, 
împreună cu un grup de copii. 

Urmele în piatră ale domnitorului Negru Vodă i-au atras în mod deosebit, şi ei nici 
nu au știut că murmurul care se auzea pe toată valea nu aparținea nici vântului, nici 
vreunei ape, ci era al rugăciunii sihaştrilor, potrivit legendei. 





Urmele în piatră 


Au văzut şi ei, copiii, că istoria se învaţă cu mai multă plăcere pe teren, unde se și 
simte urma ei, ajutată de frumuseţea unei zile de vară însorite. Întrebarea lor era, 
când au văzut peșterile sihaştrilor, dacă aparțin celor creştini, sau străbunilor daci, 
sau... amândurora. 


Au fost şi am fost bucuroşi aflând şi văzând că avem un ocrotitor în vârf de deal, 
care veghează la hotarele sufletelor noastre, alături de ceilalți Sfinţi Români şi cu 
moaşte la noi în țară. 

Peştera Moşului 





Porumbel săpat în piatră 

Vedere de pe Dealul Cetăţuia 


Pentru rugăciunile Sfântului Ioanichie cel nou, Doamne lisuse Hristoase, miluieşte- 
ne pe noi! 

Predici despre Sfântul Ioanichie cel nou de la Muscel (Video) 





Peştera Sfântul Ioanichie cel nou de la Muscel: 
https://www.youtube.com/watch?v=ejt5L2MqgcMs 


Ce dor îmi e de tine Sfinte Ioanichie (Predica Pr.Modest): 
https://www.youtube.com/watch?v=6hL_gcocJ8A 


Predică la ziua Sfântului cuvios Ioanichie cel nou de la Muscel - Protosinghel 
Caliopie Cristian Ichim: 


https://www.youtube.com/watch?v=ScOaQoPCv6w 


Documentar Mănăstirea Cetăţuia Negru-Vodă 2011: 
https://www.youtube.com/watch?v=z4HMb8LMEXE 


Mănăstirea Cetăţuia Negru Vodă, Meteora României: 


https://www.youtube.com/watch?v=EKUYnODLDRM 

De Dr Dr dr dr dr fr A 


Cocuitor în sihăstrie şi înger trupesc, 
de minuni fă cător te-ai arătat, 
purtătorule de Dumnezeu, părintele 

| nostru Ioanichie; cu postul, cu 

| privegherea, cu rugăciunea, cereşti 

| daruri luând, vindeci pe cei bolnavi 
şi sufletele celor ce aleargă la tine cu 
credință. Slavă Celui ce ţi-a dat ție 
putere, slavă Celui ce te-a încununat 
pe tine, slavă Celui ce lucrează prin 
tine tuturor tămăduiri! 

Bucură-te, Sfinte cuvioase Ioanichie, bucuria sihaştrilor! 

